ചൂടുകാലത്ത് പോലും ഇവിടെ ഫാനും എസിയും വേണ്ട!, കാരണം... | lake side home | vembanad lake view house | green home | Home Plans Kerala | House Plans Kerala | Home Style | Manorama Online\nചൂടുകാലത്ത് പോലും ഇവിടെ ഫാനും എസിയും വേണ്ട!, കാരണം...\nഅജിത് August 16, 2018 12:13 PM IST\nവേമ്പനാട് കായലിൽ നിന്നും വീശി വരുന്ന കുളിർക്കാറ്റ് വീടിനകത്തും പരിസരങ്ങളിലും അലസമായി പരിലസിക്കുന്നു. ചൂടുകാലത്ത് പോലും വീടിനകത്ത് ഫാനിന്റേയും ഏസിയുടെയോ ആവശ്യമില്ല. ജാലകങ്ങൾ തുറന്നിട്ടാൽ മാത്രം മതി.\nആലപ്പുഴ ചേർത്തലയിൽ വേമ്പനാട് കായലിന്റെ തീരത്താണ് ഈ മനോഹര ഗൃഹം സ്ഥിതി ചെയ്യുന്നത്. 25 സെന്റിൽ 5600 ചതുരശ്രയടിയാണ് വിസ്തീർണം. വേമ്പനാട് കായലിന്റെ സൗന്ദര്യം പരമാവധി ആസ്വദിക്കത്തക്ക വിധമാണ് വീടിന്റെ ഡിസൈൻ. വീട്ടിലെ ഒട്ടുമിക്ക ഇടങ്ങളും കായൽക്കാഴ്ചകളിലേക്ക് തുറക്കുന്ന ജാലകങ്ങൾ കാണാം.\nസമകാലിക പരമ്പരാഗത ശൈലികളുടെ മിശ്രണമാണ് എലിവേഷൻ. പുറംഭിത്തികളിൽ നാച്വറൽ സ്‌റ്റോൺ ക്ലാഡിങ് പതിപ്പിച്ച ഭിത്തികൾ കാണാം.\nഓപ്പൺ ശൈലിയിലാണ് അകത്തളങ്ങൾ. കാറ്റും വെളിച്ചവും സമൃദ്ധമായി ലഭിക്കാൻ രണ്ടു കോർട്യാർഡുകൾ അകത്തളങ്ങളിൽ ഒരുക്കിയിരിക്കുന്നു. വിട്രിഫൈഡ് ടൈലുകളാണ് പ്രധാന ഇടങ്ങളിൽ വിരിച്ചത്. വേർതിരിവ് നൽകാൻ വുഡൻ ലാമിനേറ്റ് ടൈലുകളും വിരിച്ചു. ഫർണിച്ചറുകൾ മിക്കവയും ചൈനയിൽ പോയി വാങ്ങിക്കൊണ്ടുവന്നതാണ്. ചിലത് ഇന്റീരിയർ തീം അനുസരിച്ച് ഡിസൈൻ ചെയ്തെടുത്തു.\nസ്വീകരണമുറിക്ക് സമീപമാണ് ആദ്യത്തെ നടുമുറ്റം. ഇതിൽ വുഡൻ ഡെക്ക് നൽകി ഉയർത്തിയെടുത്തു. ഇവിടെ ഇരിപ്പിടങ്ങളും നൽകി.\nഊണുമുറി ഡബിൾ ഹൈറ്റിലാണ്. എട്ടുപേർക്കിരുന്നു ഭക്ഷണം കഴിക്കാൻ പാകത്തിൽ ഊണുമേശ. ഇതിനു സമീപമാണ് രണ്ടാമത്തെ കോർട്യാർഡ് സ്‌പേസ്.\nവുഡും ടഫൻഡ് ഗ്ലാസും കൊണ്ടാണ് ഗോവണി. ഇതിന്റെ താഴെയായി വാഷ് ഏരിയ ക്രമീകരിച്ചു. ഒന്നാം നിലയുടെ ലിന്റൽ ലെവലിൽ ചെറിയൊരു മെസനൈൻ ഫ്ലോർ നിർമിച്ചു ബാർ കൗണ്ടറും സജ്ജീകരിച്ചു. എം എസ് ട്രസ് ചെയ്ത് പ്ലൈ ലാമിനേറ്റ് ഫിനിഷിലാണ് സീലിങ്.\nനാലു കിടപ്പുമുറികളാണ് വീട്ടിൽ. വിശാലമായ കിടപ്പുമുറികളാണ് ഒരുക്കിയത്. അറ്റാച്ഡ് ബാത്റൂം, വാഡ്രോബ്, ഡ്രസിങ് സ്‌പേസ് എന്നിവയും ഒരുക്കിയിരിക്കുന്നു. എല്ലാ മുറികളിൽ നിന്നും കായൽക്കാഴ്ചകളിലേക്ക് തുറക്കുന്ന ഗ്ലാസ് ജാലകങ്ങൾ നൽകിയിരിക്കുന്നു. ആധുനിക സൗകര്യങ്ങൾ സമ്മേളിക്കുന്ന മോഡേൺ കിച്ചൻ. സമീപം വർക്ക് ഏരിയയുമുണ്ട്.\nരണ്ടാം നിലയിൽ ഒരു ടെറസ് ഗാർഡൻ സജ്ജീകരിച്ചിരിക്കുന്നു. സിന്തറ്റിക് ടർഫ് വിരിച്ച ഇവിടെ സിറ്റിങ് സ്‌പേസും നൽകിയിരിക്കുന്നു. ഇവിടെ ഇരുന്നും കായൽക്കാഴ്ചകൾ ആസ്വദിക്കാം.\nവീടിന്റെ വശത്തായി L ഷേപ്ഡ് വരാന്ത നൽകി. ഇത് വീടിന്റെ പിന്നിലേക്കും തുടരുന്നു. ഇതിനു സമീപം ഒരു സ്വിമ്മിങ് പൂൾ സജ്ജീകരിച്ചു. താഴത്തെ ഒരു കിടപ്പുമുറിയിൽ നിന്നും ഇവിടേക്ക് പ്രവേശിക്കാൻ പാകത്തിൽ ഗ്ലാസ് ജനാലകൾ നൽകിയിരിക്കുന്നു.\nവീടിന്റെ പിൻവശത്തായി വിശാലമായ പുൽത്തകിടി കാണാം. ചെറിയ പാർട്ടികളും മറ്റും നടത്താൻ ഓഡിറ്റോറിയം നോക്കി പോകേണ്ട കാര്യമില്ല. കായലിന്റെ കാഴ്ചകൾ ആസ്വദിച്ച് കുടുംബാംഗങ്ങൾക്ക് ഇവിടെ ഒത്തുകൂടാം.\nArea- 5600 SFT\nOwner- Vinod Kumar


CSI Priest joined in Marthoma Sabha | ഇടവകയിൽ വെച്ച് തെറ്റായ പ്രവർത്തനത്തിന്റെ പേരിൽ പിടിക്കപ്പെട്ട് സിഎസ്ഐ സഭ മാറ്റി നിർത്തിയ പുരോഹിതൻ മാർത്തോമാ സഭയിലേക്ക്; ആറു തവണ ശിക്ഷണ നടപടിക്ക് വിധേയനായ കളങ്കിത വ്യക്തിയെ സഭയിൽ എടുത്ത സഭാ സിനഡ് തീരുമാനത്തിന്നെതിരെ പ്രതിഷേധം ശക്തം; മാർത്തോമാ വൈദികന്റെ കത്ത് സഭാ സിനഡിന്; അതിരൂക്ഷ ഭാഷയിലുള്ള കത്തിന്റെ കോപ്പി മറുനാടന്; സഭയിൽ പുതിയ കലാപത്തിന് തുടക്കം - MarunadanMalayalee.com\nDecember 12, 2018 | 05:53 PM IST | Permalink\nതിരുവനന്തപുരം: ധാർമ്മിക അധഃപതനത്തിനു നിരന്തര നടപടികൾക്ക് വിധേയനായ സിഎസ്‌ഐ സഭാ പുരോഹിതനെ മാർത്തോമാ സഭാ വൈദികനാക്കിയ സഭാ സിനഡിനെതിരെ ശക്തമായ വൈദിക പ്രതിഷേധം. സഭയുടെ എക്യുമെനിക്കൽ നയങ്ങളിൽ വ്യക്തിഗത ഇഷ്ടാനിഷ്ടങ്ങൾ കടന്നുവരികയും അധാർമ്മികതയുടെ പിടിമുറുക്കൽ സഭയിൽ വ്യാപകമാകുന്നതിരെയുമാണ് കലാപ പാതയിൽ വൈദികർ നിലകൊള്ളുന്നത്. നടപടിക്രമങ്ങൾ തെറ്റിച്ചുള്ള സിനഡ് നടപടിക്കെതിരെ മാർത്തോമാ സഭാ വൈദികൻ മെത്രോപ്പൊലീത്തയ്ക്കും സിനഡ് അംഗങ്ങൾക്കും സഭാ സെക്രട്ടറിക്കും കത്തയച്ചു. പ്രതിഷേധത്തിന്റെ രൂക്ഷത കൂട്ടി കത്തിന്റെ കോപ്പി പുറത്താക്കുകയും ചെയ്തു.\nഎല്ലാ നടപടിക്രമങ്ങളും മറികടന്നുള്ള ഈ വൈദിക നിയമനം പുനഃപരിശോധനയ്ക്ക് വിധേയമാക്കണം എന്നാണ് കത്തിൽ ആവശ്യപ്പെടുന്നത്. നടപടി ക്രമങ്ങൾ തെറ്റിച്ച സിനഡിന്റെ നടപടി ചൂണ്ടിക്കാട്ടി ശക്തമായ ഭാഷയിലാണ് മാർത്തോമാ സഭാ വൈദികൻ സിനഡിന് എഴുത്തയച്ചത്. വൈദികരുടെ ധാർമ്മിക അധഃപതനത്തിനു എതിരെ വൈദിക വേദികളിൽ സംസാരിക്കുന്നയാളാണ് ജോസഫ് മാർത്തോമാ മെത്രോപ്പൊലീത്ത. അതേ മെത്രോപ്പൊലീത്ത അധിപനായി തുടരുന്ന മാർത്തോമാ സിൻഡിന് എങ്ങിനെ ധാർമ്മിക ഭ്രംശം വന്ന വൈദികനെ സ്വീകരിക്കാൻ കഴിഞ്ഞു.. സിഎസ്‌ഐ സഭ എങ്ങിനെയാണ് ഈ വിഷയത്തിൽ മാർത്തോമാ സഭയോട് പ്രതികരിക്കാൻ പോകുന്നത് എന്ന് അങ്ങ് മുൻകൂട്ടി കാണുന്നുണ്ടോ?\nവൈദികൻ കത്തിൽ ചോദിക്കുന്നു. വൈദികനായി ആറു വർഷത്തിനുള്ളിൽ ആറു തവണ സിഎസ്‌ഐ സഭയിൽ നിന്നും ശിക്ഷണ നടപടി നേരിടുകയും അവസാനം അഞ്ചു വർഷത്തെ നിർബന്ധിത മാറ്റി നിർത്തലിനു വിധേയനായ സിഎസ്‌ഐ സഭാ വൈദികനെയാണ് സഭാ സിനഡ് മാർത്തോമാ സഭാ വൈദികനാക്കാൻ തീരുമാനിക്കുന്നത്. ഇതിലാണ് മാർത്തോമാ സഭയിൽ വൈദിക പ്രതിഷേധം ഇരമ്പുന്നത്. സഭയുടെ നയങ്ങൾ രൂപപ്പെടേണ്ടത് പൊതു ചർച്ചകളിലാണ്. ആ രീതിയിലുള്ള നയരൂപീകരണം സഭയിൽ നടക്കുന്നില്ല. ഇതുകൊണ്ടാണ് ധാർമ്മിക അധഃപതനം സഭയിൽ പിടിമുറുക്കുന്നത്. സഭാ സിൻഡിനെതിരെ വൈദികർ ആഞ്ഞടിക്കുന്നു.\nസിനഡിന്റെ നടപടി പൂർണമായും തെറ്റാണെന്നു ചൂണ്ടിക്കാട്ടിയും സിഎസ്‌ഐ സഭയും മാർത്തോമാ സഭയും തമ്മിൽ നിലനിൽക്കുന്ന സുതാര്യ ബന്ധത്തെ ഈ വൈദിക നിയമനം ബാധിക്കുമെന്നും കത്തിൽ മാർത്തോമാ സഭാ വൈദികൻ ചൂണ്ടിക്കാട്ടുന്നു. മാർത്തോമാ സഭയിലെ പരമാധികാര സമിതിയായ സിൻഡിനെ തിരുത്തി സഭാ വൈദികൻ തന്നെ കത്തെഴുതിയതോടെ മാർത്തോമാ സഭാ സിനഡും വൈദികരും തമ്മിലുള്ള ബന്ധവും ഉലയുകയാണ്. ധാർമിക അധഃപതനത്തിന്റെ പേരിൽ സിഎസ്‌ഐ സഭ അഞ്ചു വർഷമായി മാറ്റി നിർത്തിയിരിക്കുന്ന വൈദികനെയാണ് മാർത്തോമാ സഭയിലെ പുരോഹിതനായി വാഴിക്കാൻ സഭാ സിനഡ് തീരുമാനിച്ചത്.\nഈ തീരുമാനത്തിന്നെതിരെയാണ് മാർത്തോമാ സഭാ വൈദികർ രംഗത്തെത്തിയിരിക്കുന്നത്. ഒരു സഭ വിലക്കിയ വൈദികനെ മറ്റൊരു സഭ എടുക്കുമ്പോൾ അതിൽ ചർച്ചകൾ നടക്കണം. ഈ രീതിയിലല്ല ഒരു വൈദികൻ മറ്റൊരു സഭയിൽ എത്തേണ്ടത്. ധാർമ്മിക ഭ്രംശത്തിന്റെ പേരിലുള്ള നടപടികൾക്ക് വിധേയനായ വൈദികനാണ് എത്തുന്നത്. ധാർമ്മിക ഭ്രംശം സഭകൾക്ക് മുന്നിൽ ഇപ്പോൾ ചോദ്യ ചിഹനമാണ്. അതുകൊണ്ട് തന്നെ മാർത്തോമാ സഭ മുൻകരുതൽ സ്വീകരിക്കേണ്ടിയിരുന്നു.\n10 വർഷം ഒരു സഭയിൽ പ്രവർത്തിച്ച പുരോഹിതനെ മറ്റൊരു സഭയിൽ അതും മാർത്തോമാ പോലുള്ള ഒരു സഭയിൽ എടുക്കുമ്പോൾ പാലിക്കേണ്ട നടപടിക്രമങ്ങൾ പാലിക്കാത്തതിലും സഭാ വൈദികർ അമർഷം കൊള്ളുകയാണ്. സഭയിലേക്ക് വൈദികൻ വരുമ്പോൾ പരിഗണിക്കാൻ ഒരു സഭാസമിതിയുണ്ട്. ഈ സഭാ സമിതി ഈ വൈദികൻ ഇന്റർവ്യൂ ചെയ്യണം. രേഖകൾ പരിശോധിക്കണം. മുൻകാല നടപടികൾ പരിശോധിക്കണം. ഇതൊന്നും പരിഗണിക്കാതെ എല്ലാ ചട്ടങ്ങളും കാറ്റിൽപറത്തി വൈദികനെ സഭയിൽ എടുത്തതിനെതിരെയാണ് വൈദികർ അമർഷം കൊള്ളുന്നത്. സിഎസ്‌ഐ സഭയിൽ ഈ വൈദികൻ വഴിയുണ്ടായ ധാർമ്മിക ഭ്രംശം ഇദ്ദേഹത്തിന്റെ സാന്നിധ്യം മൂലം മാർത്തോമാ സഭയിലും സംഭവിക്കും എന്നാണ് മാർത്തോമാ സഭാ വൈദികർ ചൂണ്ടിക്കാട്ടുന്നത്.\nവൈദികൻ ജോലി ചെയ്ത എല്ലാ ഇടവകകളിലും അദ്ദേഹത്തിന്നെതിരെ നടപടികൾ വന്നിട്ടുണ്ട് എന്നത് ഈ നിയമനത്തിനെ വിവാദമാക്കുകയും ചെയ്യുകയാണ്. . പെരുമാറ്റ ദൂഷ്യത്തിനു വൈദികനെതിരെ സിഎസ്‌ഐ സഭ എടുത്ത കടുത്ത നടപടികൾ അക്കമിട്ടു നിരത്തിയാണ് മാർത്തോമാ സഭാ വൈദികൻ സഭാ സിനഡിന് കത്ത് നൽകിയിരിക്കുന്നത്. തിരുവനന്തപുരം ക്രൈസ്റ്റ് ചർച്ചിൽ നിന്നും 2008-09 കാലയളവിൽ ഈ പുരോഹിതനെ മാറ്റി. മാവേലിക്കര സിഎസ്‌ഐ പള്ളിയിൽ നിന്നും 2009-10 കാലയളവിൽ മാറ്റി. പുതുവൽ സെന്റ് സ്റ്റീഫൻസ് ഇടവകയിൽ പുരോഹിതനായിരിക്കെ ചർച്ച് കമ്മറ്റിയും പൊതുജനവും ഒരുമിച്ച് പരാതിയുമായി രംഗത്ത് വന്നതോടെ അവിടെ നിന്നും മാറ്റി. അയിരൂർ ഓൾ സെയിന്റ്‌സ് സിഎസ്‌ഐ പള്ളിയിലായിരിക്കെ 2014 ൽ സ്ഥലം മാറ്റി. പൂവത്തൂർ സിഎസ്‌ഐ പള്ളിയിലായിരിക്കെ അവിടെനിന്നും സ്ഥലം മാറ്റി. അത് 2015 ലായിരുന്നു ഈ സ്ഥലം മാറ്റം.\nവെള്ളൂർ സിഎസ്‌ഐ ഇടവകയിൽ നിന്നും തെറ്റായ പ്രവർത്തനത്തിനു 2016-ൽ പിടിക്കപ്പെട്ടു. തുടർന്ന് സഭയുടെ പാസ്റ്ററൽ ബോർഡ് അഞ്ചു വർഷത്തേക്ക് നിർബ്ബന്ധിത അവധി എടുപ്പിച്ചു. ഈ മാറ്റി നിർത്തൽ നിലനിൽക്കെയാണ് അദ്ദേഹത്തെ മാർത്തോമാ സഭാ സിനഡ് പുരോഹിതനാക്കി എടുക്കാൻ തീരുമാനിക്കുന്നത്. കത്തിൽ ചൂണ്ടിക്കാട്ടുന്നു. തീരുമാനം പുനഃപരിശോധിക്കും എന്ന പ്രതീക്ഷയാണ് മാർത്തോമാ സഭാ വൈദികർക്കുള്ളത്. മാർത്തോമാ സഭാ വൈദികന്റെകത്തിനോട് യോജിക്കുന്ന സമീപനമാണ് പൊതുവെ മാർത്തോമാ വൈദികർ സ്വീകരിക്കുന്നത്. സഭയിലെ ധാർമിക ഭ്രംശത്തിന്നെതിരെ മാർത്തോമാ സഭയിൽ ഇളം കാറ്റായാണ് പ്രതിഷേധം പടരുന്നത്. സിനഡ് തീരുമാനം തിരുത്തിയില്ലെങ്കിൽ ഇളംകാറ്റ് കൊടുങ്കാറ്റായി മാറിയേക്കും എന്നാണു സഭയിൽ നിന്നും ലഭിക്കുന്ന സൂചനകൾ.


രോഗാണു ബാധ എങ്ങനെ കണ്ടെത്താം.. — Vikaspedia\nഎന്താണ് രോഗാണു പകര്‍ച്ച വ്യാധി\nരോഗാണു ബാധ എങ്ങനെ കണ്ടെത്താം - ലക്ഷണങ്ങള്\nരോഗാണു കൊണ്ടുള്ള ഭക്ഷ്യ വിഷബാധ\nനമ്മുടെ ശരീരത്തെ പലതരം രോഗങ്ങള് ബാധിക്കാറുണ്ട്. അത് പലതും പലതരം രോഗാണുക്കള് കൊണ്ടാണ്. അങ്ങനെയുള്ളൊരു അവസ്ഥയാണ് രോഗാണു കൊണ്ടുള്ള പകര്‍ച്ചവ്യാധി. സാധാരണയായി, രോഗാണു പകര്‍ച്ചവ്യാധി നമ്മുടെ ശരീരത്തെ ബാധിച്ചാല് ആ അണുബാധ നമ്മുടെ ശരീരത്തിന് ആവശ്യമില്ലാത്ത ചില മാറ്റങ്ങള് ഉണ്ടാക്കുകയും ഇതിനെ ചികില്‍സിച്ചു മാറ്റാന് നമ്മള് പെട്ടെന്ന് തന്നെ ആശുപത്രിയിലേക്ക് ഓടുകയും ചെയ്യും.\nഎന്നിരുന്നാലും, നമ്മളില് പലരും ഈ അണുബാധയെക്കുറിച്ച് അത്ര ബോധവാന്മാരല്ല. ഏത് തരം അണുബാധയാണ്? ഈ അണുബാധയെ എങ്ങനെ കൈകാര്യം ചെയ്യണം? ഈ പ്രശ്നത്തെ നേരിടുമ്ബോള് നമ്മള് പലപ്പോഴും മുന്നോട്ട് വയ്ക്കുന്ന ചോദ്യങ്ങളാണ് ഇതൊക്കെ. രോഗാണു പകര്‍ച്ച വ്യാധിയെക്കുറിച്ച് നിരവധി ലേഖനങ്ങള് നിങ്ങള് വായിച്ചിരിക്കാം. എന്നാല് അവയിലൊക്കെ പ്രധാനപ്പെട്ട എല്ലാ വിവരങ്ങളും ഉള്‍ക്കൊള്ളണമെന്നില്ല.\nരോഗാണു ബാധ തടയുന്നതിനുള്ള സാധാരണ മാര്‍ഗ്ഗങ്ങള്\nസ്വാഭാവികമായും രോഗാണു പകര്‍ച്ച വ്യാധി എങ്ങനെ ചികിത്സിക്കാം എന്നതിനെക്കുറിച്ച് എല്ലാ വസ്തുക്കളും ഇവിടെയുണ്ട്.\nരോഗാണു പകര്‍ച്ചവ്യാധിയെക്കുറിച്ചും രോഗാണു പകര്‍ച്ചവ്യാധി എങ്ങനെ കൈകാര്യം ചെയ്യണം എന്നതിനെക്കുറിച്ചും അറിയുന്നതിന് മുന്‍പ് രോഗാണു എന്താണെന്ന് നാം മനസ്സിലാക്കണം. മയൊ മെഡിക്കല് സ്കൂളില് ജോലി ചെയ്യുന്നതും ഒരു പ്രൊഫസര് കൂടിയായ ഡോക്ടര് ജെയിംസ് സ്റ്റെകല്‍ബര്‍ഗ്ഗ് പറയുന്നതനുസരിച്ച്, രോഗാണുക്കള് സൂക്ഷ്മവും ഏകകോശ ജീവികളുമാണ്. അതിന് എല്ലായിടത്തും ജീവിക്കാന് കഴിയും. അവയ്ക്ക് കാലാവസ്ഥ, സ്ഥാനം, സ്ഥലം എന്നിവ ഒരു പ്രശ്നമല്ല. രോഗാണുക്കള്‍ക്ക് വായു, മണ്ണ്, ജലം എന്നിവയില് എല്ലാം ജീവിക്കാന് കഴിയും എന്ന് നിങ്ങള്‍ക്ക് അറിയാമായിരിക്കും. സസ്യങ്ങള്, മൃഗങ്ങള്, മനുഷ്യശരീരം മുതലായ പല ജീവികളിലും അകത്തും പുറത്തും ഇവയ്ക്കു വളരാന് കഴിയും. പൊതുവെ ഈ ഏകകോശ ജീവികള് പലതരം രോഗങ്ങള് ചുമന്നു കൊണ്ട് പോകുന്നവരായിരിക്കും. ഈ ജീവികള് നമ്മുടെ ശരീരത്തില് നിര്‍ണായകമായ ചില മാറ്റങ്ങള് ഉണ്ടാക്കും. അതിനൊരു ഉദാഹരണമാണ് രോഗാണു പകര്‍ച്ചവ്യാധി.\nനമ്മുടെ ശരീരത്തിനുള്ളിലോ അല്ലെങ്കില് ശരീരത്തിന് പുറത്തോ ദോഷകരമായ അണുക്കള് സ്വയം പെരുകുന്ന അവസ്ഥയാണ് രോഗാണു പകര്‍ച്ചവ്യാധി. ശ്വാസകോശരോഗം(ന്യൂമോണിയ), ഭക്ഷ്യവിഷബാധ, തുടങ്ങിയവ അണുക്കള് മൂലമുണ്ടാകുന്ന അനേകം രോഗങ്ങളാണ്. ദണ്ഡാകൃതി, വളയാകൃതി, ഗോളാകൃതി എന്നിങ്ങനെ മൂന്ന് പ്രധാന ആകൃതിയിലാണ് ഇവ ഉണ്ടാകുന്നത്. കൂടാതെ, ഗ്രാം പോസിറ്റീവ്, ഗ്രാം നെഗറ്റീവ് എന്നിങ്ങനെയും ഇവയെ തരം തിരിച്ചിരിക്കുന്നു. ഗ്രാം പോസിറ്റീവ് അണുക്കള്‍ക്ക് കട്ടിയുള്ള ശരീരകോശങ്ങളായിരിക്കും, എന്നാല് ഗ്രാം നെഗറ്റീവ് അണുക്കള്‍ക്ക് കട്ടി കുറഞ്ഞ ശരീര കോശങ്ങളായിരിക്കും. വാസ്തവത്തില്, നിങ്ങളുടെ ശരീരത്തില് ഏതെങ്കിലും തരത്തിലുള്ള രോഗാണുബാധ കണ്ടെത്തി ആശുപത്രിയിലെത്തി ചികിത്സ തേടുമ്ബോള് രോഗത്തിന്റെയും രോഗാണുക്കളുടെയും വര്‍ഗീകരണം നടത്തുന്നതിന് പല പരീക്ഷണങ്ങളും നടത്തിയിട്ടുണ്ടാകും. ഉദാഹരണത്തിന്, രോഗാണുക്കളുടെ സംവേദനക്ഷമതയും, രോഗാണുക്കളെ നശിപ്പിക്കാനുള്ള ഔഷധവും കണ്ടു പിടിക്കുന്നതിനുള്ള പരീക്ഷണമാണ് ഗ്രാം സ്‌റ്റെയ്‌നിങ്. ഒരു വ്യക്തിക്ക് വേണ്ട ശരിയായ ചികിത്സകള് നിര്‍ണ്ണയിക്കാന് ഈ പരീക്ഷണം സഹായിക്കും. രോഗാണു പകര്‍ച്ച വ്യാധി എങ്ങനെ കൈകാര്യം ചെയ്യണം എന്ന ചോദ്യത്തിന് ഉത്തരം കണ്ടെത്താന് ഇത് നമ്മെ വളരെയധികം സഹായിക്കും.\nഈ അണുബാധ യഥാര്‍ത്ഥത്തില് പെട്ടെന്ന് പടര്‍ന്നു പിടിക്കുന്ന ഒരു തരം രോഗമാണ്. രോഗികളുമായി അടുത്തിടപഴകുന്ന ആളുകള്‍ക്ക് ഇത് പെട്ടെന്ന് പടര്‍ന്നു പിടിക്കും. മലിനമായ പ്രതലങ്ങള്, ഭക്ഷണം, വെള്ളം, തുമ്മല്, ചുമ എന്നിവയാണ് ഇതിനുദാഹരണങ്ങള്. കൂടാതെ, ഈ സൂക്ഷ്മ ജീവികള് അതി തീക്ഷ്ണമായ പകര്‍ച്ച വ്യാധികള്‍ക്ക് കാരണമാകാം. ഇത് പെട്ടെന്ന് തന്നെ ചികില്‍സിച്ചു മാറ്റേണ്ടതാണ്. ദീര്‍ഘകാല പകര്‍ച്ച വ്യാധികള് ജീവിതകാലം മുഴുവന് തുടരാം. ചില രോഗാണുക്കള് തുടക്കത്തില് കാണത്തക്ക വിധത്തില് അടയാളങ്ങളോ സൂചനകളോ നല്‍കില്ല, പക്ഷേ കാലം കഴിയുന്തോറും ഈ രോഗം നമ്മളില് കൂടിക്കൊണ്ടിരിക്കും. ഈ രോഗങ്ങള് തീവ്രതയില്ലാതെ തുടങ്ങി മധ്യത്തിലെത്തി പിന്നീട് അസഹനീയമാവുകയുമാണ് ചെയ്യുന്നത്. ചില സമയങ്ങളില്, ഈ രോഗം ദശലക്ഷക്കണക്കിന് ആളുകളുടെ മരണത്തിന് വരെ കാരണമാകാം. ഉദാഹരണത്തിന്, ബ്ലാക്ക് ഡെത്ത് അല്ലെങ്കില് ബ്യൂബോണിക് പ്ലേഗ് കാരണം പലരും മരിച്ചിട്ടുണ്ട്.\nരോഗാണു പകര്‍ച്ച വ്യാധിയുടെ ലക്ഷണങ്ങള്\nയഥാര്‍ത്ഥത്തില്, ബാക്ടീരിയ അണുബാധയുടെ എല്ലാ ലക്ഷണങ്ങളും പട്ടികപ്പെടുത്താന് ബുദ്ധിമുട്ടാണ്. എങ്കിലും സാധാരണയായി കണ്ടു വരുന്ന ചില ലക്ഷണങ്ങള് ഞാന് ഇവിടെ പറയാം. വ്രണം, ഛര്‍ദ്ദി, സന്ധിവേദന, പനി, വയറിളക്കം, ചുമ, ക്ഷീണം, തുമ്മല് തുടങ്ങിയവയാണ് സാധാരണ കണ്ടു വരുന്ന ചില ലക്ഷണങ്ങള്. ഈ ലക്ഷണങ്ങളില് ചിലത് നിങ്ങള്‍ക്ക് ഉണ്ടെങ്കില്, ഈ അണുബാധ എങ്ങനെ കൈകാര്യം ചെയ്യണമെന്ന് നിങ്ങള് ചിന്തിക്കണം.പ്രത്യേകിച്ചും, ഈ രോഗാണു പകര്‍ച്ച വ്യാധി വിവിധ തരങ്ങളായി തിരിച്ചിട്ടുണ്ട്. ഭക്ഷ്യവിഷബാധ, ലൈംഗികരോഗങ്ങള്, പിന്നെ മറ്റുള്ളവയും.\nമനുഷ്യരില് വയറിളക്കം പോലുള്ള രോഗങ്ങള് ഉണ്ടാക്കുന്ന ഭക്ഷ്യ വിഷ ബാധയുടെ ഒരു രോഗ ലക്ഷണമാണ് പനി അല്ലെങ്കില് സന്ധി വേദന.\nസ്ക്കരിച്ചിയ കോലി (അല്ലെങ്കില് ഇ കോലി) എന്നത് മറ്റൊരു വയറിളക്ക രോഗമാണ്. പനി, ഛര്‍ദ്ദി, വയറുവേദന, ഓക്കാനം എന്നിവയാണ് ഇതിന്റെ ലക്ഷണങ്ങള്.\nക്ലോസ്ട്രീഡിയം ബോട്ടുലിനുമിസ് എന്നത് ജീവന് തന്നെ അപഹരിക്കാന് കഴിയുന്ന മറ്റൊരു തരം രോഗാണുവാണ്. ഇത് നാഡീകോശത്തെ തകരാറിലാക്കുന്ന വിഷാംശങ്ങള് ഉത്പാദിപ്പിക്കുന്നു.സാല്‍മൊണല്ല എന്നത് മറ്റൊരു തരം ഭക്ഷ്യ വിഷ ബാധയാണ്. പലപ്പോഴും പനി, വയറിളക്കം, ഉദര സംബന്ധമായ മറ്റ് അസ്വസ്ഥതകള് എന്നിവയാണ് ഇതിന്റെ ലക്ഷണങ്ങള്.\nലിസ്റ്റെറിയ മോണോസൈറ്റോജീന്‍സ് എന്ന രോഗാണുക്കള് പനി, വയറിളക്കം, പേശി വേദന എന്നീ അസുഖങ്ങള് ഉണ്ടാക്കുന്നു. ഇത് കൂടുതലും മുതിര്‍ന്നവരിലും, ഗര്‍ഭിണികളിലും, പ്രതിരോധ ശേഷി കുറവുള്ള കുഞ്ഞുങ്ങളെയുമാണ് ഇത് കൂടുതലായും ബാധിക്കുന്നത്.\nഅവസാനമാണെങ്കിലും ഇനി പറയുന്നതും പ്രധാനപ്പെട്ടതാണ്. വിബ്രിയോ വയറിളക്കത്തിന്റെ കൂടെയുള്ള രോഗമാണ്. ചില സമയങ്ങളില്, രോഗാണുക്കള് മുറിവുകളിലൂടെ കടന്ന് അത് കടുത്ത ചര്‍മ്മരോഗത്തിന് കാരണമാകുകയും ചെയ്യുന്നു. നിങ്ങള്‍ക്ക് തക്ക സമയത്ത് ശരിയായ ചികിത്സ ലഭിച്ചില്ലെങ്കില് അത് വളരെ വലിയ പ്രശ്നമാകും.


മോശ - വിക്കിപീഡിയ\n(മൂസ എന്ന താളിൽ നിന്നും തിരിച്ചുവിട്ടതു പ്രകാരം)\nമോശയ്ക്ക് കത്തുന്ന മുൾപ്പടർപ്പിനു സമീപം നിയമം ലഭിക്കുന്നു\nപ്രവാചകൻ, Seer, Lawgiver\ncirca 16th–13th Century BCE\nനെബോ മല, മൊവാബ്, ഇന്നത്തെ ജോർദ്ദാൻ\nറോമൻ കത്തോലിക്കാസഭ, പൗരസ്ത്യ ഓർത്തഡോക്സ് സഭ, ഓറിയന്റൽ ഓർത്തഡോക്സ് സഭ\nMoses, 1638, by Ribera, José de\nയഹൂദമത നേതാവും, നിയമജ്ഞനും, പ്രവാചകനും, സൈന്യാധിപനും ആയി കരുതപ്പെടുന്ന ഒരു ജൂത ഇതിഹാസ കഥാപാത്രമാണ് മോശ . (ഈജിപ്തിൽ ) അടിമത്തത്തിൽ ആയിരുന്ന യഹൂദരെ അവിടെ നിന്നും മോചിപ്പിപ്പ് വാഗ്ദത്തനാടായ കനാനിലേക്ക് നയിച്ചത് മോശയാണെന്നു യഹൂദന്മാർ കരുതുന്നു.\nപഴയനിയമത്തിലെ ആദ്യത്തെ അഞ്ചു പുസ്തകങ്ങൾ (തോറ) മോശ എഴുതിയതാണെന്നു പാരമ്പര്യമായി വിശ്വസിക്കപ്പെടുന്നു. സീയോൻ പർവ്വതത്തിൽ വച്ച് മോശയ്ക്ക് യഹോവയിൽ നിന്നു അരുളപ്പാട് ഉണ്ടായെന്നും പത്തു കല്പനകൾ അടക്കം ഉള്ള നിയമങ്ങൾ മോശക്ക് ലഭിച്ചു എന്നും യഹൂദർ വിശ്വസിക്കുന്നു.\nയഹൂദർ മിസ്രേം ദേശത്ത് അടിമയായിരുന്ന സമയത്ത് ലേവി ഗോത്രത്തിൽ പെട്ട അമ്രാം, യോഖേബേദ് എന്നിവരുടെ മകനായാണ് മോശ പിറന്നതെന്നു ബൈബിൾ പറയുന്നു. ബൈബിളിലെ ആദ്യത്തെ അഞ്ചു പുസ്തകങ്ങളിൽ മിസ്രേമിൽ ജനിച്ച് 120 ആമത്തെ വയസ്സിൽ മരിക്കുന്നതു വരെയുള്ള മോശയുടെ ജീവചരിത്രവും ഉൾപ്പെടുന്നു.\nയഹൂദരും, ക്രിസ്ത്യാനികളും, മുസ്ലീംങ്ങളും മോശയെ ഒരു പ്രവാചകനായി കരുതുന്നു.\nAhmed Osman: Providing evidence that Akhenaten and Moses are the same person\nآدم إدريس نوح هود صالح إبراهيم لوط إسماعيل,\n"https://ml.wikipedia.org/w/index.php?title=മോശ&oldid=3417485" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 20:02, 18 ഓഗസ്റ്റ് 2020.


അമിത് ഷായുടെ കണ്ണൂര് പ്രസംഗം ഭരണഘടനയ്‌ക്കെതിരെന്ന് പ്രമുഖര്\nബിജെപി അധ്യക്ഷന് അമിത് ഷായുടെ കണ്ണൂര് പ്രസംഗം ഭരണഘടനയ്‌ക്കെതിരെന്ന് മുന് സിവില് സര്‍വ്വീസ് ഉദ്യോഗസ്ഥ പ്രമുഖര്. സംഭവത്തില് സുപ്രീംകോടതി സ്വമേധയാ കേസെടുക്കണമെന്നും പ്രസംഗത്തെ പ്രധാനമന്ത്രി പ്രോത്സാഹിപ്പിക്കരുതെന്നും അവര് ആവശ്യപ്പെട്ടു.ശബരിമലയിലെ യുവതീപ്രവേശവുമായി ബന്ധപ്പെട്ട് കഴിഞ്ഞ മാസം 27നാണ് കണ്ണൂരില് അമിത് ഷാ പ്രസംഗിച്ചത്. ഇതിനെതിരെയാണ് മുന് ദേശീയ സുരക്ഷാ ഉപദേഷ്ടാവ് ശിവശങ്കര് മേനോന് അടക്കം 49 മുന് സിവില് സര്‍വീസ് ഉദ്യോഗസ്ഥര് രംഗത്തെത്തിയിരിക്കുന്നത്.\nഭരണഘടനയ്ക്കു വിരുദ്ധമായി പ്രസംഗിച്ച ഷായ്‌ക്കെതിരെ സുപ്രീംകോടതി സ്വമേധയാ കേസെടുക്കണമെന്ന് അവര് സംയുക്ത പ്രസ്താവനയില് ആവശ്യപ്പെട്ടു. കേന്ദ്രം ഭരിക്കുന്ന പാര്‍ട്ടിയുടെ അധ്യക്ഷന്റെ പ്രസംഗം ഭരണഘടനാവിരുദ്ധമാണ്. അതു തിരുത്തപ്പെടാതെ പോയാല് ദേശീയരാഷ്ട്രീയത്തില് ഗുരുതരമായ ഭവിഷ്യത്തുണ്ടാവും. ഈ സാഹചര്യത്തില് പ്രസംഗത്തില് വിശദീകരണം തേടാന് തെരഞ്ഞെടുപ്പു കമ്മിഷന് തയ്യാറാവണം. ഷാ നടത്തിയ പ്രസംഗം ആശങ്കപ്പെടുത്തുന്നതാണെന്ന് ഉദ്യോഗസ്ഥര് ചൂണ്ടിക്കാട്ടി.\nസുപ്രീംകോടതി പുറപ്പെടുവിച്ച ഉത്തരവു നടപ്പാക്കിയാല് സംസ്ഥാന സര്‍ക്കാരിനെ താഴെയിറക്കുമെന്നും പ്രസംഗത്തില് പറയുകയുണ്ടായി. പരമോന്നത നീതിപീഠത്തിന്റെ ഉത്തരവു നടപ്പാക്കുന്നതില്‍നിന്നു മാറി നില്‍ക്കാന് കേന്ദ്രം ഭരിക്കുന്ന പാര്‍ട്ടിയുടെ അധ്യക്ഷന് ആവശ്യപ്പെടുന്നത് ആശങ്കയുണ്ടാക്കുന്ന കാര്യമാണെന്നും മുതിര്‍ന്ന ഉദ്യോഗസ്ഥര് പ്രസ്താവനയില് പറയുന്നു.\nമുന് വിവരാവകാശ കമ്മീഷണര് വജാഹത്ത് ഹബീബുള്ള, മുന് സാമ്പത്തിക ഉപദേഷ്ടാവ് നിതിന് ദേശായ്, സംയുക്ത ഇന്റലിജന്‍സ് സമിതി മുന് ചെയര്‍മാന് ആര്. ഗോവിന്ദരാജന്, മുന് ഇറ്റാലിയന് അംബാസഡര് കെ.പി. ഫാബിയാന്, തുറമുഖമന്ത്രാലയം മുന് അഡീഷണല് സെക്രട്ടറി എസ്.പി. അംബ്രോസ് തുടങ്ങിയവര് പ്രസ്താവനയില് ഒപ്പിട്ടിട്ടുണ്ട്.


കൊവിഡ് പശ്ചാത്തലത്തില് ഭക്ഷ്യ വസ്തുക്കള് വീടുകളില് എത്തിച്ച് നല്‍കുമെന്ന് കണ്‍സ്യൂമര് ഫെഡ്. ത്രിവേണി സൂപ്പര് മാര്‍ക്കറ്റുകളും നീതി മെഡിക്കല് സ്‌റ്റോറുകളിലും ഹോം ഡെലിവറി സംവിധാനം നാളെ മുതല് ആരംഭിക്കും. മുതിര്‍ന്ന പൗരന്മാര്‍ക്ക് ആവശ്യമായ മരുന്നുകള് വീട്ടിലെത്തിച്ച് നല്‍കാനും തീരുമാനമുണ്ട്. കെഎസ്ആര്‍ടി സിയുമായി സഹകരിച്ച് മൊബൈല് ഡെലിവറി വിപുലമാക്കുന്ന കാര്യം പരിഗണനയിലുണ്ടെന്നും കണ്‍സ്യൂമര് ഫെഡ് ചെയര്‍മാന് എം മെഹബൂബും എംഡി ഡോ സനില് കുമാറും വാര്‍ത്താ സമ്മേളനത്തില് അറിയിച്ചു.\nഅതേസമയം, കൊവിഡ് ബാധ വര്‍ധിക്കുന്ന സാഹചര്യത്തില് സര്‍ക്കാര് സംസ്ഥാനത്ത് നിയന്ത്രണങ്ങള് കടുപ്പിച്ചു. ശനി, ഞായര് ദിവസങ്ങളില് അവശ്യ സേനവങ്ങള്‍ക്ക് മത്രമായിരിക്കും അനുമതി. വേനല് ക്യാമ്പുകള് നടക്കുന്നുണ്ടെങ്കില് ഒഴിവാക്കണമെന്നും സര്‍ക്കാര് നിര്‍ദേശിച്ചു. വരുന്ന രണ്ടാഴ്ചയായിരിക്കും കടുത്ത നിയന്ത്രണങ്ങള് ഉണ്ടാകുക.\nമുഖ്യമന്ത്രി പിണറായി വിജയന്റെ അധ്യക്ഷതയില് ചേര്‍ന്ന യോഗത്തിലാണ് നിയന്ത്രണങ്ങള് കടുപ്പിക്കുന്നത് സംബന്ധിച്ച് തീരുമാനം. ശനിയാഴ്ച എല്ലാ സര്‍ക്കാര് സ്ഥാപനങ്ങള്‍ക്കും അവധി പ്രഖ്യാപിച്ചു. നേരത്തേ വിവാഹം, ഗൃഹപ്രവേശം, മരണാനന്തര ചടങ്ങളുകള് ഉള്‍പ്പെടെയുള്ളവയ്ക്ക് അനുമതി തേടി കൊവിഡ് ജാഗ്രതാ പോര്‍ട്ടലില് രജിസ്റ്റര് ചെയ്തവര്‍ക്ക് അനുമതി നല്‍കും. പുതിയതായി രജിസ്റ്റര് ചെയ്യുന്നവര്‍ക്ക് അനുമതി ഉണ്ടായിരിക്കില്ല. വിദ്യാര്‍ത്ഥികള്‍ക്കായി ഓണ്‍ലൈന് ക്ലാസുകള് മാത്രമായിരിക്കും നടക്കുക. ട്യൂഷന് ക്ലാസുകള് പ്രവര്‍ത്തിക്കുന്നത് കര്‍ശനമായി നിയന്ത്രിക്കും. ഹോസ്റ്റലുകളില് കൊവിഡ് മാര്‍ഗ നിര്‍ദേശങ്ങള് പാലിക്കണം. കൊവിഡ് പ്രതിരോധത്തിന് വാര്‍ഡുതല സമിതികളെ ഉപയോഗിക്കാനും തീരുമാനിച്ചു.


കുരിശ് വിവാദം : പാഞ്ചാലിമേട്ട് സന്ദര്‍ശനത്തിനൊരുങ്ങി കെ.പി.ശശികല ടീച്ചര് : ശബരിമല ക്ഷേത്രത്തോളം തന്നെ പഴക്കമുണ്ട് പാഞ്ചാലിമേട്ടിലെ കുരിശുമല കയറ്റത്തിനെന്നും പള്ളി ഭാരവാഹികളും – East Coast Daily Malayalam\nJun 19, 2019, 08:24 am IST\nഇടുക്കി: പാഞ്ചാലിമേട്ടിലെ കുരിശ് വിവാദത്തില് പ്രതിഷേധം ശക്തമാകുന്നു. ഹൈന്ദവ സംഘടനകള് നിലപാട് കടുപ്പിച്ചു. സംഭവത്തില് പ്രതിഷേധിച്ചുള്ള സമരപരിപാടികള്‍ക്ക് ഇന്ന് തുടക്കമാകും. രാവിലെ പതിനൊന്നുമണിയോടെ ഹിന്ദു ഐക്യവേദി നേതാവ് കെ പി ശശികല എത്തി സമരത്തിന് തുടക്കമിടും. ശബരിമല പൊന്നമ്പലമേടിന്റെ ഭാഗമായ പാഞ്ചാലിമേട് കയ്യേറിയാണ് കുരിശ് സ്ഥാപിച്ചതെന്ന് ആരോപിച്ചാണ് പ്രതിഷേധം.\nശബരിമല ക്ഷേത്രത്തോളം തന്നെ പഴക്കമുണ്ട് പാഞ്ചാലിമേട്ടിലെ കുരിശുമല കയറ്റത്തിനെന്നാണ് കണയങ്കവയല് സെന്റ് മേരീസ് ചര്‍ച്ച് ഭാരവാഹികളുടെ വിശദീകരണം. റവന്യൂഭൂമിയാണെങ്കിലും കുരിശുകള്‍ക്കും അമ്പലത്തിനുമെതിരെ പെട്ടെന്ന് ഒരു നടപടി സാധ്യമല്ലെന്നാണ് ജില്ലാ ഭരണകൂടത്തിന്റെ നിലപാട്. വിശ്വാസികളുടെ കൂടെ വിഷയമായതിനാല് സര്‍ക്കാര് തലത്തില് നടപടി വേണമെന്ന നിലപാടിലാണ് ജില്ലാ ഭരണകൂടം.\nകളക്ടറുടെ സമവായനിര്‍ദ്ദേശത്തിന്റെ അടിസ്ഥാനത്തില് ഇക്കഴിഞ്ഞ ദുഖവെള്ളിക്ക് സ്ഥാപിച്ച മരക്കുരിശുകള് ഇവിടെനിന്ന് നീക്കം ചെയ്തിരുന്നു. എന്നാല് ആദ്യകാലം മുതലുള്ള 14 സിമന്റ് കുരിശുകള് ഇപ്പോഴും പാഞ്ചാലിമേട്ടില് കാണാം.\ncross k.p.sasikala teacher Panchalimedu sabarimala


വേണ്ട... കൊല്ലരുത്.. പിതാവിന്റെ മൃതദേഹത്തില് കെട്ടിപ്പിടിച്ച്... കുട്ടിയുടെ അപേക്ഷ, ഹൃദയം പിളരുന്നു | This boy clinging to dead body unlikely to become face of Yemen war for millions in the West - Malayalam Oneindia\nവേണ്ട... കൊല്ലരുത്.. പിതാവിന്റെ മൃതദേഹത്തില് കെട്ടിപ്പിടിച്ച്... കുട്ടിയുടെ അപേക്ഷ, ഹൃദയം പിളരുന്നു\nPublished: April 24 2018, 18:40 [IST]\nസന്‍ആ: പിതാവിന്റെ മൃതദേഹത്തിന് പിന്നില് ഒളിക്കാന് ശ്രമിക്കുന്ന കുട്ടി. പിടിക്കാന് വന്നവരോട് വേണ്ട.. വേണ്ട.. കൊല്ലരുത് എന്ന് മാത്രം ഭയം നിറഞ്ഞ മുഖത്തോടെ കുട്ടി ആവര്‍ത്തിക്കുന്നു. ഏത് പ്രശ്‌നങ്ങളിലും പ്രതിസന്ധിയിലും കുഞ്ഞുങ്ങളാണ് ദുരിതം പേറേണ്ടി വരുന്നത്. സങ്കടമാണ് യമനില് നിന്നുള്ള കാഴ്ച. ഇവിടെ ബോംബ് വീഴാത്ത ഒരു നഗരവും ഗ്രാമവുമില്ല.\nസ്‌ഫോടന ശബ്ദം കേള്‍ക്കാത്ത കൊച്ചുകുട്ടികളുമില്ല. ഈ കുട്ടികള് മാനസിക വിഭ്രാന്തി കാണിക്കുന്നുണ്ടെന്നാണ് ഐക്യരാഷ്ട്ര സഭാ ഏജന്‍സികള് പറയുന്നത്. എന്തൊരു കാഴ്ചയാണിത്. കഴിഞ്ഞ ദിവസം സൗദി സൈന്യത്തിന്റെ ബോംബ് വീണ വിവാഹ വീട്ടിലെ കാഴ്ചയായിരുന്നു കുരുന്നിന്റേത്. റഷ്യന് മാധ്യമങ്ങളാണ് ഇക്കാര്യം റിപ്പോര്‍ട്ട് ചെയ്തത്...\nപിതാവിന്റെ മൃതദേഹത്തിന് പിന്നില്\nപിതാവിന്റെ മൃതദേഹത്തിന് പിന്നില് ഒളിക്കാന് ശ്രമിക്കുകയാണ് ബാലന്. മൃതദേഹം വിട്ടുപോരാന് കുട്ടി തയ്യാറല്ല. പലരും ആശ്വസിപ്പിക്കാന് ശ്രമിക്കുന്നുണ്ടെങ്കിലും കുട്ടി ഭയം കൊണ്ട് നോക്കാന് പോലും മടിക്കുന്നു. കരളലിയിപ്പിക്കുന്ന കാഴ്ചയായിരുന്നു അത്.\nയമനിലെ വടക്കുപടിഞ്ഞാറന് പ്രവിശ്യയായ ഹജ്ജയിലാണ് സംഭവം. 40 ലധികം പേരാണ് ഇവിടെ കൊല്ലപ്പെട്ടത്. സൗദി സഖ്യസേനയുടെ ആക്രമണത്തില് സാധാരണക്കാര് കൊല്ലപ്പെടുന്ന സാഹചര്യം ഒഴിവാക്കണമെന്ന് ഐക്യരാഷ്ട്ര സഭ ആവശ്യപ്പെടുന്നതിനിടെയാണ് വിവാഹ വീട്ടിലേക്ക് മിസൈലാക്രണമുണ്ടായത്.\nപരിക്കേറ്റവരെ നിരവധി ആശുപത്രികളിലും ക്ലിനിക്കുകളിലും പ്രവേശിപ്പിച്ചിരിക്കുകയാണ്. പലരുടെയും നില ഗുരുതരമായി തുടരുകയാണെന്ന് മുതിര്‍ന്ന ആരോഗ്യ വകുപ്പ് ഉദ്യോഗസ്ഥന് മുഹമ്മദ് അല് അഷ്‌വല് പറയുന്നു. ബാനി കയ്‌സ് ജില്ലയിലെ അല് റക്കയിലാണ് വിവാഹ വീട്ടിലേക്ക് മിസൈലുകള് കുതിച്ചെത്തിയത്.\nകുട്ടിയെ സഹായിക്കാന് ശ്രമിച്ചിട്ടും\nഏഴ് വയസുള്ള കുട്ടിയുടെ ചിത്രമാണ് മാധ്യമങ്ങള് പുറത്തുവിട്ടത്. കുട്ടിയെ സഹായിക്കാനും എഴുന്നേല്‍പ്പിക്കാനും എത്തിയവരെ പോലും കുട്ടി ഭയക്കുന്നു. കൊല്ലപ്പെട്ട പിതാവിന്റെ ശരീരത്തിന് പിന്നിലേക്ക് ഒളിക്കാന് ശ്രമിക്കുകയാണ് കുട്ടി.\nസിറിയ അല്ല യമന്\nസിറിയയിലെ ചെറിയ സംഭവം പോലും വിവാദമാക്കുന്ന പാശ്ചാത്യ മാധ്യമങ്ങളും നേതാക്കളും യമനിലെ ക്രൂരമായ അക്രമങ്ങള് കണ്ടില്ലേ എന്നാണ് റഷ്യന് മാധ്യമങ്ങളുടെ ചോദ്യം. സിറിയയില് അമേരിക്കയും ബ്രിട്ടനും രാഷ്ട്രീയ ലാഭത്തിനുള്ള ഇടപെടലാണ് നടത്തുന്നതെന്ന് റഷ്യ ആരോപിക്കുന്നു. ഇക്കാര്യം ശരിവയ്ക്കുന്ന രീതിയിലാണ് റിപ്പോര്‍ട്ടിലെ ഉള്ളടക്കം.\nവിവാഹ വീടെന്നോ ആഘോഷങ്ങളെന്നോ അക്രമികളുടെ കേന്ദ്രങ്ങളെന്നോ തരംതിരിവില്ലാതെയാണ് യമനിലെ യുദ്ധക്കളം. ആഘോഷത്തിലും ആഹ്ലാദത്തിലുമായിരുന്ന ഒരു വിവാഹ വീട്ടിലേക്കാണ് കഴിഞ്ഞദിവസം മിസൈലുകള് കുതിച്ചെത്തിയത്. സന്തോഷം നിറഞ്ഞുനിന്നിരുന്ന ആ വിവാഹ പന്തല് നിമിഷ നേരം കൊണ്ട് ചോരക്കളമായി.\nസൗദി അറേബ്യന് സഖ്യസേന യമനില് ആക്രമണം നടത്താന് തുടങ്ങിയിട്ട് വര്‍ഷങ്ങളായി. മൂന്ന് വര്‍ഷം മുമ്പ് ഷിയാ വിഭാഗത്തില്‍പ്പെട്ട ഹൂത്തികള് രാജ്യത്തിന്റെ ഭൂരിഭാഗവും പിടിച്ചടക്കിയ വേളയിലായിരുന്നു സൗദി സഖ്യസേനയുടെ യമനിലേക്കുള്ള വരവ്. യമനിലെ പ്രസിഡന്റ് അബ്ദുറബ്ബ് മന്‍സൂര് ഹാദിക്ക് ഇന്ന് അധികാര പരിധി കുറവാണ്.\nഐക്യരാഷ്ട്ര സഭയ്ക്ക് പുല്ലുവില\nവെള്ളിയാഴ്ച താഇസ് പ്രവിശ്യയില് രണ്ടു വാഹനങ്ങള്‍ക്ക് നേരെ സഖ്യസേനയുടെ ആക്രമണമുണ്ടായിരുന്നു. 17 സാധാരണക്കാരാണ് ഈ ആക്രമണത്തില് കൊല്ലപ്പെട്ടത്. മാര്‍ക്കറ്റില് നിന്ന് ചരക്കുകളുമായി മടങ്ങിയ സംഘത്തിന്റെ വാഹനമാണ് ആക്രമണത്തില് തകര്‍ന്നത്. സാധാരണക്കാര്‍ക്ക് നേരെയുള്ള ആക്രമണം ഒഴിവാക്കണമെന്ന് ഐക്യരാഷ്ട്ര സഭ ആവശ്യപ്പെട്ടിരുന്നു. എന്നാല് ആക്രമണം പതിവുപോലെ തുടരുകയും ചെയ്യുന്നു.\nയമനിലെ പ്രസിഡന്റ് അബ്ദുറബ്ബ് മന്‍സൂര് ഹാദിയാണ്. ഇദ്ദേഹത്തെ വിറപ്പിച്ചാണ് ഹൂത്തി പട സന്‍ആയിലേക്ക് എത്തിയത്. 2015ലായിരുന്നു ഹൂഥി മുന്നേറ്റം. ഇതോടെ ഹാദി ഏദന് നഗരത്തിലേക്ക് പിന്‍മാറി. അവിടെ കേന്ദ്രീകരിച്ചാണ് ഹാദിയുടെ ഭരണം. ഇദ്ദേഹം സൗദിയില് പ്രവാസ ജീവിതം നയിക്കുകയാണ്. ഹാദി ഭരണം പുനസ്ഥാപിക്കുകയാണ് സൗദിയുടെ ലക്ഷ്യം.\nയമനിലെ മുക്കാല് ഭാഗങ്ങളും ഹൂത്തികളുടെ നിയന്ത്രണത്തിലാണ്. ഇവരെ അന്താരാഷ്ട്ര സമൂഹം അംഗീകരിക്കുന്നില്ല. സൗദിയുടെയും അമേരിക്കയുടെയും പിന്തുണ ഹാദി ഭരണകൂടത്തിനാണ്. ഈ അവസരത്തിലാണ് യമനില് വ്യാപക അക്രമം നടക്കുന്നത്. സാധാരണക്കാര് കൊല്ലപ്പെടുന്നത് സൗദി സഖ്യത്തിന് കനത്ത തിരിച്ചടിയാണ്.\nയമനില് ഇതുവരെ 10000ത്തിലധികം സാധാരണക്കാര് അറബ് സേനയുടെ ആക്രമണത്തില് കൊല്ലപ്പെട്ടുവെന്നാണ് ഐക്യരാഷ്ട്ര സഭയുടെ കണക്ക്. സൗദി സഖ്യത്തില് യുഎഇയും ബഹ്‌റൈനുമുണ്ട്. ഇറാന് പിന്തുണയുള്ള യമനിലെ ഷിയാ സംഘമാണ് ഹൂഥികള്. ഇവരെ ഉപയോഗിച്ച് ഇറാന് സൗദിക്കെതിരെ യുദ്ധം ചെയ്യുകയാണെന്ന് സൗദി ഭരണകൂടം ആരോപിക്കുന്നു.\nകാസ്റ്റിങ് കൗച്ച് പാര്‍ലമെന്റിലും; സ്ത്രീ ശരീരം കാഴ്ചവയ്ക്കണം, മുന് വനിതാ എംപിയുടെ വെളിപ്പെടുത്തല്\nThis boy clinging to dead body unlikely to become face of Yemen war for millions in the West\nStory first published: Tuesday, April 24, 2018, 18:40 [IST]


2032ലെ ഒളിംപിക്സിന് വേദിയാവാൻ ഇന്ത്യ രംഗത്ത്. വേദിയാവാനുള്ള ഇന്ത്യയുടെ താൽപര്യം അന്താരാഷ്ട്ര ഒളിംപിക് കമ്മിറ്റിയെ അറിയിച്ചു. ലോകത്തെ ഏറ്റവും വലിയ കായികോത്സവമായ ഒളിംപിക്സിന് വേദിയാവാൻ ചരിത്രത്തിൽ ആദ്യമായാണ് ഇന്ത്യ ശ്രമിക്കുന്നത്. 2032ലെ ഒളിംപിക്സ് ദില്ലിയിലോ മുംബൈയിലോ നടത്താനാണ് ശ്രമിക്കുന്നതെന്ന് ഇന്ത്യൻ ഒളിംപിക് അസോസിയേഷൻ പ്രസിഡന്റ് നരീന്ദർ ബത്ര പറഞ്ഞു.\nMumbai, First Published Dec 4, 2018, 1:25 PM IST\nദില്ലി: 2032ലെ ഒളിംപിക്സിന് വേദിയാവാൻ ഇന്ത്യ രംഗത്ത്. വേദിയാവാനുള്ള ഇന്ത്യയുടെ താൽപര്യം അന്താരാഷ്ട്ര ഒളിംപിക് കമ്മിറ്റിയെ അറിയിച്ചു. ലോകത്തെ ഏറ്റവും വലിയ കായികോത്സവമായ ഒളിംപിക്സിന് വേദിയാവാൻ ചരിത്രത്തിൽ ആദ്യമായാണ് ഇന്ത്യ ശ്രമിക്കുന്നത്. 2032ലെ ഒളിംപിക്സ് ദില്ലിയിലോ മുംബൈയിലോ നടത്താനാണ് ശ്രമിക്കുന്നതെന്ന് ഇന്ത്യൻ ഒളിംപിക് അസോസിയേഷൻ പ്രസിഡന്റ് നരീന്ദർ ബത്ര പറഞ്ഞു.\nഈവർഷം ആദ്യം ഇന്ത്യയിലെത്തിയ അന്താരാഷ്ട്ര ഒളിംപിക് കമ്മിറ്റി തലവൻ തോമസ് ബാക്കിനോട് ഐ ഒ എ ഇക്കാര്യം സൂചിപ്പിച്ചിരുന്നു. ഇതിന് പിന്നാലെ ഐ ഒ എ സെക്രട്ടറി ജനറൽ രാജീവ് മേത്ത ഐ ഒ സിയുടെ മൂന്നംഗ ബിഡ് കമ്മിറ്റിയുമായി അടുത്ത ഒളിംപിക്സിന് വേദിയാവുന്ന ടോക്യോയിൽ കൂടിക്കാഴ്ച നടത്തി. ബിഡ് കമ്മിറ്റിയിൽ നിന്ന് അനുകൂല പ്രതികരണം കിട്ടിയതോടെ കേന്ദ്ര കായികമന്ത്രാലയത്തെ സമീപിക്കാൻ ഒരുങ്ങുകയാണ് ഇന്ത്യൻ ഒളിംപിക് അസോസിയേഷൻ.\n2032ലെ ഒളിംപിക്സ് വേദി കണ്ടെത്താനുള്ള നടപടിക്രമങ്ങൾ 2022ലാണ് തുടങ്ങുക. 2025ൽ വേദി പ്രഖ്യാപിക്കും. ഇക്കഴിഞ്ഞ ഏഷ്യൻ ഗെയിംസിന് വേദിയായ ഇന്തോനേഷ്യ ഇതിനോടകം താൽപര്യം അറിയിച്ചുകഴിഞ്ഞു. ഓസ്ട്രേലിയ, ചൈന ജർമ്മി എന്നിവരും 2032ലെ ഒളിപിക്സ് വേദിക്കായി രംഗത്തെത്തുമെന്നാണ് സൂചന. 2010 കോമൺവെൽത്ത് ഗെയിംസിന് വേദിയായ ദില്ലി, 1951ലും 1982ലും ഏഷ്യൻ ഗെയിംസിനും വേദിയായിരുന്നു.\nLast Updated Dec 4, 2018, 1:25 PM IST


mohanlal-mammoty | രാജയെന്ന മാസ് ക്യാരക്ടറുമായി വൈശാഖൻ; സ്റ്റീഫൻ നെടുമ്പള്ളിയിൽ പ്രതീക്ഷയർപ്പിച്ച് കന്നി സംരഭവുമായി പൃഥ്വിരാജ്; വിഷുക്കാലത്ത് വീണ്ടും മോഹൻലാൽ-മമ്മൂട്ടി പോര്; മലയാള സിനിമയും ആരാധകരും ആവേശത്തിൽ - MarunadanMalayali.com\nFebruary 24, 2019 | 10:50 AM IST | Permalink\nഈ വിഷുവിന് മോഹൻലാലും മമ്മൂട്ടിയും തമ്മിൽ അങ്കം കോർക്കുന്നു. വളരെ കാലത്തിന് ശേഷം ഉത്സവകാലത്ത് സൂപ്പർ മെഗാതാരങ്ങളുടെ ചിത്രങ്ങൾ പ്രദർശനത്തിന് എത്തും. അതും ബിഗ് ബജറ്റ് സിനിമകൾ. പൃഥ്വിരാജ് ആദ്യമായി സംവിധാനം ചെയ്യുന്ന ലൂസിഫർ മാർച്ച് 28നാണ് റിലീസ് ചെയ്യുക. മമ്മൂട്ടിയെ നായകനാക്കി വൈശാഖ് സംവിധാനം ചെയ്യുന്ന മധുരരാജ ഏപ്രിൽ 14നാണ് റിലീസ് ചെയ്യുക.\nലൂസിഫറിൽ മോഹൻലാൽ സ്റ്റീഫൻ നെടുമ്പുള്ളി എന്ന കഥാപാത്രമായാണ് എത്തുന്നത്. മഞ്ജു വാര്യർ നായികയാകുമ്പോൾ ബോളിവുഡ് നടൻ വിവേക് ഒബ്റോയി പ്രതിനായക കഥാപാത്രമായെത്തുന്നു. ടൊവീനോ തോമസും ഇന്ദ്രജിത്തും ചിത്രത്തിൽ മുഴുനീള കഥാപാത്രങ്ങളെ കൈകാര്യം ചെയ്യുന്നുണ്ട്. പോക്കിരിരാജയെന്ന ചിത്രത്തിന്റെ രണ്ടാം ഭാഗമാണ് മധുരരാജ. രാജയെന്ന മാസ് കഥാപാത്രത്തെ മമ്മൂട്ടി വീണ്ടും അവതരിപ്പിക്കുമ്പോൾ ആവേശത്തിലാണ് ആരാധകർ. ബോളിവുഡ് നടി സണ്ണി ലിയോണിന്റെ ഐറ്റം ഡാൻസും ചിത്രത്തിലുണ്ട്.\nഅതിനിടെ ലൂസിഫറിലെ നാലാമത്തെ കാരക്ടർ പോസ്റ്റർ ഇന്നലെ പുറത്തിറങ്ങി. ചിത്രത്തിൽ മുത്തുവായി മുരുകൻ വേഷമിടും.മോഹൻലാലിനെ നായകനായി എത്തുന്ന സിനിമയിലെ നിർണ്ണായക കഥാപാത്രമാണ് മുത്തു. ചിത്രത്തിലെ നാല് ബാലതാരങ്ങളുടെ പോസ്റ്ററുകൾ കഴിഞ്ഞ ദിവസം പുറത്തിറക്കിയിരുന്നു. ഹെലൻ, അഭിമന്യു, ആദർശ്, ആഞ്ജലീന എന്നിവർ അവതരിപ്പിക്കുന്ന കഥാപാത്രങ്ങളുടെ പോസ്റ്ററുകളാണ് പുറത്തിറക്കിയത്.\n26 ദിവസങ്ങൾ കൊണ്ട് 26 കഥാപാത്രങ്ങളുടെ പോസ്റ്ററുകൾ പുറത്തിറക്കുമെന്ന് ചിത്രത്തിന്റെ അണിയറപ്രവർത്തകർ നേരത്തെ വ്യക്തമാക്കിയിരുന്നു.


Kannada post in Kerala tourism page seeks attention | കേരള ടൂറിസത്തിന് ഉണര്‍വേകി 'നമ്മ കന്നഡ':നീക്കം കന്നഡിഗരെ ആകർഷിക്കാൻ, അതിരപ്പള്ളി പോസ്റ്റ് വൈറൽ!! - Malayalam Oneindia\nUpdated: Sat, Jun 15, 2019, 13:32 [IST]\nതിരുവനന്തപുരം: കഴിഞ്ഞ വര്‍ഷം ഉണ്ടായ വെള്ളപ്പൊക്കവും നിപ്പാ വൈറസ് ബാധയും കാരണം തകര്‍ന്ന കേരള ടൂറിസം വകുപ്പ് വിനോദസഞ്ചാര മേഖലയെ ശക്തിപ്പെടുത്താന് എല്ലാ മേഖലകളിലും കഠിന ശ്രമമാണ് നടത്തുന്നത്. ഇപ്പോഴിതാ കന്നടക്കാരെ ആകര്‍ഷിക്കാന് അവരുടെ ഭാഷയിലാണ് തങ്ങളുടെ ഔദ്യോഗിക പേജില് കേരള ടൂറിസം പ്രമോട്ട് ചെയ്യുന്നത്.\nനിരവധി വിനോദസഞ്ചാര കേന്ദ്രങ്ങളുടെ വിശദാംശങ്ങള് കന്നട ഭാഷയില് ഫേസ്ബുക്കിലെ കേരള ടൂറിസം ഔദ്യോഗിക പേജില് പ്രത്യക്ഷപ്പെട്ടിട്ടുണ്ട്. രാജ്യമെമ്പാടുമുള്ള കന്നഡ സംസാരിക്കുന്ന ആളുകള് ഇത് വ്യാപകമായി അംഗീകരിച്ചിട്ടുണ്ടെന്നാണ് ഫേസബുക്ക് ലൈക്കുകള് നല്‍കുന്ന സൂചന. അതിരപ്പള്ളി വെള്ളച്ചാട്ടത്തെ കുറിച്ച് മെയ് 31ന് പങ്കുവെച്ച പോസ്റ്റ് 14,000 ലൈക്കുകളും 290 ഷെയറുകളും നേടി. വര്‍ക്കലയെ കുറിച്ചുള്ള മറ്റൊരു പോസ്റ്റിനും സമാനമായ പ്രതികരണമാണ് ലഭിച്ചത്. 2,000 വര്‍ഷത്തിലധികം പഴക്കമുള്ള ശ്രീ ജനാര്‍ദ്ധന സ്വാമി ക്ഷേത്രവും സന്ദര്‍ശകരെ ആകര്‍ഷിക്കുന്നതാണ്.\nഏറ്റവും പ്രശസ്തമായ കന്നഡ പോസ്റ്റ് മൂന്നാറും ഇടുക്കിയുമാണ്. 49 വാക്കുകളുള്ള പോസ്റ്റ് മുന്നാറിന്റെയും ഇരവികുളം ദേശീയോദ്യാനത്തിന്റെയും ഭംഗി വിവരിക്കുന്നു. ഇലയില് നിന്നും കപ്പിലേക്കുള്ള പ്രോസംസിഗ് കാണാന് തേയില ഫാക്ടറിയിലേക്കും ക്ഷണമുണ്ട്. മെയ് 7ന് പ്രസിദ്ധീകരിച്ച ഈ പോസ്റ്റിന് 44,000 ലൈക്കുകളും 1,100 ഷെയറുകളും ലഭിച്ചു. കന്നഡ, മലയാളം സംസാരിക്കുന്ന വിഭാഗക്കാരില് നിന്നും മികച്ച അഭിനന്ദനവും ലഭിച്ചു.\nടൂറിസം പ്രമോഷന് വേണ്ടി 2010ല് ആരംഭിച്ച ഫേസ്ബുക്ക് പേജില് ഇംഗ്ലീഷിലും നിരവധി പോസ്റ്റുകള് ഉണ്ട്. എന്നാല് മൂന്നാറിനെ കുറിച്ചുള്ള കന്നട പോസ്റ്റാണ് ഇതുവരെയായി 44,000 ലൈക്കുകള് നേടിയതെന്ന് തിരുവനന്തപുരം കേരള ടൂറിസം വകുപ്പിലെ മുതിര്‍ന്ന ഉദ്യോഗസ്ഥന് പറഞ്ഞു. കര്‍ണാടകയില് നിന്ന് വിനോദസഞ്ചാര സാധ്യതകള് പരമാവധി പ്രയോജനപ്പെടുത്തുകയെന്നതാണ് കന്നഡയുടെ ഉപയോഗമെന്നും ഇംഗ്ലീഷ് വായിക്കാന് കഴിയാത്ത വിനോദ സഞ്ചാരികളെ ആകര്‍ഷിക്കാന് കൂടിയാണ് ഇത്തരത്തിലൊരു ശ്രമമെന്നും അദ്ദേഹം പറയുന്നു.\nവിനോദ സഞ്ചാരികളുടെ വരവ് ആരംഭിച്ചതോടെ അടിസ്ഥാന സൗകര്യങ്ങള് മെച്ചപ്പെടുത്താനുള്ള ശ്രമങ്ങള് ആരംഭിച്ചതായി കേരള ടൂറിസം ഡിപ്പാര്‍ട്ട്‌മെന്റിന്റെ അസിസ്റ്റന്റ് ഡയറക്ടര് ആദിത്യ പറഞ്ഞു. നിലവില് പ്രാദേശിക ഭാഷയായി കന്നട മാത്രമാണ് പേജില് നല്‍കിയിരിക്കുന്നത്. കര്‍ണാടകയില് നിന്നുള്ളവരാണ് കൂടുതല് സഞ്ചാരികളും. മറ്റു പ്രാദേശിക ഭാഷകള് കൂടി ഉള്‍പ്പെടുത്താന് പദ്ധതിയിടുന്നുതായും അദ്ദേഹം കൂട്ടിച്ചേര്‍ത്തു. കന്നട ഭാഷ സംസാരിക്കുന്നവരില് നിന്നും സഹായം തേടിയാണ് ഫേസ്ബുക്കിലെ പേജുകളില് പോസ്റ്റിടുന്നതെന്നും അദ്ദേഹം പറഞ്ഞു.\nkerala tourism kannada tourism\nKannada post in Kerala tourism page seeks attention


ആശയപ്രചരണം ഔദാര്യമല്ല, അവകാശമാണ് |\nAug 23 - 2017\nവൈവിധ്യങ്ങളുടെ നാടാണ് ഇന്ത്യ. വ്യത്യസ്ത സംസ്‌കാരങ്ങളും വിശ്വാസങ്ങളും ആചാരങ്ങളും നിലനില്‍ക്കുന്ന രാജ്യം. ഈ വൈവിധ്യമാണ് ഇന്ത്യയുടെ എക്കാലത്തെയും മുഖ്യ ആകര്‍ഷകം. നാനാത്വത്തില് ഏകത്വമെന്ന ആശയമുയര്‍ത്തിയാണ് നമ്മുടെ ഭരണഘടനാ ശില്‍പികള് ഈ വൈവിധ്യത്തെ സംരക്ഷിക്കാനുള്ള നിയമങ്ങളാവിഷ്‌കരിച്ചത്. മതേതരത്വതമെന്നത് മതനിരാസത്തെ പ്രത്യക്ഷത്തില് സൂചിപ്പിച്ച കാലത്താണ് ഇന്ത്യ സ്വതന്ത്രമാകുന്നത്. മതനിരപേക്ഷത എന്ന പുതുനിര്‍വചനം നല്‍കിയത് സെക്യുലറിസത്തെ രാജ്യശില്‍പികള് ഭരണഘടനയില് എഴുതിച്ചേര്‍ത്തത്. ഒരു മതത്തെയും നിരസിക്കുകയല്ല, എല്ലാ മതങ്ങളെയും ഉള്‍ക്കൊള്ളുകയാണ് ഇതിലൂടെ ഭരണഘടന ചെയ്തത്. ഭൂരിപക്ഷ-ന്യൂനപക്ഷ വ്യത്യാസമില്ലാതെ ഏവര്‍ക്കും തങ്ങളുടെ സ്വാതന്ത്ര്യവും പൗരന്റെ മൗലികാവകാശങ്ങളില് ഉള്‍പ്പെടുത്തിയാണ് നൂറ്റാണ്ടുകളായി ഇന്ത്യയില് നിലനിന്നു പോന്ന സാംസ്‌കാരിക വൈവിധ്യത്തിന്റെയും പരസ്പരമുള്ള ആശയകൈമാറ്റങ്ങളുടെയും തുടര്‍ച്ച ഭരണഘടനാ ശില്‍പികള് ഉറപ്പുവരുത്തിയത്.\nഭാരതീയ സംസ്‌കാരത്തിന്റെ മുഖ്യസവിശേഷതയായ ഈ വൈവിധ്യത്തെ സംഘടനാ രൂപീകരണ കാലം തൊട്ടേ എതിര്‍ക്കുന്നവരാണ് സംഘ്പരിവാര്. അവര് സ്വയം അതിരും അതിര്‍ത്തിയും നിര്‍ണയിച്ച് നിര്‍വചിച്ച 'ആര്‍ഷഭാരത സംസ്‌കാര'മെന്ന ഒരൊറ്റ ചട്ടക്കൂട്ടിലേക്ക് ഇന്ത്യയെ ചുരുക്കികെട്ടാനാണവരുടെ ശ്രമം. രാജ്യത്തിന്റെ സാംസ്‌കാരിക വൈവിധ്യത്തെയും അവ തമ്മിലുള്ള സംവാദങ്ങളെയും പരസ്പര പങ്കുവെപ്പുകളെയും അസഹിഷ്ണുതയോടെയാണവര് എന്നും നേരിട്ടിട്ടുള്ളത്. ഗാന്ധി വധം തന്നെ ഈ അസഹിഷ്ണുതയുടെ ജീവിക്കുന്ന ഉദാഹരണമാണ്. എല്ലാവരെയും ഉള്‍ക്കൊള്ളാന് ശ്രമിക്കുന്നു എന്നതായിരുന്നല്ലോ ഗാന്ധിക്കെതിരായ സംഘ്പരിവാറിന്റെ കുറ്റപത്രങ്ങളില് ഒന്നാമത്തേത്. ആശയ പ്രചരണം സംഘ്പരിവാര് അവരുടെ സ്വാധീന മേഖലയില് ഒരിക്കലും അനുവദിച്ച ചരിത്രമില്ല. അത് നിര്‍വഹിക്കുന്നവര് മുസ്‌ലിംകളോ, ക്രിസ്ത്യാനികളോ, യുക്തിവാദികളോ, കമ്മ്യൂണിസ്റ്റുകളോ ആര് തന്നെയായാലും ആക്രമിക്കപ്പെട്ടിട്ടുണ്ട്. ചുട്ടുകരിക്കപ്പെട്ട ക്രിസ്ത്യന് മിഷനറിമാരും കല്‍ബുര്‍ഗിയും ഭഗവാനും സാകിര് നായികും ഇതിന്റെ സമീപകാല ഇന്ത്യന് ഉദാഹരണങ്ങളാണ്. ഈ സംഘ്പരിവാര് അസഹിഷ്ണുതയുടെ തുടര്‍ച്ചയായി വേണം പറവൂരിര് ലഘുലേഖകള് വിതരണം ചെയ്ത മുജാഹിദ് വിസ്ഡം പ്രവര്‍ത്തകര്‍ക്കെതിരെയുള്ള ആര്.എസ്.എസ് കയ്യേറ്റത്തെ വിലയിരുത്താന്.\nആക്രമിക്കപ്പെട്ടത് മുസ്‌ലിം ഗ്രൂപ്പില് പെട്ടവരായതിനാല് മതേതരപാര്‍ട്ടികളും ഇടതു സാംസ്‌കാരിക പ്രവര്‍ത്തകരും പുലര്‍ത്തുന്ന മൗനമാവും സംഘ്പരിവാറിന് ഇത്തരം അസഹിഷ്ണുതയുമായി കേരളത്തില് മുന്നോട്ട് പോകാനുള്ള ഏറ്റവും വലിയ ഊര്‍ജ്ജമായി തീരുക. നമ്മുടെ പൊതുസമൂഹത്തെ പിടികൂടിയ ഇസ്‌ലാമോഫോബിയ എന്ന തിമിരം ചിലതെല്ലാം കണ്ടില്ലെന്ന് നടിക്കുമെന്ന് സംഘ്പരിവാര് അടുത്തകാലത്തായി തിരിച്ചറിയുന്നുണ്ട്. ഇടതു ഭരണത്തിന് കീഴിലെ പോലീസ് സംവിധാനം സംഘ്പരിവാര് ഉള്‍പ്പെട്ട കേസുകളോട് സ്വീകരിക്കുന്ന മൃദുസമീപനമാണ് അവര്‍ക്ക് നല്‍കുന്ന മറ്റൊരു കരുത്ത്.\nനാളെ സംഘ്പരിവാര് ശക്തികേന്ദ്രങ്ങളില് യുക്തിവാദവും നിരീശ്വരവാദവും കമ്മ്യൂണിസവും പരിചയപ്പെടുത്തുന്ന ലഘുലേഖ വിതരണം ചെയ്താലും ഈ കയ്യേറ്റം ആവര്‍ത്തിക്കും. ഭാരത സംസ്‌കാരത്തെയും ഭൂരിപക്ഷ മതവികാരത്തെയും നിരാകരിക്കുകയും പരിഹസിക്കുകയും ചെയ്യുന്ന ഉള്ളടക്കമാണ് ആ നോട്ടീസുകളില് ഉണ്ടായിരുന്നതെന്ന് അന്നും പ്രചാരണമുണ്ടാകും. ഇന്ന് മൗനം പാലിക്കുന്നവര് അന്ന് ഖേദിക്കുക തന്നെ ചെയ്യും.\nപിന്‍കുറി: ബഹുസ്വര സമൂഹത്തിലെ മതപ്രബോധനത്തിലും ആശയ പ്രചരണത്തിലും വിമര്‍ശനത്തിലുമെല്ലാം എല്ലാവരും വിവേകം പുലര്‍ത്തണം. സമയവും സന്ദര്‍ഭവും സ്ഥലവുമെല്ലാം വിസ്മരിക്കുന്ന പ്രബോധന പ്രചരണങ്ങളും രൂക്ഷമായ സംഘടനാ വിമര്‍ശനങ്ങളും വിപരീത ഫലമേ ചെയ്യൂവെന്ന് എല്ലാ 'വിവേകമതികളും' തിരിച്ചറിയുന്നതും നല്ലതാണ്.


ക്രിസ്റ്റിയാനോ-മെസ്സി യുഗത്തിന് ശേഷം ആരായിരിക്കും ഫുട്ബോൾ ലോകം അടക്കിവാഴുക? - Cristiano Ronaldo picks6players to shine in Football\nക്രിസ്റ്റ്യാനോ റൊണാൾഡോയുടെ പ്രവചനം ഇതാ\nഇരുപത്തിയൊന്നാം നൂറ്റാണ്ടിൽ ഫുട്ബോൾ ലോകം അടക്കി വാണവരാണ് ലയണൽ മെസിയും ക്രിസ്റ്റ്യാനോ റൊണാൾഡും. ഇരുവരുടെയും പ്രതിഭയ്ക്ക് മങ്ങലേറ്റിട്ടില്ലെങ്കിലും പ്രായം 30 പിന്നിട്ടിരിക്കുകയാണ്. ക്രിസ്റ്റ്യാനോയ്ക്ക് 32 വയസ്സും, മെസിക്ക് 30 വയസ്സുമാണ് ഉള്ളത്. 2018ൽ റഷ്യയിൽ വച്ച് നടക്കുന്ന ലോകകപ്പ് വരെ ഇവർ തന്നെയായിരിക്കും താരങ്ങളിലെ മുൻനിരക്കാർ. എന്നാൽ ഇവർക്ക് ശേഷം ആരായിരിക്കും ലോക ഫുട്ബോൾ അടക്കി വാഴുക എന്ന് ആലോചനയിലാണ് ഫുട്ബോൾ ലോകം. ഇക്കാര്യത്തിൽ ക്രിസ്റ്റ്യാനോ റൊണാൾഡോ ഒരു പ്രവചനം നടത്തിയിരിക്കുകയാണ് ഇപ്പോൾ.\nയൂറോപ്പിലെ ഏറ്റവും മികച്ച താരത്തിനുളള അവാര്‍ഡ് സ്വന്തമാക്കാന് സാധ്യതയുളള താരങ്ങളാരൊക്കെയാണെന്നായിരുന്നു എന്ന മാധ്യമപ്രവര്‍ത്തകരുടെ ചോദ്യത്തിന് ഇപ്രകാരമായിരുന്നു റൊണാൾഡോയുടെ മറുപടി. ‘വളരെ നല്ല ചോദ്യമാണിത്. ഞാന് കഴിവുളള കുറച്ച് താരങ്ങളെ കാണുന്നു. അസന്‍സിയോ, എംബാപ്പ, നെയ്മര്, ഡംബേല, ഹസാര്, റാഷ്‌ഫോര്‍ഡ്… അങ്ങനെ അങ്ങനെ മറ്റ് ചില താരങ്ങളും. അടുത്ത തലമുറയില് കുറഞ്ഞ 10 താരങ്ങളെങ്കിലും ഉണ്ട് വളരെ കഴിവുള്ളവര്’ റോണോ പറയുന്നു.\nറയൽ മാഡ്രിഡിൽ ക്രിസ്റ്റ്യാനോ റൊണാൾഡോയുട സഹതാരമണ് അസെൻസിയോ. ഹോളണ്ടിൽ ജനിച്ച അസെൻസിയോ സ്പാനിഷ് ടീമിന് വേണ്ടിയാണ് കളിക്കുന്നത്. ഡ്രിബിളിങ്ങിലും, ഫിനിഷിങ്ങിലും അസാമാന്യ പാടവമാണ് അസെൻസിയോ കാഴ്ചവെക്കുന്നത്. 21 വയസ്സ് കാരനായ അസെൻസിയോ റയൽ മാഡ്രിഡിന്റെ ആദ്യ ഇലവനിലെ സ്ഥിരാംഗമാണ്.\nലിയണൽ മെസിയുടെ നിഴലിൽ നിന്ന് പുറത്ത് വന്ന നെയ്മറാണ് ക്രിസ്റ്റ്യാനോ റൊണാൾഡോയുടെ സെലക്ഷനിൽ മുന്നിൽ. തികവാർന്ന താരമെന്ന ഖ്യാതി നേടിയ നെയ്മർ ജൂനിയർ ബ്രസീലിന് ലോകകപ്പ് നേടിക്കൊടുക്കുമെന്ന പ്രതീക്ഷയിലാണ് ആരാധകർ.\nഫ്രഞ്ച് ടീമിലെ അദ്ഭുതബാലനായ കൈൽ എംബാപെയാണ് റൊണാൾഡോ തിരഞ്ഞെടുത്ത അടുത്തതാരം. 18 വയസ്സ് മാത്രം പ്രായമുള്ള എംബാപെ ഇതിനകം തന്നെ ലോകശ്രദ്ധ നേടിയിട്ടുണ്ട്. ഗോളടിക്കാനും അവസരങ്ങൾ സൃഷ്ടിക്കാനും മിടുക്കനായ എംബാപെയെ സ്വന്തമാക്കാൻ പണമൊഴുക്കാൻ തയ്യാറാണ് പ്രമുഖ ക്ലബുകൾ.\nഇംഗ്ലീഷ് ദേശീയ ടീമിലെ അദ്ഭുത ബാലനാണ് മാർക്കസ് റാഷ്ഫോർഡ്. ക്രിസ്റ്റ്യാനോ റൊണാൾഡോയുടെ കളിശൈലി അതേപടി ആവാഹിച്ചിരിക്കുന്ന താരമാണ് റാഷ്ഫോർഡ്. വേഗതയിലും ഡ്രിബിളിങ്ങിലുമെല്ലാം മിടുക്കനാണ് റാഷ്ഫോർഡ്.\nബാഴ്സിലോണയിലേക്ക് ചേക്കേറിയ ഉസ്മാൻ ഡെംബേലയാണ് റൊണാൾഡോയുടെ അടുത്ത സെലക്ഷൻ. 20 വയസ്സ് മാത്രം പ്രായമുള്ള ഡെംബേല ഫ്രാൻസ് ദേശീയ ടീമിലെ അഭിവാജ്യ ഘടകമാണ്. ഡ്രിബിളിങ്ങും വേഗതയും തന്നെയാണ് ഡെംബേലയുടേയും കരുത്ത്. ഫുട്ബോൾ ചരിത്രത്തിലെ ഏറ്റവും ഉയർന്ന രണ്ടാമത്തെ ട്രാൻസ്ഫർ തുകയ്ക്കാണ് ഡെംബേലയെ ബാഴ്സിലോണ സ്വന്തമാക്കിയിരിക്കുന്നത്.\nവിവാദ ആള്‍ദൈവത്തിന്റെ അനുഗ്രഹം തേടിയെത്തിയവരിൽ വിരാട് കോഹ്‌ലിയും ആശിഷ് നെഹ്‌റയും; വീഡിയോ ചർച്ചയാകുന്നു


കോണ്‍ഗ്രസിന്റെ ആ പദ്ധതി അടിച്ചുമാറ്റാം... സാമ്പത്തിക പ്രതിസന്ധിയില് ഉപദേശവുമായി രാഹുല് | modi govt should steal ideas from congress manifesto says rahul gandhi - Malayalam Oneindia\nPublished: October 18 2019, 18:28 [IST]\nദില്ലി: രാജ്യത്തെ സാമ്പത്തിക പ്രതിസന്ധിയില് ബിജെപിയെ രൂക്ഷമായി പരിഹസിച്ച് രാഹുല് ഗാന്ധി. നരേന്ദ്ര മോദിക്കും നിര്‍മലാ സീതാരാമനും കോണ്‍ഗ്രസിന്റെ ലോക്‌സഭാ തിരഞ്ഞെടുപ്പിലെ പ്രകടന പത്രികയില് നിന്ന് സാമ്പത്തിക നിര്‍ദേശങ്ങള് അടിച്ചുമാറ്റാമെന്നും രാഹുല് പറഞ്ഞു. അതേസമയം സര്‍ക്കാര് സമ്പദ് വ്യവസ്ഥയുടെ കാര്യത്തില് എന്തു ചെയ്യണമെന്ന് അറിയാത്ത അവസ്ഥയിലാണെന്നും രാഹുല് പറഞ്ഞു.\nസാമ്പത്തിക പ്രതിസന്ധിയില് കോണ്‍ഗ്രസും മോദി സര്‍ക്കാരും തമ്മിലുള്ള വാക്‌പോരിന് പുതിയ തലം നല്‍കിയിരിക്കുകയാണ് രാഹുല്. കഴിഞ്ഞ ദിവസം എല്ലാം വിറ്റുതുലയ്ക്കുന്ന ബേച്ചേന്ദ്ര മോദിയെന്ന് പ്രധാനമന്ത്രിയെ രാഹുല് പരിഹസിച്ചിരുന്നു. ഇത് വലിയ ഹിറ്റായി മാറിയിരുന്നു. അതിന് പിന്നാലെയാണ് പുതിയ പരിഹാസം. ലോക്‌സഭാ തിരഞ്ഞെടുപ്പിന്റെ സമയത്ത് കോണ്‍ഗ്രസിന്റെ മിനിമം വേതനം പദ്ധതിയായ ന്യായ് വളരെയധികം ശ്രദ്ധിക്കപ്പെട്ടിരുന്നു.\nനേരത്തെ ഗ്രാമീണ മേഖലയിലെ വളര്‍ച്ച നഗരമേഖലയിലെ വളര്‍ച്ചയേക്കാളും മുന്‍പിലാണെന്ന് റിപ്പോര്‍ട്ടുണ്ടായിരുന്നു. എന്നാല് ഈ സാമ്പത്തിക പാദത്തില് ഇത് കുറഞ്ഞെന്നും, ഗ്രാമീണ മേഖലയിലെ വളര്‍ച്ച ഏറ്റവും താഴെയാണെന്നും റിപ്പോര്‍ട്ട് വന്നിരുന്നു. ഇതിനെയാണ് രാഹുല് വിമര്‍ശിച്ചത്. ഇന്ത്യയുടെ വളര്‍ച്ചാ നിരക്ക് വര്‍ധിപ്പിക്കുന്ന നിരവധി കാര്യങ്ങള് കോണ്‍ഗ്രസിന്റെ സാമ്പത്തിക പാക്കേജില് ഉണ്ടായിരുന്നു.\nഗ്രാമീണ മേഖല വലിയ പ്രതിസന്ധിയിലാണ്. സാമ്പത്തിക മേഖല തകര്‍ന്നു. എന്നാല് സര്‍ക്കാരിന് ഇത് എങ്ങനെ പരിഹരിക്കണമെന്ന് അറിയില്ല. കോണ്‍ഗ്രസിന്റെ പ്രകടന പത്രികയിലെ കാര്യങ്ങള് അവര് മോഷ്ടിക്കണം. അതില് നാണക്കേട് തോന്നേണ്ട കാര്യമില്ല. ഞങ്ങള് പ്രതിസന്ധിയെ മുന്‍കൂട്ടി കണ്ട് പ്രശ്‌നങ്ങള്‍ക്കുള്ള പരിഹാരം അതില് നിര്‍ദേശിച്ചിട്ടുണ്ട്. അത് സര്‍ക്കാരിന് ഉപകാരപ്രദമാകുമെന്നും രാഹുല് പറഞ്ഞു.\nrahul gandhi narendra modi prime minister congress bjp രാഹുല് ഗാന്ധി നരേന്ദ്ര മോദി പ്രധാനമന്ത്രി കോണ്‍ഗ്രസ് ബിജെപി\nmodi govt should steal ideas from congress manifesto says rahul gandhi\nStory first published: Friday, October 18, 2019, 18:28 [IST]


1984 – കരിയുന്ന കല്പവൃക്ഷം – എം.പി. പരമേശ്വരൻ, ടി.എം. തോമസ് ഐസക്ക് | ഗ്രന്ഥപ്പുര\n1984 – കരിയുന്ന കല്പവൃക്ഷം – എം.പി. പരമേശ്വരൻ, ടി.എം. തോമസ് ഐസക്ക്\nPosted on November 5, 2019 by Shiju Alex\nഎം.പി. പരമേശ്വരനും തോമസ് ഐസക്കും കൂടി 1984ൽ തെങ്ങു കൃഷിയെപറ്റിയും കയറുവ്യവസായം അടക്കമുള്ള തെങ്ങുമായി ബന്ധപ്പെട്ട വ്യവസായങ്ങളെ പറ്റിയും അക്കാലത്തെ സാഹചര്യത്തിന്റെ അടിസ്ഥാനത്തിൽ രചിച്ച കരിയുന്ന കല്പവൃക്ഷം എന്ന ലഘുലേഖയുടെ ഡിജിറ്റൽ സ്കാനാണ് ഈ പോസ്റ്റിലൂടെ പങ്കു വെക്കുന്നത്. കേരള ശാസ്ത്രസാഹിത്യപരിഷത്തിന്റെ 21-ാം വാർഷികത്തോടനുബന്ധിച്ച് 1984 ജനുവരിയിൽ ആലപ്പുഴയിൽ വെച്ചു നടന്ന കേരകയർ സെമിനാറിൽ അവതരിപ്പിച്ച പ്രബന്ധം സമാഹരിച്ചു പ്രസിദ്ധീകരിച്ചത് ആണിത്.\nകരിയുന്ന കല്പവൃക്ഷം – എം.പി. പരമേശ്വരൻ, ടി.എം. തോമസ് ഐസക്ക്\nപേര്: കരിയുന്ന കല്പവൃക്ഷം\nരചന: എം.പി. പരമേശ്വരൻ, ടി.എം. തോമസ് ഐസക്ക്\nഅച്ചടി: ശാരദാ പ്രിന്റിങ് പ്രസ്സ്, തിരുവനന്തപുരം, സോഷ്യൽ സയന്റിസ്റ്റ് പ്രസ്സ്, തിരുവനന്തപുരം


List of Tourist Attractions | Tourist Places To Visit in Idukki-NativePlanet Malayalam\nഹോം » സ്ഥലങ്ങൾ » ഇടുക്കി » ആകര്‍ഷണങ്ങള്\n01ഇടുക്കി ആര്‍ച് ഡാം\nസ്വദേശികളും വിദേശികളുമായ ധാരാളം സന്ദര്‍ശകര് ദിവസവും ഇടുക്കിയില് വന്ന്‌പോകുന്നു. വലുപ്പത്തില് ലോകത്തിലെ ഏറ്റവും വലിയ രണ്ടാമത്തെ ആര്‍ച് ഡാമാണ് ഇടുക്കി ആര്‍ച് ഡാം. ഏഷ്യയില് ഒന്നാമത്തേതും. കുറവന് മല, കുറത്തിമല എന്നീ രണ്ട്...\nഇടുക്കി ജില്ലയിലെ ഉടുമ്പന്‍ചോല താലൂക്കിലാണ് നെടുങ്കണ്ടം ഹില് സ്ഥിതിചെയ്യുന്നത്. സമുദ്ര നിരപ്പില് നിന്ന് 3200 അടി ഉയരത്തില് നിലകൊള്ളുന്ന ഈ ചെറുപട്ടണം മൂന്നാറിനും തട്ടേക്കാട് സാങ്ച്വറിക്ക്3കിലോമീറ്റര് അകലെയുമായി സ്ഥിതിചെയ്യുന്നു....\nഇടുക്കിയില് സ്ഥിതിചെയ്യുന്ന ചെറുതോണി ഡാം കേരളത്തിലെ പ്രസിദ്ധമായ ഡാമുകളിലൊ ന്നാണ്. പെരിയാര് നദിയുടെ പ്രധാന പോഷകനദിയായ ചെറുതോണി പുഴയ്ക്ക് കുറുകെയാണ് ഈ ഡാം പണിതിരിക്കുന്നത്. സമീപപ്രദേശങ്ങളായ കരിമ്പന്, മഞ്ഞപ്പാറ വാഴത്തോപ്പ്, തടിയമ്പാട്, മണിയറന്‍കുടി...\nഇടുക്കി ജില്ലയിലെ ദേവികുളം താലൂക്കില് വട്ടവട, കോട്ടകമ്പൂര് ഗ്രാമങ്ങളിലായി കുറിഞ്ഞിമല സാങ്ച്വറി വ്യാപിച്ച് കിടക്കുന്നു. അപൂര്‍വ്വയിനം സസ്യവന്യജാലങ്ങളുടെ അനവധി ശേഖരം ഇവിടെയുണ്ട്. പന്ത്രണ്ട് വര്‍ഷത്തിലൊരിക്കല് മാത്രം പുഷ്പിക്കുന്ന...\nതട്ടേക്കാട് പക്ഷിസങ്കേതം അഥവാ സലിംഅലി പക്ഷിസങ്കേതം എറണാകുളത്താണ് സ്ഥിതി ചെയ്യുന്നത്. പക്ഷികള്‍ക്ക് പുറമെ ഏതാനും ഇനം ഉരഗങ്ങളും മൃഗങ്ങളും ഇവിടെയുണ്ട്. എന്നിരുന്നാലും പക്ഷിനിരീക്ഷകരുടെ പറുദീസയാണ്തട്ടേക്കാട് സാങ്ച്വറി. നവംബര് മുതല് ജൂണ് വരെയുള്ള...\nകട്ടപ്പന ഇടുക്കി റോഡില്, ഇടുക്കിയില് നിന്ന്5കിലോമീറ്റര് അകലെയാണ്കാല്‍വരി മൌണ്ട്. ചെങ്കുത്തായ ചെരിവോടുകൂടിയ ഈ കുന്ന് ടൂറിസ്റ്റുകളുടെ ഇഷ്ട കേന്ദ്രമാണ്. ക്രിസ്തീയനുഷ്ടാനമായ 40 നൊയമ്പും ദുഖവെള്ളിയുമായി ബന്ധപ്പെട്ട് ഇവിടെ നടക്കുന്ന...\n11 കിലോമീറ്റര് ചുറ്റളവിലായി പരന്ന്കിടക്കുന്ന കൃത്രിമ തടാകമാണ് മലങ്കര ജലാശയം. ഇടുക്കി ജില്ലയില് തൊടുപുഴപട്ടണത്തിന് ഏകദേശം6കിലോമീറ്റര് ദൂരെയായി സ്ഥിതിചെയ്യുന്ന ഈ ജലാശയത്തില് ബോട്ടിംങിനും ഫിഷിംങിനും സൌകര്യമുണ്ട്. കേരളത്തിലെ പ്രമുഖ ജലസേചന...\n1500 മീറ്റര് ഉയരത്തില് നിന്ന് പതിക്കുന്ന മറ്റൊരു വെള്ളച്ചാട്ടമാണ് തൊമ്മന്‍കുത്ത്. മറ്റു വെള്ളച്ചാട്ടങ്ങളെ അപേക്ഷിച്ച് ചെറുതാണിതെങ്കിലും7പടവുകളിറങ്ങി പടവുകളോരോന്നിലും കൊച്ചു ജലാശയങ്ങള് തീര്‍ത്ത് താഴേക്ക് പതിക്കുന്ന ഈ വെള്ളച്ചാട്ടവും അതിന്റെ...\n09തുമ്പാച്ചി കാല്‍വരി സമുച്ചയം\nതൊടുപുഴ ആറിന്റെ തീരത്ത് സഥിതി ചെയ്യുന്ന തൊടുപുഴ പട്ടണത്തില് നിന്ന് 35 കിലോമീറ്റര് ദൈര്‍ഘ്യമുള്ള ഒരാസ്വാദന യാത്രയാണിത്. കൂട്ടുകാര്‍ക്കൊപ്പവും കുടുംബസമേതവും ആസ്വദി ക്കാന് കഴിയുന്ന ഒരാത്മീയ ശാന്തത ഈ പ്രദേശത്തിനുണ്ട്. പ്രകൃതി സൌന്ദര്യത്തിന്...\nഇടുക്കിയിലെ ആസ്ഥാനമന്ദിരങ്ങള് സ്ഥിതിചെയ്യുന്ന ഇടം എന്നതിനൊപ്പം നല്ലൊരു വാണിജ്യ കേന്ദ്രം കൂടിയാണ് പൈനാവ്. ഇവിടെനിന്ന് ഏകദേശം7കിലോമീറ്റര് അകലെയാണ് ഇടൂക്കി ഡാമും ചെറുതോണി ഡാമും സ്ഥിതി ചെയ്യുന്നത്. പ്രശാന്തമായ പ്രകൃതി ദൃശ്യങ്ങള്‍ക്ക് പേര്‌കേ...\n11ഹില് വ്യൂ പാര്‍ക്ക്\nഇടുക്കിയില് നിന്ന് ഒന്നര കിലോമീറ്റര് മാത്രം അകലെയാണ് ഹില് വ്യൂ പാര്‍ക്ക്. മനോഹര മായി സജ്ജീകരിച്ച ഈ ഉദ്യാനം 8 ഏക്കറുകളിലായ് പരന്ന്കിടക്കുന്നു. ഇതിന്റെ ചാരുതയ്ക്ക് മോടി കൂട്ടാന് പ്രകൃതിദത്തമായ ഒരു തടാകവും ഇതിനകത്തുണ്ട്. പേര് സൂചിപ്പിക്കുന്നത്...\nഇടുക്കിയില് നിര്‍ബന്ധമായും കണ്ടിരിക്കേണ്ട ടൂറിസ്റ്റ്‌കേന്ദ്രമാണ് രാമക്കല്‍മേട്.ചരിത്രപ്രാധാന്യ മുള്ള ഒരു കുന്നിന്‍പ്രദേശമാണിത്. ഇവിടെയുള്ള കുറവന്റേയും കുറത്തിയുടേയും പ്രതിമകള് സംഘകാലത്തിന്റെ ചരിത്രാവശിഷ്ടങ്ങളാണ്. ശ്രീരാമന് തന്റെ...\nസമുദ്രനിരപ്പില് നിന്ന് 3125 മീറ്റര് ഉയരത്തില് നിലകൊള്ളുന്ന ഗിരിശൃംഗമാണ് പാല്‍കുളമേട്. ഇടുക്കിയില് നിന്ന് 12 കിലോമീറ്റര് അകലെയായിട്ടാണ് ഇത് സ്ഥിതിചെയ്യുന്നത്. അതിപുരാതന കുന്നുകളും പച്ചപുതച്ച താഴ്വരകളും ഈ മേടിനെ സന്ദര്‍ശകരുടെ...\nസമുദ്രനിരപ്പില് നിന്ന് ഏകദേശം 3000 അടി ഉയരത്തില് നിലകൊള്ളുന്ന കുളമാവ്, ഇടുക്കിയി ലെ പ്രസിദ്ധമായ കുന്നിന്‍പ്രദേശമാണ്. ട്രെക്കിംങിനും അനുയോജ്യമാണീ സ്ഥലം. പാറക്കുന്നു കള്‍ക്കിടയില് കിടക്കുന്ന ഈ ജലാശയത്തിന്റെ വിസ്തൃതി 33 ചതുരശ്ര കിലോമീറ്ററാണ്....\nചെങ്കുത്തായ മലഞ്ചെരിവുകളുള്ള തൊടുപുഴ പട്ടണത്തില് നിന്ന് 25 കിലോമീറ്റര് അകലെ യാണ് മനോഹരമായ ഈ വെള്ളച്ചാട്ടം. റെയിന്‍ബൊ വാട്ടര്‍ഫാള് എന്ന അര്‍ത്ഥവത്തായ പേരിലും ഇത് അറിയപ്പെടുന്നു. 1500 മീറ്റര് ഉയരത്തില് നിന്ന് കുത്തിയൊലിച്ച്...


ഇനി ആധാറില് മാത്രം വിലാസം പുതുക്കിയാല് മതി; മറ്റ് രേഖകളി‍ല് തനിയെ മാറുന്ന സംവിധാനം രാജ്യത്ത് ഉടന് | Reporter Kerala\nഇനി ആധാറില് മാത്രം വിലാസം പുതുക്കിയാല് മതി; മറ്റ് രേഖകളി‍ല് തനിയെ മാറുന്ന സംവിധാനം രാജ്യത്ത് ഉടന്\nഡല്‍ഹി: മേല്‍വിലാസം മാറുന്നതിന് അനുസരിച്ച് കൈവശമുള്ള എല്ലാ രേഖകളിലും മാറ്റം വരുത്താന് ഇനി ഓഫീസുകള് കയറി ഇറങ്ങേണ്ടതില്ല. ഇനി മുതല് വിലാസം മാറിയാന് ആധാറില് മാത്രം പുതുക്കിയാല് മതിയാകും. ബാങ്ക്, ഇന്‍ഷുറന്‍സ് ഉള്‍പ്പടെയുള്ള രേഖകളിലെല്ലാം താനെ വിലാസം മാറുന്ന സംവിധാനം വൈകാതെ രാജ്യത്ത് നടപ്പാകും. എല്ലാ ഡാറ്റാ ബേയ്‌സും ആധാറുമായി ബന്ധിപ്പിക്കുന്ന സംവിധാനം ഉടനെ തയ്യാറാകുമെന്ന് സര്‍ക്കാര് വൃത്തങ്ങള് വ്യക്തമാക്കി.\nനിലവില് വിലാസം തെളിയിക്കുന്നതിനുള്ള ആധികാരിക രേഖയായി കൂടുതല് പേരും ആധാറാണ് ഉപയോഗിക്കുന്നത്. സര്‍ക്കാര്, സ്വകാര്യ സ്ഥാപനങ്ങള് ഉള്‍പ്പടെുള്ളവയും വിലാസം കെവൈസി എന്നിവയ്ക്കും സബ്‌സിഡി ഉള്‍പ്പടെയുള്ളവ ലഭിക്കുന്നതിനും ആധാറാണ് പരിഗണിക്കുന്നത്.\nആധാറില് വിലാസം പുതുക്കിയാല് ബാങ്ക് അക്കൗണ്ട്, ടെലികോം, ലൈഫ് ഇന്‍ഷുറന്‍സ് പോളിസി, ഗ്യാസ് കണക്ഷന്, പാന് എന്നിവയിലെല്ലാം താനെ മാറുന്ന രീതിയിലാണ് പുതിയ സംവിധാനം തയ്യാറാകുന്നത്. മാസങ്ങള്‍ക്കുള്ളില് സംവിധാനം പ്രാവര്‍ത്തികമാകും. ഇലക്‌ട്രോണിക്‌സ് ആന്‍ഡ് ഐടി മന്ത്രാലയമാണ് പദ്ധതിക്കു പിന്നില്.\nPreviousമദ്യലഹരിയിലെത്തിയ പിതാവ് രണ്ടുമാസം പ്രായമായ പിഞ്ചുകുഞ്ഞിനെ അടിച്ചു കൊലപ്പെടുത്തി\nNextഖെദീര ഇംഗ്ലണ്ടില്, എവര്‍ട്ടണുമായി ചര്‍ച്ചയില്\nവഡോദരയിലെ രാസനിർമ്മാണ ശാലയിൽ സ്‌ഫോടനം ; നാല് മരണം\nസിഎംഎസ് 01 വിക്ഷേപിച്ചു\nഹിന്ദുത്വം സിഖുകാരനെയും മുസ്ലിമിനെയും തല്ലുന്നതാണ് ; സ്നേഹമാണ് കോൺഗ്രസ് ; ഖുർഷിദിനെ ന്യായീകരിച്ച് രാഹുൽ


ധനുഷിനൊപ്പം ജോജു; ജഗമേ തന്തിരം ടീസർ | Jagame Thanthiram Teaser\nധനുഷിനൊപ്പം ജോജു; ജഗമേ തന്തിരം ടീസർ\nമനോരമ ലേഖകൻ February 22, 2021 11:08 AM IST\nപ്രേക്ഷകർ ഏറെ ആകാംക്ഷയോടെ കാത്തിരിക്കുന്ന ധനുഷ്–കാർത്തിക് സുബ്ബരാജ് ചിത്രം ജഗമേ തന്തിരം ടീസർ എത്തി. ഗാങ്സ്റ്റർ വേഷത്തിലാണ് ധനുഷ് എത്തുന്നത്. ബിഗ് ബജറ്റിൽ ഒരുക്കിയിരിക്കുന്ന സിനിമയിൽ ഐശ്വര്യ ലക്ഷ്മിയാണ് നായിക. നടൻ ജോജു ജോർജും ചിത്രത്തിലൊരു പ്രധാനവേഷത്തിൽ എത്തുന്നു. നെറ്റ്ഫ്ലിക്സിലൂടെ ഒടിടി റിലീസ് ആയി ചിത്രം പ്രേക്ഷകർക്കു മുന്നിലെത്തും.\nരജനികാന്ത് ചിത്രം പേട്ടയ്ക്കു ശേഷം കാർത്തിക് സുബ്ബരാജ് സംവിധാനം ചെയ്യുന്ന സിനിമയുടെ പ്രധാനലൊക്കേഷൻ ലണ്ടനാണ്. ഗാങ്സ്റ്റർ ത്രില്ലറായ ചിത്രത്തിൽ ഹോളിവുഡ് താരം ജയിംസ് കോസ്മോയും അഭിനയിക്കുന്നു. ഗെയിം ഓഫ് ത്രോൺസിൽ ലോർഡ് കമാൻഡർ മൊർമോണ്ട് ആയി തിളങ്ങിയ താരമാണ് കോസ്മോ. ബ്രേവ് ഹാർട്ട്, ട്രോയ് തുടങ്ങിയ ചിത്രങ്ങളിലും അഭിനയിച്ചിട്ടുണ്ട്.\nശ്രേയാസ് കൃഷ്ണ ഛായാഗ്രഹണം. എഡിറ്റിങ് വിവേക് ഹർഷൻ. സംഗീതം സന്തോഷ് നാരായണൻ. ധനുഷിന്റെ നാൽപതമാത്തെ ചിത്രം കൂടിയാണിത്. വൈ നോട്ട് സ്റ്റുഡിയോസും റിലയൻസ് എന്റർടെയ്ൻമെന്റും ചേർന്നാണ് നിർമാണം.


24 - അദ്ധ്യായം : 48 മലങ്കര ഓർത്തഡോക്സ് സുറിയാനി സഭാ സത്യവേദപുസ്തകം | എം ഒ എസ് സി ബൈബിൾ | Malankara Orthodox Syrian Church Bible | MOSC Bible\nഅദ്ധ്യായം : 48\nമോവാബിനെക്കുറിച്ചുള്ള അരുളപ്പാടു. യിസ്രായേലിന്റെ ദൈവമായ സൈന്യങ്ങളുടെ യഹോവ ഇപ്രകാരം അരുളിച്ചെയ്യുന്നു: നെബോവിന്നു അയ്യോ കഷ്ടം! അതു ശൂന്യമായിരിക്കുന്നു; കിർയ്യത്തയീമിന്നു ലജ്ജ ഭവിച്ചു; അതു പിടിക്കപ്പെട്ടുപോയി; ഉയർന്ന കോട്ട ലജ്ജിച്ചു ഭ്രമിച്ചുപോയിരിക്കുന്നു.\nമോവാബിന്റെ വമ്പു ഒടുങ്ങിപ്പോയി; ഹെശ്ബോനിൽ അവർ അതിന്റെ നേരെ അനർത്ഥം നിരൂപിക്കുന്നു; വരുവിൻ, അതു ഒരു ജാതി ആയിരിക്കാതവണ്ണം നാം അതിനെ നശിപ്പിച്ചുകളക; മദ്മേനേ, നീയും നശിച്ചുപോകും; വാൾ നിന്നെ പിന്തുടരും.\nഹോരോനയീമിൽനിന്നു: നാശം, മഹാസംഹാരം എന്നിങ്ങനെ നിലവിളി കേൾക്കുന്നു.\nമോവാബ് തകർന്നിരിക്കുന്നു; അതിന്റെ കുഞ്ഞുകൾ നിലവിളി കൂട്ടുന്നു.\nലൂഹീതിലേക്കുള്ള കയറ്റത്തിൽകൂടി അവർ കരഞ്ഞുംകൊണ്ടു കയറിപ്പോകുന്നു; ഹോരോനയീമിലേക്കുള്ള ഇറക്കത്തിൽ സംഹാരത്തെക്കുറിച്ചുള്ള നിലവിളിയുടെ സങ്കടശബ്ദം കേൾക്കുന്നു.\nഓടിപ്പോകുവിൻ! പ്രാണനെ രക്ഷിപ്പിൻ! മരുഭൂമിയിലെ ചൂരൽചെടിപോലെ ആയിത്തീരുവിൻ!\nകൊള്ളയിടുന്നവൻ എല്ലാപട്ടണത്തിലും വരും; ഒരു പട്ടണവും ഒഴിഞ്ഞുപോകയില്ല; യഹോവ അരുളിച്ചെയ്തതുപോലെ തഴ്വര നശിച്ചുപോകും; സമഭൂമി ശൂന്യമായ്തീരും.\nമോവാബ് പറന്നുപോകേണ്ടതിന്നു അതിന്നു ചിറകു കൊടുപ്പിൻ; അതിന്റെ പട്ടണങ്ങൾ നിവാസികൾ ഇല്ലാതെ ശൂന്യമായ്പോകും.\nയഹോവയുടെ പ്രവൃത്തി ഉദാസീനതയോടെ ചെയ്യുന്നവൻ ശപിക്കപ്പെട്ടവൻ; രക്തം ചൊരിയാതെ വാൾ അടക്കിവെക്കുന്നവൻ ശപിക്കപ്പെട്ടവൻ;\nമോവാബ് ബാല്യംമുതൽ സ്വൈരമായി മട്ടിന്മീതെ തെളിഞ്ഞുനിന്നു; അവനെ പാത്രത്തിൽനിന്നു പാത്രത്തിലേക്കു പകരുകയോ പ്രവാസത്തിലേക്കു കൊണ്ടുപോകയോ ചെയ്തിട്ടില്ല; അതുകൊണ്ടു അവന്റെ സ്വാദു അവനിൽ തന്നേ ഇരിക്കുന്നു; അവന്റെ മണം പോയ്പോയിട്ടുമില്ല.\nആകയാൽ പകരുന്നവരെ ഞാൻ അവന്റെ അടുക്കൽ അയപ്പാനുള്ള കാലം വരുന്നു എന്നു യഹോവയുടെ അരുളപ്പാടു; അവർ അവനെ പകർന്നുകളകയും അവന്റെ പാത്രങ്ങളെ ഒഴിച്ചു കുടങ്ങളെ ഉടെച്ചുകളകയും ചെയ്യും.\nയിസ്രായേൽഗൃഹം തങ്ങളുടെ ആശ്രയമായ ബേഥേലിങ്കൽ ലജ്ജിച്ചുപോയതുപോലെ മോവാബും കെമോശിങ്കൽ ലജ്ജിച്ചുപോകും.\nഞങ്ങൾ വീരന്മാരും യുദ്ധസമർത്ഥന്മാരും ആകുന്നു എന്നു നിങ്ങൾ പറയുന്നതെങ്ങിനെ?\nമോവാബ് നശിച്ചു; അതിന്റെ പട്ടണങ്ങൾ പുകയായി പൊങ്ങിപ്പോയിരിക്കുന്നു; അവന്റെ ശ്രേഷ്ഠയുവാക്കൾ കുലനിലത്തേക്കു ഇറങ്ങിച്ചെല്ലുന്നു എന്നു സൈന്യങ്ങളുടെ യഹോവ എന്നു നാമമുള്ള രാജാവിന്റെ അരുളപ്പാടു.\nമോവാബിന്നു ആപത്തു വരുവാൻ അടുത്തിരിക്കുന്നു; അവന്റെ അനർത്ഥം ഏറ്റവും ബദ്ധപ്പെടുന്നു.\nഅവന്റെ ചുറ്റുമുള്ള എല്ലാവരുമായുള്ളോരേ. അവനെക്കുറിച്ചു വിലപിപ്പിൻ! അവന്റെ പേർ അറിയുന്ന ഏവരുമായുള്ളോരേ, അയ്യോ ബലമുള്ള വടി, ഭംഗിയുള്ള, കോൽ എങ്ങനെ ഒടിഞ്ഞു എന്നു പറവിൻ.\nദീബോൻ നിവാസിനിയായ പുത്രീ, നിന്റെ മഹത്വം വിട്ടിറങ്ങി ദാഹത്തോടെ ഇരിക്ക; മോവാബിനെ നശിപ്പിക്കുന്നവൻ നിന്റെ നേരെ വന്നു നിന്റെ കോട്ടകളെ നശിപ്പിക്കുമല്ലോ.\nഅരോവേർനിവാസനിയേ, നീ വഴിയിൽ നിന്നുകൊണ്ടു നോക്കുക; ഓടിപ്പോകുന്നവനോടും ചാടിപ്പോകുന്നവളോടും സംഭവിച്ചതെന്തു എന്നു ചോദിക്ക.\nമോവാബ് തകർന്നിരിക്കയാൽ ലജ്ജിച്ചു പോയിരിക്കുന്നു; മുറയിട്ടു നിലവിളിപ്പിൻ; മോവാബ് ശൂന്യമായിരിക്കുന്നു എന്നു അർന്നോനിങ്കൽ അറിയിപ്പിൻ.\nദീബോന്നും നെബോവിന്നും ബേത്ത്-ദിബ്ളാത്തയീമിന്നും കിർയ്യത്തയീമിന്നും\nകെരീയോത്തിന്നും ബൊസ്രെക്കും മോവാബ് ദേശത്തു ദൂരത്തും സമീപത്തും ഉള്ള എല്ലാ പട്ടണങ്ങൾക്കും തന്നേ.\nമോവാബിന്റെ കൊമ്പു വെട്ടിക്കളഞ്ഞിരിക്കുന്നു; അവന്റെ ഭുജം തകർന്നുപോയിരിക്കുന്നു എന്നു യഹോവയുടെ അരുളപ്പാടു.\nമോവാബ് യഹോവയുടെ നേരെ വമ്പു കാണിക്കകൊണ്ടു അവന്നു മത്തു പിടിപ്പിപ്പിൻ; മോവാബ് തന്റെ ഛർദ്ദിയിൽ കിടന്നുരുളും; അവൻ പരിഹാസവിഷയമായ്തീരും.\nഅല്ല, യിസ്രായേൽ നിനക്കു പരിഹാസവിഷയമായിരുന്നില്ലയോ? നീ അവനെക്കുറിച്ചു പറയുമ്പോഴൊക്കെയും തല കുലുക്കുവാൻ അവൻ കള്ളന്മാരുടെ കൂട്ടത്തിൽ പിടിക്കപ്പെട്ടിരുന്നുവോ?\nമോവാബ് നിവാസികളേ, പട്ടണങ്ങളെ വിട്ടു പാറപ്രദേശത്തു പാർക്കുവിൻ; ഗുഹയുടെ പാർശ്വങ്ങളിൽ കൂടുവെക്കുന്ന പ്രാവിനെപ്പോലെയാകുവിൻ.\nമോവാബ് മഹാഗർവ്വി; അവന്റെ ഗർവ്വത്തെയും അഹമ്മതിയെയും ഡംഭത്തെയും നിഗളത്തെയും ഉന്നതഭാവത്തെയും കുറിച്ചു ഞങ്ങൾ കേട്ടിട്ടുണ്ടു.\nഅവന്റെ ക്രോധം ഞാൻ അറിയുന്നു എന്നു യഹോവയുടെ അരുളപ്പാടു; അവന്റെ സംസാരം അസത്യം; അസത്യമായതു അവർ പ്രവർത്തിച്ചിരിക്കുന്നു.\nഅതുകൊണ്ടു ഞാൻ മോവാബിനെക്കുറിച്ചു മുറയിടും; എല്ലാ മോവാബിനെയും കുറിച്ചു ഞാൻ നിലവിളിക്കും; കീർഹേരെസിലെ ജനങ്ങളെക്കുറിച്ചു അവർ വിലപിക്കും.\nസിബ്മാമുന്തിരിവള്ളിയേ, യസേരിനെക്കുറിച്ചു കരയുന്നതിലും അധികം ഞാൻ നിന്നെക്കുറിച്ചു കരയും; നിന്റെ വള്ളികൾ കടലിന്നിക്കരെ കടന്നിരിക്കുന്നു; അവ യസേർകടൽവരെ എത്തിയിരിക്കുന്നു; ശൂന്യമാക്കുന്നവൻ നിന്റെ കനികളിന്മേലും മുന്തിരിക്കൊയ്ത്തിന്മേലും ചാടി വീണിരിക്കുന്നു.\nസന്തോഷവും ഉല്ലാസവും വിളഭൂമിയിൽനിന്നും മോവാബ് ദേശത്തുനിന്നും നീങ്ങിപ്പോയിരിക്കുന്നു; ചക്കുകളിൽനിന്നു വീഞ്ഞു ഞാൻ ഇല്ലാതാക്കിയിരിക്കുന്നു; ആർപ്പുവിളിയോടെ ആരും ചകൂ ചവിട്ടുകയില്ല; ആർപ്പല്ലാത്ത ആർപ്പുണ്ടാകുംതാനും.\nഹെശ്ബോനിലെ നിലവിളി ഹേതുവാൽ അവർ എലയാലെവരെയും യഹസ്വരെയും സോവാർമുതൽ ഹോരോനയീംവരെയും എഗ്ളത്ത്--ശെലീശിയവരെയും നിലവിളിക്കുട്ടുന്നു; നിമ്രീമിലെ ജലാശയങ്ങളും ശൂന്യമായ്തീരുമല്ലോ.\nപൂജാഗിരിയിൽ ബലികഴിക്കുന്നവനെയും ദേവന്മാർക്കു ധൂപം കാട്ടുന്നവനെയും ഞാൻ മോവാബിൽ ഇല്ലാതെയാക്കും എന്നു യഹോവയുടെ അരുളപ്പാടു.\nമോവാബ് സമ്പാദിച്ച സമ്പാദ്യം നശിച്ചുപോയിരിക്കയാൽ അവനെക്കുറിച്ചു എന്റെ ഹൃദയം കുഴൽപോലെ ധ്വനിക്കുന്നു; കീർഹേരെസിലെ ജനങ്ങളെക്കുറിച്ചു എന്റെ ഹൃദയം കുഴൽപോലെ ധ്വനിക്കുന്നു.\nഎല്ലാ തലയും കഷണ്ടിയായും എല്ലാതാടിയും കത്രിച്ചും ഇരിക്കുന്നു; എല്ലാകൈകളിന്മേലും മുറിവും അരകളിൽ രട്ടും കാണുന്നു.\nഇഷ്ടമില്ലാത്ത പാത്രത്തെപ്പോലെ ഞാൻ മോവാബിനെ ഉടെച്ചുകളഞ്ഞിരിക്കയാൽ മോവാബിലെ എല്ലാ പുരമുകളുകളിലും അതിന്റെ തെരുക്കളിൽ എല്ലാടവും വിലാപം എന്നു യഹോവയുടെ അരുളപ്പാടു.\nഅതു എങ്ങനെ ഉടഞ്ഞുപോയിരിക്കുന്നു! മുറയിടുവിൻ! മോവാബ് എങ്ങനെ ലജ്ജിച്ചു പുറന്തിരിഞ്ഞിരിക്കുന്നു! അങ്ങനെ മോവാബ് തന്റെ ചുറ്റുമുള്ളവർക്കൊക്കെയും പരിഹാസത്തിന്നും സ്തംഭനത്തിന്നും വിഷയമായ്തീരും.\nയഹോവ ഇപ്രകാരം അരുളിച്ചെയ്യുന്നു: അവൻ കഴുകനെപ്പോലെ പറന്നു മോവാബിന്മേൽ ചിറകു വിടർക്കും.\n1 കെരീയോത്ത് പിടിക്കപ്പെട്ടു; ദുർഗ്ഗങ്ങൾ കീഴടങ്ങിപ്പോയി; അന്നാളിൽ മോവാബിലെ വീരന്മാരുടെ ഹൃദയം നോവുകിട്ടിയ സ്ത്രീയുടെ ഹൃദയംപോലെയാകും.\n2 യഹോവയുടെ നേരെ വമ്പുകാണിക്കയാൽ മോവാബ് ഒരു ജാതിയായിരിക്കാതവണ്ണം നശിച്ചു പോകും.\n3 മോവാബ് നിവാസിയേ, പേടിയും കുഴിയും കണിയും നിനക്കു വരും എന്നു യഹോവയുടെ അരുളപ്പാടു.\nപേടി ഒഴിഞ്ഞോടുന്നവൻ കുഴിയിൽ വീഴും; കുഴിയിൽനിന്നു കയറുന്നവൻ കണിയിൽ അകപ്പെടും; ഞാൻ അതിന്നു, മോവാബിന്നു തന്നേ, അവരുടെ സന്ദർശനകാലം വരുത്തും എന്നു യഹോവയുടെ അരുളപ്പാടു.\nഓടിപ്പോയവർ ബലമില്ലാതെ ഹെശ്ബോന്റെ നിഴലിൽ നില്ക്കുന്നു; എന്നാൽ ഹെശ്ബോനിൽനിന്നു തീയും സീഹോന്റെ നടുവിൽനിന്നു ജ്വാലയും പുറപ്പെട്ടു മോവാബിന്റെ ചെന്നിയും തുമുലപുത്രന്മാരുടെ നെറുകയും ദഹിപ്പിച്ചുകളയും.\nഎങ്കിലും ഒടുക്കം ഞാൻ മോവാബിന്റെ പ്രവാസം മാറ്റും എന്നു യഹോവയുടെ അരുളപ്പാടു. ഇത്രത്തോളമാകുന്നു മോവാബിനെക്കുറിച്ചുള്ള ന്യായവിധി.


ന്യു യോര്‍ക്ക്: ഫോമ വൈസ് പ്രസിഡന്റ് സ്ഥാനത്തേക്ക്ഫിലിപ്പ് ചെറിയാനെ റോക്ക്‌ലാന്‍ഡ് മലയാളി അസോസിയേഷന് (റോമ) നാമനിര്‍ദേശം ചെയ്തു. റോമ അസോസിയേഷന് ടെലി കോണ്‍ഫറന്‍സ് മീറ്റിംഗ് ചേര്‍ന്നാണുഐക്യകണ്ഠ്യേനഈ തീരുമാനം എടുത്തത്\nഇപ്പോഴത്തെ റോമ പ്രസിഡന്റു കൂടിയായഫിലിപ്പ് ചെറിയാന് കഴിഞ്ഞ തവണ വൈസ് പ്രസിഡന്റായി മത്സരിച്ച് പരാജയപ്പെട്ടിരുന്നു. പാനലും, ഗ്രൂപ്പും ഇല്ലാതെ സ്വതന്ത്ര സ്ഥാനാര്‍ത്ഥിയായാണ് അദ്ദേഹം അന്നും മല്‍സരിച്ചത്. അദ്ദേഹത്തെ വിജയിപ്പിക്കാന് അങ്ങേയറ്റം പരിശ്രമിക്കുമെന്നു മുന് പ്രസിഡന്റായ റോയി ചെങ്ങന്നൂര് പ്രസ്താവിച്ചു.\nഏതു കാര്യവും കൃത്യനിഷ്ഠയോടെ ചെയ്തുതീര്‍ക്കുന്ന ഫിലിപ്പ് ചെറിയാന് സംഘടനക്ക്മുതല്‍ക്കൂട്ടായിരിക്കമെന്നു കമ്മിറ്റി മെമ്പര്‍മാര് അവകാശപ്പെട്ടു. വളരെക്കാലമായി ഫോമ എമ്പയര് റീജിയനില് പ്രവര്‍ത്തിക്കുന്നഫിലിപ്പ് ചെറിയാന് ഇന്നുവരെ ഒരു സ്ഥാനങ്ങളും ചോദിച്ചുപോയിട്ടില്ല എന്നത് സത്യമാണ്. അധികാര മോഹമില്ലാത്ത അദ്ദേഹത്തിന്റെ വരവ് എന്തുകൊണ്ടും ഫോമയ്ക്ക് ഗുണകരമാകും.\nമിനിമം നൂറ് പേർ എങ്കിലും ഇല്ലാത്ത സംഘടനകൾക്ക് അംഗത്വം കൊടുക്കരുത്. മെമ്പേഴ്സിന്റെ അഡ്രസ്സും ഐടിയും വെരിഫയി ചെയ്യുകയും വേണം.


സ്കൈപ്പ് ഡൗൺലോഡ് ചെയ്യാതെ വീഡിയോ കോൾ എങ്ങനെ ചെയ്യാം ? | Skype Meet Now Feature Ready To Compete With Zoom: Details - Malayalam Gizbot\n42 min ago ഹോണർ പ്ലേ4പ്രോ, ഹോണർ പ്രേ4സ്മാർട്ട്ഫോണുകൾ പുറത്തിറങ്ങി; വിലയും സവിശേഷതകളും\n| Published: Friday, April 10, 2020, 18:00 [IST]\nകൊറോണ വൈറസ് സമയത്ത് വീഡിയോ മീറ്റിംഗുകളിലും വീഡിയോ കോളുകളിലും സൂം വേഗത്തിൽ ഒന്നാമതായി മാറിയെന്നതിൽ തർക്കമില്ല. 100 പേർക്ക് വരെ സൗജന്യവും 40 മിനിറ്റ് കോൺഫറൻസ് കോളുകളും ഇത് വാഗ്ദാനം ചെയ്യുന്നു. ഒപ്പം ധാരാളം ആളുകൾ ഈ ആപ്പ് ഉപയോഗിച്ച് സമ്പർക്കം പുലർത്താനും സൂം പശ്ചാത്തലങ്ങൾ മാറ്റുന്നത് പോലുള്ള സവിശേഷതകൾ ആസ്വദിക്കാനും ഉപയോഗിക്കുന്നു. എന്നാൽ സൂമിന്റെ സുരക്ഷയെക്കുറിച്ചും സ്വകാര്യതയെക്കുറിച്ചും നിരവധി ചോദ്യങ്ങളുണ്ട്. അവയിൽ ചിലത് മാത്രമാണ് കമ്പനി ഇതുവരെ അഭിസംബോധന ചെയ്തത്.\nസൂമിന്റെ പ്രശ്‌നങ്ങൾ മുതലെടുക്കുന്നതിന് സൈൻ‌അപ്പ് അല്ലെങ്കിൽ ഇൻ‌സ്റ്റാളേഷൻ ആവശ്യമില്ലാത്ത സ്കൈപ്പ് മീറ്റ് നൗ കോളുകൾ സ്കൈപ്പ് പുറത്തിറക്കിയിരിക്കുകയാണ്. കൊറോണ വെെറസ് വ്യാപനത്തോടെ കൂടുതൽ ആളുകൾ വീട്ടിലിരുന്ന് ജോലി ചെയ്യാൻ ആരംഭിച്ചതോടെ സൂം, ഹൗസ് പാര്‍ട്ടി പോലുള്ള സേവനങ്ങള്‍ക്ക് ആവശ്യക്കാർ വർധിച്ചിരുന്നു. സാമൂഹിക അകലം പാലിക്കാൻ ഗവൺമെൻ്റും നിർദേശിച്ചതോടെ ഇത്തരം ആപ്ലിക്കേഷനുകൾക്ക് ലഭിക്കുന്ന ജനപ്രീതി കണക്കിലെടുത്താണ് മൈക്രോസോഫ്റ്റിന്റെ ഉടമസ്ഥതയിലുള്ള സ്കെെപ്പിൻ്റെ ഈ പുതിയ നീക്കം.\nമീറ്റ് നൗ കോണ്‍ഫറന്‍സ് കോളില് പങ്കെടുക്കാന് ആളുകള് സ്‌കൈപ്പ് ആപ്പ് ഡൗണ്‍ലോഡ് ചെയ്യുകയോ അക്കൗണ്ട് തുറക്കുകയോ വേണ്ട. കോണ്‍ഫറന്‍സ് കോളിന് തുടക്കമിടുന്ന അഡ്മിന് പ്രത്യേകം ലിങ്ക് ഉണ്ടാക്കാൻ കഴിയും. ഈ ലിങ്ക് വീഡിയോ കോളില് പങ്കെടുക്കേണ്ടവര്‍ക്ക് അയച്ച് നല്‍കാം. ഈ ലിങ്കില് ക്ലിക്ക് ചെയ്യുമ്പോള് നേരെ ബ്രൗസറിലാണ് കോണ്‍ഫറന്‍സ് കോള് വിന്‍ഡോ തുറക്കുക. ഈ ലിങ്കിന് സമയ പരിധിയില്ല ഏത് സമയത്തും ഇത് ഉപയോഗിക്കാം. മീറ്റ് നൗ ഉപയോഗിക്കുമ്പോള് സ്‌കൈപ്പില് ലഭ്യമായ മറ്റു സൗകര്യങ്ങളെല്ലാം പ്രയോജനപ്പെടുത്താം. വീഡിയോ കോള് റെക്കോഡ് ചെയ്യുകയോ, വീഡിയോ കോളിന് മുമ്പ് നിങ്ങളുടെ പശ്ചാത്തലം ബ്ലർ ചെയ്യുകയോ, സ്ക്രീൻ ഷെയറിങോ ചെയ്യാം.\n1. വീഡിയോ കോൺഫറൻസിംഗിനുള്ള മികച്ച സൂം മാർഗങ്ങൾ.\n2. നിങ്ങൾക്ക് വാങ്ങാൻ കഴിയുന്ന മികച്ച വെബ്‌ക്യാമുകൾ ഇവയാണ്.\n3. രസകരമായ ഫലങ്ങളുള്ള ഒരു മുഖാമുഖമാണ് സ്കൈപ്പ് vs സൂം.\nസ്കൈപ്പ് ആപ്ലിക്കേഷൻ ഇൻസ്റ്റാൾ ചെയ്തിട്ടുള്ള ഏത് ഉപകരണത്തിലും മീറ്റ് നൗ പ്രവർത്തിക്കുന്നു. ഈ കോളുകളിൽ ചേരാൻ നിങ്ങൾക്ക് ഒരു സ്കൈപ്പ് അക്കൗണ്ട് പോലും ആവശ്യമില്ല. കോളുകൾ ചെയ്യുന്നതിന് നിങ്ങൾക്ക് സ്കൈപ്പ് വെബ് ക്ലയന്റും ഉപയോഗിക്കാം. നിങ്ങളുടെ വീഡിയോ കോൺഫറൻസുകളിൽ അതിന്റെ സവിശേഷതകൾ പ്രയോജനപ്പെടുത്താൻ നിങ്ങൾക്ക് കഴിയുമെന്ന് സ്കൈപ്പ് പറയുന്നു. നിങ്ങളുടെ കോൾ റെക്കോർഡ് ചെയ്യാനും പിന്നീട് സംരക്ഷിക്കാനും ഉള്ള സവിശേഷത ഇതിൽ ഉൾപ്പെടുന്നു. കമ്പനി നിങ്ങളുടെ റെക്കോർഡിംഗ് 30 ദിവസത്തേക്ക് സംഭരിക്കുന്നു. കോളിൽ പ്രവേശിക്കുന്നതിനുമുമ്പ് നിങ്ങളുടെ പശ്ചാത്തലം മങ്ങിക്കാനും കഴിയും.\nStory first published: Friday, April 10, 2020, 18:00 [IST]


India-China Border Dispute: Top Military Commanders Talks Concluded, Indian delegation returns to Leh | ഇന്ത്യ-ചൈന നിർണായക സൈനികതല ചര്‍ച്ച അവസാനിച്ചു, സേനകൾ തമ്മിൽ സംഘർഷം ഒഴിവാക്കും - Malayalam Oneindia\n19 min ago കേരളത്തിൽ കുതിച്ച് കൊവിഡ് കേസുകൾ! ഇന്നും 200ന് മുകളിൽ രോഗികൾ! 17 പേർക്ക് സമ്പർക്കത്തിലൂടെ!\n32 min ago കുതിച്ചൊഴുകുന്ന ചാലിലേക്ക് സ്‌കൂട്ടറുമായി വീണു... വനിതാ കളക്ഷന് ഏജന്റിന് സംഭവിച്ചത് ഇങ്ങനെ\n33 min ago എട്ട് പോലീസുകാരെ വെടിവച്ചുകൊന്നു; മാഫിയാ തലവന്റെ വീട് ഇടിച്ചുപൊളിച്ച് യോഗി സര്‍ക്കാര്\nUpdated: Sat, Jun 6, 2020, 18:25 [IST]\nദില്ലി: ഒരു മാസത്തോളമായി പുകയുന്ന അതിര്‍ത്തി തര്‍ക്കത്തിന് പരിഹാരം തേടിയുളള ഇന്ത്യ-ചൈന സൈനികതല ചര്‍ച്ച അവസാനിച്ചു. നാല് മണിക്കൂറോളം നീണ്ട ചര്‍ച്ചയാണ് അവസാനിച്ചിരിക്കുന്നത്. അതിര്‍ത്തിയില് നിലവിലെ അവസ്ഥ തന്നെ തുടരണം എന്നാണ് ഇരുരാജ്യങ്ങളുടേയും സേനാ കമാന്‍ഡര്‍മാര് തമ്മില് നടത്തിയ നിര്‍ണായക ചര്‍ച്ചയില് തീരുമാനമായിരിക്കുന്നത്.\nഇന്നത്തേത് അതിര്‍ത്തി തര്‍ക്കവുമായി ബന്ധപ്പെട്ട് ഇരുരാജ്യങ്ങളുടേയും അവസാന ചര്‍ച്ചയല്ല. വരും ദിവസങ്ങളിലും ചര്‍ച്ചകള് നടത്തി വിഷയം സമാധാനപരമായി പരിഹരിക്കാനാണ് ഇരുരാജ്യങ്ങളും താല്‍പര്യപ്പെടുന്നത്. ഇന്ത്യയുടേയും ചൈനയുടേയും സൈന്യം അതിര്‍ത്തിയില് ഒരു മാസത്തോളമായി മുഖാമുഖം നില്‍ക്കുകയാണ്.\nഇന്നത്തെ ഉന്നതതല ചര്‍ച്ചകള്‍ക്ക് ശേഷം അതിര്‍ത്തിയില് ഇരുസൈന്യവും തമ്മിലുളള സംഘര്‍ഷം അവസാനിപ്പിക്കാന് ധാരണയായിട്ടുണ്ട്. വന് സേനാ വിന്യാസമാണ് കഴിഞ്ഞ കുറച്ച് നാളുകളായി ലഡാക്കില് അടക്കം ചൈന നടത്തിയിരിക്കുന്നത്. ഈ സൈന്യത്തെ പിന്‍വലിക്കണം എന്ന് ചര്‍ച്ചയില് ഇന്ത്യ ശക്തമായി ആവശ്യം ഉയര്‍ത്തി. അതേസമയം അതിര്‍ത്തി പ്രദേശത്ത് ഇന്ത്യ നടത്തുന്ന നിര്‍മ്മാണ പ്രവര്‍ത്തനങ്ങള് അവസാനിപ്പിക്കണം എന്ന ആവശ്യം ചൈനയും മുന്നോട്ട് വെച്ചു.\nമാനസസരോവര് തീര്‍ത്ഥാടകര്‍ക്ക് വേണ്ടിയാണ് ഇന്ത്യ ലഡാക്കില് ചില അടിസ്ഥാന നിര്‍മ്മാണ പ്രവര്‍ത്തനങ്ങള് നടത്താന് ആരംഭിച്ചത്. ഇതാണ് ചൈനയെ ഏറ്റവും ഒടുവില് പ്രകോപിപ്പിച്ചതും അതിര്‍ത്തിയിലെ സംഘര്‍ഷത്തിലേക്ക് നയിച്ചതും. ഇരുരാജ്യങ്ങളും പരസ്പരം ഉന്നയിച്ച ആവശ്യങ്ങള്‍ക്ക് ഇന്നത്തെ ചര്‍ച്ചയില് തീരുമാനം ആയിട്ടില്ല. ലഡാക്കില് ഇന്ത്യ റോഡ് നിര്‍മ്മാണം നടത്തുന്നത് സൈനിക ആവശ്യങ്ങള്‍ക്കല്ല എന്ന് നേരത്തെ തന്നെ വ്യക്തമാക്കിയിട്ടുളളതാണ്. എന്നാല് ഇത് വിശ്വാസത്തിലെടുക്കാന് ചൈന തയ്യാറല്ല. മാത്രമല്ല ദോക്ലാം ധാരണയ്ക്ക് വിരുദ്ധമായി അതിര്‍ത്തിയോട് ചേര്‍ന്ന് ചൈനയും ചില നിര്‍മ്മാണ പ്രവര്‍ത്തനങ്ങള് നടത്തുന്നതായി ഇന്ത്യ ചൂണ്ടിക്കാണിക്കുന്നു.\nനാളുകളായി തുടരുന്ന ഈ അതിര്‍ത്തി തര്‍ക്കത്തില് ഇതിനും ബ്രിഗേഡിയര് തലത്തിലും മേജര് ജനറല് തലങ്ങളിലും ചര്‍ച്ചകള് നടന്നിട്ടുളളതാണ്. എന്നാല് പരിഹാരമാകാത്തതിനെ തുടര്‍ന്നാണ് ഉന്നത തല ചര്‍ച്ചകളിലേക്ക് ഇരുരാജ്യങ്ങളും കടന്നത്. ഇനിയുളള ദിവസങ്ങളില് നടക്കുന്ന തുടര് ചര്‍ച്ചകളില് ഇക്കാര്യങ്ങളില് അന്തിമ തീരുമാനം ഉണ്ടായേക്കും. ചൈനയുടെ ഭാഗമായ ചുസുള്-മോള്‍േദായില് വെച്ചാണ് ചര്‍ച്ച നടന്നത്. ഇന്നത്തെ ചര്‍ച്ച പൂര്‍ത്തിയായ സാഹചര്യത്തില് ഇന്ത്യന് സൈനിക മേധാവികള് തിരിച്ച് ലേയിലേക്ക് മടങ്ങിയിരിക്കുകയാണ്. ഇന്ത്യയെ പ്രതിനിധീകരിച്ച് ലഫ്. ജനറല് ഹരീന്ദര് സിംഗ് ആണ് ചൈനയുമായി ചര്‍ച്ച നടത്തിയത്. മേജര് ജനറല് ലിയു ലിന് ചൈനയെ പ്രതിനിധീകരിച്ച് ചര്‍ച്ചയ്ക്ക് എത്തി.\nIndia-China Border Dispute: Top Military Commanders Talks Concluded, Indian delegation returns to Leh


‘ജനങ്ങൾ ആശങ്കപ്പെടേണ്ട, ട്രെയിനുകൾ ഓടുന്നുണ്ട്, ഇനിയും ഓടും’; നിലപാട് വ്യക്തമാക്കി റെയിൽവേ മന്ത്രി | latest news|railway|Piyush Goyal|lock down\nഇന്ത്യയിൽ ലോക്ക് ഡൗൺ ഉണ്ടാവില്ലെന്നും കേന്ദ്രമന്ത്രി വ്യക്തമാക്കി\nന്യൂഡൽഹി: രാജ്യത്തെ ട്രെയിൻ സർവീസ് നിർത്തിവെക്കില്ലെന്ന് കേന്ദ്ര റെയിൽവേ മന്ത്രി പീയുഷ് ഗോയൽ. ഇക്കാര്യത്തിൽ ജനങ്ങൾ ആശങ്കപ്പെടേണ്ടതില്ല. ഇന്ത്യയിൽ ലോക്ക് ഡൗൺ ഉണ്ടാവില്ലെന്നും കേന്ദ്രമന്ത്രി വ്യക്തമാക്കി.\nAlso Read: കോവിഡ് വ്യാപനം; അതിരപ്പിള്ളി വിനോദ സഞ്ചാര മേഖല രണ്ടാഴ്ചത്തേയ്ക്ക് അടച്ചിടും, സഞ്ചാരികൾക്ക് പ്രവേശനമില്ല\n‘ജനങ്ങൾ ആശങ്കപ്പെടേണ്ടതില്ല. തീവണ്ടികൾ ഓടുന്നുണ്ട്. അവ തുടർന്നും ഓടും. അതിഥി തൊഴിലാളികളുടെ കാര്യം നേരിട്ട് വിലയിരുത്തുന്നുണ്ട്. റെയിൽവെ ബോർഡ് ചെയർമാൻമാരും ജനറൽ മാനേജർമാരും സ്ഥിതിഗതികൾ സസൂക്ഷ്മം നിരീക്ഷിക്കുന്നുണ്ട്. ആവശ്യമെങ്കിൽ അതിഥി തൊഴിലാളികൾക്കു വേണ്ടി പ്രത്യേക തീവണ്ടികൾ ഏർപ്പെടുത്തും’. പീയുഷ് ഗോയൽ പറഞ്ഞു.\nരാജ്യത്ത് കോവിഡിന്റെ രണ്ടാം തരംഗം ശക്തമായി തുടരുന്നതിനിടെ ഡൽഹിയിൽ ഉൾപ്പെടെ അതിഥി തൊഴിലാളികൾ കൂട്ടത്തോടെ സ്വദേശങ്ങളിലേയ്ക്ക് മടങ്ങാൻ തിരക്ക് കൂട്ടുന്ന സ്ഥിതിയുണ്ടായിരുന്നു. ഡൽഹി, മുംബൈ തുടങ്ങിയ നഗരങ്ങളിലെ റെയിൽവേ സ്‌റ്റേഷനുകളിലും ബസ് സ്റ്റാൻഡുകളിലും വലിയ തിരക്ക് അനുഭവപ്പെട്ട സാഹചര്യത്തിലാണ് പ്രതികരണവുമായി റെയിൽവേ മന്ത്രി തന്നെ നേരിട്ട് രംഗത്തെത്തിയത്.\nlatest news railway Piyush Goyal lock down


By swathi.06 02 2022\nകോളിങ് ബെല് അടിച്ചു ഏറെ നേരം കഴിഞ്ഞിട്ടും വാതില് തുറക്കാതായപ്പോ ദേഷ്യം വന്ന അരുണ് പോക്കറ്റില് നിന്നും ഫോണെടുത്തു വിദ്യയെ ഡയല് ചെയ്തു. രണ്ടാമത്തെ റിങ്ങില് ആണ് വിദ്യക്ക് അരുണ് എത്തിയെന്നു മനസിലായതും വാതില് തുറന്നതും.\nഎത്ര നേരായി വിദ്യേ ഞാന് ബെല്ലടിക്കുന്നു. നീ എന്ത് ചെയ്തോണ്ടിരിക്കാര്‍ന്നു?\nഇതിപ്പോ എന്നും ഉണ്ടല്ലൊ? അമ്മ ഉണ്ടായിരുന്നെങ്കില് ഇതൊന്നും ഇവിടെ നടക്കില്ലായിരുന്നു. വീട്ടില് വെറുതെ ഇരിക്കുമ്പോള് നിനക്ക് ഇങ്ങനെ ഓരോന്ന് തോന്നും. അവിടെ വേദന ഇവിടെ വേദന ഇനി വേദന ഇല്ലാത്ത എവിടേലും ഉണ്ടോ?\nഈ ലാപ്ടോപ്പും ഫോണും കൊണ്ട് ഒന്നു ചാര്‍ജില് ഇട്ടേ. എന്നിട്ട ടീവി ഒന്ന് ഓണ് ആക്കു.\nകാലിലെ സോക്സ് ഊരി സോഫയുടെ താഴെക്കിട്ട് അയാള് റിമോട്ടെടുത്തു സോഫസെറ്റിയില് കിടന്നു.\nവേദന ഉള്ളോണ്ടല്ലേ ഏട്ട. എനിക്കിപ്പോ കള്ളം പറയണ്ട കാര്യം എന്താ? ചിലപ്പോള് എല്ലാ പണിയും കഴിയുമ്പോ വല്ലപ്പോഴുമൊന്നു റസ്റ്റ് എടുക്കും.\nഅതിനു ഞാന് അല്ലെ ജോലിക്ക് പോണേ? എന്നിട്ട് റസ്റ്റ് നിനക്കും. ഈ ഫ്ലാറ്റില് ഞാനും നീയും മാത്രല്ലേ ഉള്ളു. എന്നിട്ടിവിടെ അതിനു മാത്രം പണി ഉണ്ടെന്നാണോ നീ പറയണേ. എന്റെ അമ്മയൊക്കെ വീട്ടിലെ പണിയും കഴിഞ്ഞ പശുവിനേം ആടിനേയും വരെ നോക്കിയിരുന്നത്.\nടിവി ഓണ് ആക്കി കൊടുത്തത്തിനു ശേഷം ഹാളിലെ പ്ലഗ് പോയിന്റില് അതൊക്കെ ചാര്‍ജ് ചെയ്യാന് നടക്കുമ്പോ അരുണിന്റെ സംസാരം കേട്ട് വിദ്യക്ക് ഭ്രാന്ത് കയറി. എങ്കിലും അവളൊന്നും മിണ്ടാതെ അടുക്കളയിലേക്ക് നടന്നു.\nചായ എവടെ വിദ്യേ? അപ്പോഴേക്കും അയാള് ദേഷ്യപ്പെട്ടു\nചായ ഉണ്ടാക്കികൊണ്ടു വന്നു അയാള്‍ക്ക് കൊടുക്കുമ്പോ, നീ കുടിച്ചോന്ന് അയാളൊരു വാക്ക് പോലും അവളോട് ചോദിച്ചില്ല.\nകല്യാണം കഴിഞ്ഞ ആദ്യ നാളുകളില് എന്തൊരു സ്നേഹം ആയിരുന്നു. ഒരു കുഞ്ഞിക്കാല് കാണാന് വൈകിയതോടെ അയാള്‍ക്ക് തന്നോടുള്ള സ്നേഹം നഷ്ടപ്പെട്ടതായി അവള്‍ക്ക് തോന്നി .കല്യാണം കഴിഞ്ഞ ഉടനെ കുഞ്ഞു വേണ്ടെന്നത് അയാളുടെ തീരുമാനം ആയിരുന്നു. പിന്നെയാഗ്രഹിച്ചപ്പോഴൊന്നും അതു നടന്നില്ല. പല ഹോസ്പിറ്റലുകളിലും ഡോക്ടര്‍മാരെ മാറി മാറി കാണിച്ചിട്ടും വഴിപാടുകള് നടത്തിയിട്ടും ഫലം കണ്ടില്ല. ഒരു കുഞ്ഞിനെ ദത്തെടുക്കാമെന്നു പറഞ്ഞപ്പോള് അയാളുടെ അമ്മയാണ് ആദ്യം എതിര്‍ത്തത്. പിന്നെ അയാള്‍ക്കും അതിനോട് യോജിപ്പില്ലെന്നു തോന്നിയപ്പോള് അവളാശ്രമം ഉപേക്ഷിച്ചു .\nആദ്യമൊക്കെ അമ്മ കൂടെ ഉണ്ടായിരുന്നു പിന്നീട് സഹോദരന്റെ വീട്ടിലേക്ക് മാറി. കുട്ടികള് ഇല്ലാത്ത വീട് നരകമാണെന്നാണവര് പറയുന്നത്. അതുകൊണ്ട് അവരാ നരകം ഉപേക്ഷിച്ചുപോയി. കൂട്ടത്തില് മകനോടും കൂടെ വരാന് പറഞ്ഞു. അന്നയാള് കൂടെ പോയില്ലെങ്കിലും മനസ്സുകൊണ്ട് അയാളീ വീട്ടിലല്ല താമസിക്കുന്നതെന്നു വിദ്യക്കും തോന്നി തുടങ്ങി. അവര്‍ക്കിടയിലിപ്പോള് സംസാരിക്കാന് വിഷയങ്ങള് ഇല്ലാതായിട്ട് നാളേറെയായി. ജോലിയും പഠിത്തവുമൊക്കെ വിവാഹത്തോടെ പാതി വഴിയില് നിന്നതോടെ സൗഹൃദങ്ങളും നഷ്ടമായി വിദ്യക്ക്.\nഎന്നും വൈകീട്ട് കുളി കഴിഞ്ഞ് അയാള് അല്പസമയം പുറത്തുപോകും. കൂട്ടുകാര്‍ക്കൊപ്പം ചര്‍ച്ചകള്‍ക്കുള്ള സമയമാണത്. ഇടക്ക് വൈകി വരുമ്പോള് എവിടെ നിന്നെങ്കിലും ഭക്ഷണവും കഴിച്ചു മദ്യസേവയും നടന്നിട്ടുണ്ടാകും. എങ്കിലും അയാള് മദ്യത്തിനടിമയല്ല. കൃത്യമായ സമയം ഒന്നുമില്ല. അയാള്‍ക്കിഷ്ടമുള്ളപ്പോള് തിരികെ വരും. അന്ന് വൈകീട്ട് അയാള് കൂട്ടുകാരെ കാണാന് പോയി പതിവിലും നേരത്തെ തിരികെ വന്നുകേറുമ്പോള് താഴെ രണ്ടോ മൂന്നോ സ്ത്രീകള് ഉച്ചത്തില് സംസാരിക്കുന്നുണ്ട. പക്ഷെ ഒന്നും വ്യക്തമല്ല. അയാളത് ശ്രദ്ധിച്ചില്ല എന്നു വേണം പറയാന്.\nഞാന് അതൊന്നും അന്വേഷിക്കാറില്ല. നാക്കിനു നീളമുള്ള കുറെ എണ്ണം ഉണ്ടല്ലൊ ഇവിടെ. നീയും അതിലൊന്നും തലയിടണ്ട എനിക്കതിഷ്ടമല്ല. ഈ ഫ്ലാറ്റില് ഇപ്പോ പ്രശ്നം ഇല്ലാത്ത ഒരു ദിവസവും ഇല്ല. എന്നും പാര്‍ക്കിങ്ങില് അലമ്പാണ്. അതും കണ്ടു ഓഫീസില് പോയ എന്റെ ഒരു ദിവസം പോക്കാണ്. ഈ കോണ്‍ട്രാക്ട് തീര്‍ന്നാലുടനെ വേറെ എവിടെയെങ്കിലും നോക്കാം. ഈ കിഡ്സ് പ്ലേ ഏരിയ യും പാര്‍ക്കും സ്വിമ്മിംഗ് പൂളും ഒന്നും നമുക്ക് വേണ്ടല്ലോ. വെറുതെ കൂടിയ റെന്റും കൊടുത്തു ഇവിടെ നില്‍ക്കേണ്ട കാര്യം എന്താ. ഓഫീസില് എന്റെ കൂടെ വര്‍ക്ക് ചെയ്യുന്ന അഖില് കുറഞ്ഞ റെന്റില് ഒരു ഫ്ലാറ്റ് ശരിയാക്കാമെന്നു ഏറ്റിട്ടുണ്ട്. അതാകുമ്പോ ഞങ്ങടെ ഗാങിനു രാത്രി ഒക്കെ ഒത്തു കൂടാന് എളുപ്പം ആണെന്നെ.\nഅയാള് എത്ര നിസാരമായി ചിരിച്ചു കൊണ്ടാണ് തന്റെ അവകാശങ്ങളെ നിഷേധിക്കുന്നതെന്നവളോര്‍ത്തു. അയാളുടെ ഇഷ്ടങ്ങള്‍ക്ക് മാത്രമേ മുന്‍തൂക്കം ഉള്ളു താന് ഒരു ഭാര്യ ആണെന്നും തനിക്കും അവകാശങ്ങള് ഉണ്ടെന്നും അയാള് മറന്നിരിക്കുന്നു.\nഅന്ന് അടുക്കളയിലെ പണികള് ഒതുക്കി ബെഡ്റൂമിലേക്ക് എത്തുമ്പോഴേക്കും അയാള് ഉറങ്ങിയിരുന്നു. അയാളോടൊന്നു മനസ്സ് തുറന്നു സംസാരിക്കാന് കഴിയാതെ ദിവസങ്ങളായി. നേരത്തെ എത്തിയിട്ടു പോലും ഒരുമിച്ചിരുന്നു ഒരു നേരത്തെ ആഹാരം കഴിക്കാന് പറ്റാത്ത ദുര്‍വിധി ഓര്‍ത്തു അവള്‍ക്ക് സങ്കടം സഹിക്കാന് കഴിഞ്ഞില്ല.\nപിറ്റേ ദിവസം അയാള് രാവിലെ ഓഫീസില് പോകാന് നേരമായിട്ടും അവള് കിടക്കയില് നിന്നും എണീറ്റില്ല. അയാളുടെ കാര്യങ്ങള് ഒന്നും ചെയ്തു കൊടുക്കാത്ത അമര്‍ഷത്തിന് വായില് തോന്നിയ ചീത്തയൊക്കെ വിളിച്ചു എന്തൊക്കെയോ ചെയ്തെന്നു വരുത്തി അയാള് ഓഫീസിലേക്ക് ഇറങ്ങി. പക്ഷെ താഴെ എത്തുമ്പോഴേക്കും സെക്രട്ടറിയും മറ്റു രണ്ടു ഫ്ലാറ്റുക്കാരും അയാളെ കാണാന് താഴെ കാര് പാര്‍ക്കിങ് ഇല് വെയിറ്റ് ചെയ്യുന്നുണ്ടായിരുന്നു.\nകാറില് കയറാന് ഒരുങ്ങിയ അരുണിനടുത്തേക്ക് സെക്രട്ടറി ആണ് ആദ്യം വന്നത്\nമിസ്റ്റര് അരുണ് വിരോധമില്ലെങ്കില് നമുക്കൊന്ന് സംസാരിക്കണം ഇപ്പോള്.\nസോറി, ഐ ആം ആള്‍റെഡി ലേറ്റ് ടുഡേ.\nഅങ്ങനെ പറഞ്ഞാല് പറ്റില്ല. വളരെ ഇമ്പോര്‍ട്ടന്റ് ആയ കാര്യമാണ് നമുക്ക് ഓഫീസില് ഇരുന്ന് സംസാരിക്കാം.\nഎല്ലാരും ഉണ്ടല്ലൊ വല്ല പിരിവിനും ആണെങ്കില് എന്റെ ഭാര്യ ഫ്ലാറ്റില് ഉണ്ട്. അവളോട് കാര്യം പറഞ്ഞാല് മതി. അതുമല്ലെങ്കില് ഈവെനിംഗ് നമുക്ക് കാണാമെന്നേ.\nനിങ്ങളെ കാത്തിരിക്കാന് ഇവിടെ ആര്‍ക്കും സമയമില്ല. പല തവണ പറയണമെന്ന് കരുതിയതാണ്. ഒരു മീറ്റിങ്നും താങ്കള് വരാറില്ല ഭാര്യയെയും അതിനനുവദിക്കില്ല. ഇപ്പോള് താങ്കള് വന്നേ മതിയാകു.\nനിര്‍വാഹമില്ലാതെ അരുണ് അവര്‍ക്കൊപ്പം നടന്നു.\nഓഫീസില് എത്തിയ സെക്രട്ടറി ഒരാളെ മാത്രം ഉള്ളില് കയറ്റി, കൂടെ ഉള്ളവരോട് പുറത്തു നില്‍ക്കാന് ആവശ്യപ്പെട്ടു.\nഅരുണ് ഞങ്ങള് പറയുന്നത് താങ്കള് എങ്ങനെ എടുക്കുമെന്നറിയില്ല. എങ്കിലും പറയാതിരിക്കാന് വയ്യ.\nഇങ്ങനെ തിരക്ക് കൂട്ടല്ലേ. ഞങ്ങള്‍ക്ക് പണിയൊക്കെ ഉണ്ട്. നോക്കു, അരുണിന് വേണ്ടി ഹാഫ് ഡേ ലീവ് എടുത്തതാണ് ഞങ്ങള്. പണ്ടൊന്നും അരുണ് ഇങ്ങനെ ആയിരുന്നില്ലല്ലോ. നമ്മളൊക്കെ എത്ര നല്ല സ്നേഹത്തിലും ഒരുമയിലും ഒക്കെ ആയിരുന്നു ഇവിടെ കൂട്ടായി പ്രവര്‍ത്തിച്ചു കൊണ്ടിരുന്നത്. ഇടയ്ക്കതൊക്കെ കൈമോശം വന്നില്ലേ. വിരോധമില്ലെങ്കില് അരുണിന്റെ ഓഫീസില് വിളിച്ചു വൈകുമെന്ന് അറിയിച്ചോളൂ.\nപറയാന് പോകുന്നത് എന്തോ ഗൗരവമുള്ള വിഷയം ആണെന്ന് അരുണിനും തോന്നി. അയാള് അക്ഷമനായി പോക്കറ്റില് നിന്നും ഫോണ് എടുത്തു മാനേജര്‍ക്ക് ഒരു വോയിസ് മെസ്സേജ് അയച്ചു.\nഅരുണിന്റെ ദാമ്പത്യ ജീവിതത്തെ പറ്റി ചോദിക്കുന്നില്ല. എത്ര നാളായി വിദ്യയെ ഞങ്ങള് ശരിക്കുമൊന്നു കണ്ടിട്ട്, സംസാരിച്ചിട്ട്?\nഅതൊക്കെ പോട്ടെ നിങ്ങള് എത്ര നാളായി ഒരുമിച്ചൊന്നു പുറത്തേക്ക് പോയിട്ട്? ഇടക്കൊക്കെ ബാല്‍ക്കണിയിലെങ്കിലും വിദ്യയെ കണ്ടിരുന്നു ഇപ്പോ അതും ഇല്ലലോ? നോക്കണ്ട, അതെന്റെ ഭാര്യ പറഞ്ഞതാണ്. ഈ സ്ത്രീകള്‍ക്ക് വല്ലാത്ത നിരീക്ഷണം ആണെന്നെ.\nഅരുണിന് ചെറുതായൊന്നു ദേഷ്യം വന്നു. അതിലൊക്കെ എന്തിനാ സാറെ നിങ്ങള് ഇടപെടുന്നത്?അരുണ് അതൊക്കെ നിങ്ങളുടെ വ്യക്തിപരമായ കാര്യങ്ങള് ആയിരിക്കാം. പക്ഷെ അത് മറ്റുള്ളവരിലേക്ക് എങ്ങനെ എത്തി എന്നറിയണമെങ്കില് താന് തന്റെ ഭാര്യയെ അറിയണം. അവരനുഭവിക്കുന്ന ഫ്രസ്സ്‌ട്രെഷനെ പറ്റി അറിയണം. അതൊക്കെ താന് അറിയുന്നുണ്ടോ?\nഅരുണ് സംശയഭാവത്തില് അവരെ രണ്ടുപേരെയും നോക്കി\nതാന് ഇന്നലെ വൈകുന്നേരം ഫ്ലാറ്റിലേക്ക് കയറി പോകുമ്പോ3സ്ത്രീകള് ഫസ്റ്റ് ഫ്ലോറില് നില്കുന്നത് കണ്ടിരുന്നോ? അതിലൊന്നു ഈ നില്‍ക്കുന്ന ടോമിന്റെ ഭാര്യയും പിന്നെ നിങ്ങളുടെ അടുത്ത ഫ്ലാറ്റിലെ സുചിത്രയും മറ്റൊന്ന് എന്റെ ഭാര്യയും ആയിരുന്നു. അവരെന്താണ് സംസാരിച്ചിരുന്നത് എന്നു കേട്ടോ?\nഅതൊക്കെ താന് എന്തിനു ശ്രദ്ധിക്കണം അല്ലേ? ഇന്നലെ മാത്രം അല്ല കഴിഞ്ഞ കുറച്ചു ദിവസങ്ങളായി ഇവിടെ പലരുടെയും സംസാര വിഷയം അതായിരുന്നു.\nഅരുണ് ആകെ അസ്വസ്ഥതനായി.\nഎനിക്ക്... നിങ്ങള് എന്താണ് പറഞ്ഞു വരുന്നതെന്ന് മനസിലാകുന്നില്ല.\nഅരുണ് കഴിഞ്ഞ കുറച്ചു ദിവസം മുന്‍പ് ഈ നില്‍ക്കുന്ന ടോമിന്റെ ഒന്നര വയസുള്ള മോളുടെ ചില കുഞ്ഞുടുപ്പുകള് കാണാതെ ആയി. സ്വഭാവികമായും തുണി വിരിച്ചിട്ടപ്പോള് കാറ്റത്തു പറന്നു പോയതാകമെന്നേ ഇവര് കരുതിയുള്ളൂ. പക്ഷെ പോകെ പോകെ അതിന്റെ എണ്ണവും കൂടി. ഇതേ അനുഭവം ഉണ്ടായ3ഡിയിലെ സുചിത്രയും ടോമിന്റെ ഭാര്യയും അവിചാരിതമായി സംസാരിച്ചപ്പോഴാണ് ഇവര്‍ക്ക് പന്തികേട് തോന്നിയത്. കുട്ടികളെ അപായപ്പെടുത്തുന്ന സംഘം വല്ലതും ആണോയെന്നുപോലും ഇവര് സംശയിച്ചു അങ്ങനെ ആണ് ഇത് ഓഫീസില് എത്തിയത്.\nഅരുണ് ആകെ വിയര്‍ത്തു കുളിച്ചു. സര് ഇതില് എനിക്കെന്ത് ബന്ധം?\nഈ സിസിടിവി ഫൂട്ടേജെസ് ഒന്നു നോക്കു.\nഅതു കണ്ട അരുണ് ഞെട്ടി പോയി. ടെറസില് തുണി വിരിച്ചു ഇറങ്ങുന്ന വിദ്യ ആ സമയത്ത് അവിടെ കാണുന്ന കുഞ്ഞുടുപ്പുകള് തൊട്ട് നോക്കുന്നു. പിന്നീടുള്ള ദിവസങ്ങളില് അതില് ചിലതൊക്കെ പെറുക്കി എടുത്ത് ഇറുകെ പിടിച്ചു കരയുകയും ചിലത് എടുത്തു കൊണ്ട് പോകുകയും ചെയ്യുന്നു.\nആ ലാസ്റ്റ് വിഷ്വല്‍സില് ടെറസില് നിന്നും താഴേക്ക് നോക്കുന്ന വിദ്യയെ കാണുന്നുണ്ടോ? അതെന്തിനാണെന്നു നില്‍പ്പ് കണ്ടാല് മനസിലാകുമല്ലോ? പെട്ടെന്നു ആരോ വന്നത് കൊണ്ട് മാത്രം അവര് തിരിച്ചു നടക്കുന്നു.പിന്നീട് ടോം ആണ് സംസാരിച്ചു തുടങ്ങിയത്. സീ മിസ്റ്റര് അരുണ് ഞങ്ങള്‍ക്ക് ഇത് ഒരു പ്രശ്നം ആക്കണമെന്നു താല്പര്യമൊന്നും ഇല്ല. 10 വര്‍ഷം കാത്തിരുന്നതിനു ശേഷമാണ് ഞങ്ങള്‍ക്ക് ഒരു മോളുണ്ടായത്. നിങ്ങള്‍ക്ക് കുട്ടികള് ഉണ്ടാകില്ലെന്ന ചിന്തയാണ് തെറ്റ്.\nവിശ്വാസങ്ങള് എന്തായാലും അതു മാറ്റി എഴുതാന് ദൈവത്തിനു ഒരു സെക്കന്റ് മതി. ആരു കൂടെ നിന്നില്ലെങ്കിലും ഭര്‍ത്താവാണ് ഈ സമയത്ത് കൂടെ ഉണ്ടാകേണ്ടത്. ആരുടെ കുറ്റവും കുറവും ആയികൊള്ളട്ടെ, പൊതു ജനം പലവിധമാണ്. ആര് എന്ത് പറഞാലും ജീവിതം നിങ്ങളുടേതാണ് . വിദ്യയുടെ രോഗാവസ്ഥ എന്തുമായിക്കൊള്ളട്ടെ. ഏര്‍ലി സ്റ്റേജ് ആയത് കൊണ്ടു കൗണ്‍സലിംഗ് നിങ്ങള് രണ്ടു പേര്‍ക്കും ആവശ്യമാണ് ഒറ്റപെടലിന്റെ പീക്കില് ആണയാള്. വൈകിയാല് വിദ്യയെ ചിലപ്പോ തനിക്ക് തിരിച്ചു കിട്ടിയെന്നു വരില്ല.\nഅരുണ് അവിടെ ഇരുന്ന് പരിസരം മറന്നു പൊട്ടി കരഞ്ഞു. സെക്രട്ടറി അയാളെ പുറത്തു തട്ടി ആശ്വസിപ്പിച്ചു. വൈകി പോയിട്ടില്ല അരുണ് വിദ്യയുടെ അടുത്തേക്ക് ചെല്ലു. ഒരു കുഞ്ഞിനെ പോലെ അവളെ കെയര് ചെയ്യു. നിങ്ങള്‍ക്ക് വേണ്ട എന്ത് സഹായവും ചെയ്യാന് ഞങ്ങള് തയ്യാറാണ്.\nഅരുണ് മെല്ലെ എണീറ്റ് തിരികെ ഫ്ലാറ്റിലേക്ക് നടന്നു. ലിഫ്റ്റിനു പകരം അയാള് പടികള് കയറി. ഓരോ പടികള് കയറുമ്പോഴും അയാള് വിയര്‍ത്തു കുളിച്ചു, പഴയ സംഭവങ്ങള് ഓരോന്നായി അയാള് ഓര്‍ത്തെടുത്തു. പണ്ടൊക്കെ കുട്ടികളെ പോലെ മത്സരിച്ചു ഓടി കയറിയിരുന്ന പടികള് അയാള്‍ക്ക് കയറാനാകുന്നില്ലെന്ന സത്യം അയാളെ കൂടുതല് തളര്‍ത്തി.\nപണ്ട് പുറത്തു പോകുമ്പോള് ആവശ്യമില്ലെങ്കിലും കുട്ടികളുടെ സെക്ഷനില് കേറി കുട്ടിയുടപ്പുകള് നോക്കുന്ന വിദ്യയെ അയാള് ഓര്‍ത്തു. അന്നും പരിസരം നോക്കാതെ വിദ്യയെ അപമാനിച്ചിട്ടുണ്ട്. മറ്റുള്ളവരില് നിന്നും വിദ്യയെ അകറ്റിയതും ഇന്നത്തെ അവസ്ഥക്ക് കാരണവുമായ തനിക്കാണ് ചികിത്സ വേണ്ടി വരിക എന്ന ബോധ്യത്തോടെ അയാള് ഒരുവിധത്തില് കോണിപടികള് ഓടിക്കയറി. തിരിച്ചു ഫ്ലാറ്റിന്റെ മുന്നിലെത്തി കോളിങ് ബെല് മുഴങ്ങിയപ്പോള് ദിവസവും എന്തിനെന്നില്ലാതെ വിദ്യയോട് പറയാറുള്ള കുത്തുവാക്കുകളും അയാളുടെ ചെവിയില് മുഴങ്ങി കൊണ്ടേയിരുന്നു. പക്ഷെ അയാള് ഒന്നുറപ്പിച്ചിരുന്നു ഒരു വിധിക്കും അവളെ വിട്ടു കൊടുക്കില്ലെന്നു..


സന്ധ്യാദീപം: May 2010\n[26-08-2010നു മലയാള മനോരമ ഓണ്‍ലൈനില് പ്രസിദ്ധീകരിച്ചു വന്ന കഥ]\nഇപ്പോള് അവന് എന്ത് ചെയ്യുകയായിരിക്കും?\nഏയ് അല്ല - അവന്... ഉച്ചയ്ക്ക് ഉറങ്ങുന്ന ശീലം ഇല്ല, എനിക്കറിയാം കാരണം അവന് എന്നും ഈ സമയം എന്നെയും കാത്ത് കോളേജിനു മുന്നില് നില്‍ക്കുക പതിവായിരുന്നു. എന്നും പുഞ്ചിരിക്കുന്ന മുഖത്തോടെ.\nഇന്ന് അവന് എവിടെ പോയി, അറിയില്ല - ഇന്ന് അവനെ കാണാറുള്ള വഴികളില് ഒന്നും അവനെകണ്ടില്ല...\nഞാന് പലപ്പോഴും ചിന്തിച്ചിട്ടുണ്ട് അവന് എനിക്ക് ആരാണ്. വെറുമൊരു കാമുകനോ അതോ മനസ്സുകൊണ്ട് വരിച്ച എന്റെ ഭര്‍ത്താവോ? അതോ അതില് കൂടുതലായി എന്തെങ്ങിലുമോ? അവനെകാണാതെയുള്ള ഓരോ നിമിഷവും എനിക്കെന്തേ യുഗങ്ങളായ് തോന്നുന്നുവോ?\nകിടന്നിട്ട് ഉറക്കം വന്നതേ ഇല്ല, ഇങ്ങനെ അവനെ കാണാതെ ഒരു ദിവസം ഉണ്ടായിട്ടില്ല.\nഇപ്പോള് അവന് എന്ത് ചെയ്യുകയായിരിക്കും? വീണ്ടും ആലോചിച്ചു,\nഎന്നെ കാത്തിരിക്കുന്നുണ്ടാകുമോ? ചിലപ്പോള്...\nഞാന് ഒരു വിഡ്ഢി തന്നെ, ശരിക്കും...\nഈ പാതിരാത്രി അവന് എവിടെ കാത്തിരിക്കാന്, ഇപ്പോള് അവന് ഉറങ്ങുന്നുണ്ടാകും..\nഅതേ, ഇപ്പോള് അവന് ഉറങ്ങുക തന്നെ, ഒരിക്കലും ഉണരാതെ ഉള്ള ഉറക്കം...\nഎന്റെ പ്രണയം താഴിട്ട പെട്ടിയില് മരവിച്ച് കിടന്നുറങ്ങുന്നു. അത് തന്നെ ആയിരുന്നില്ലേ നമുക്കിടയിലെ അന്തരവും..?\nമരിച്ചാല് അവന് കിടക്കുന്നത് പെട്ടിയിലും ഞാന് ഒരു പിടി ചാരമായും എരിഞ്ഞടങ്ങുന്നു.\nനമുക്കിടയിലെ ഈ അന്തരം അതൊരു വലിയ അന്തരം തന്നെയാണോ?\nആലോചിച്ചു, എന്തിനാണിങ്ങനെ എല്ലാവരും... മനസ്സിലാകുന്നില്ല, ആരെയും - ഒന്നിനെയും.\nപൂജാമുറിയില് രാധാകൃഷ്ണനെ പൂവിട്ടു പൂജിക്കുന്നു. രാധ, കൃഷ്ണന് ആരായിരുന്നു...? വെറും കാമുകി മാത്രമല്ലേ... ആ പ്രണയത്തെ പൂജിക്കുന്നവര് എന്തെ എന്നും നമ്മുടെ പ്രണയത്തെ എതിര്‍ക്കുന്നു.\nഎനിക്ക് അവന്, എന്റെ കൃഷ്ണന് തന്നെയാണ്. ഞാന് അവന് രാധയും -\nമീരയല്ല ഞാന് അവന് വേണ്ടിവേദനയോടെ കാത്തിരിക്കാന്.\nഒരിക്കല് അവന് എന്നോട് പറഞ്ഞു, ജീവിതത്തിലെ പൊള്ളുന്ന യാഥര്‍ത്യങ്ങള് അംഗീകരിച്ചേമതിയാവു. നമ്മളെ മനസ്സിലാകാന് ഇവിടെ ആരും തന്നെ ഇല്ല.\nഇനി നമ്മുടെ ഊഴം, ചോര മണക്കുന്ന പ്രണയോപഹാരം നല്‍ക്കാന് അവന് തയ്യാറായി നിന്നു, കൂടെഞാനും. സൂയിസൈഡു പോയന്റില് താഴേക്കു നോക്കി അവന് പറഞ്ഞു, താഴെ കാണുന്ന പട്ടികള് അവര് കാത്തിരിക്കുകയാണ് ചിന്നി ചിതറിയ നമ്മുടെ എല്ലിന് കഷ്ണങ്ങള് ഭക്ഷണമാകുവാന്. ഈ മരണത്തിലൂടെ നമ്മുടെ ജീവിതം നമുക്ക് പടിത്തുയര്‍ത്താം.\nവേര്‍പാടിന്റെ ഭയം അത് ഭീകരമെന്ന് മുറുകെ കെട്ടിപിടിച്ചു കൊണ്ട് കാതിലവന് മൊഴിഞ്ഞു.\nഒരു നിമിഷം കണ്ണടച്ചു തുറക്കുമ്പോള്...\nകൂട്ടി പിടിച്ച കൈകള് വേര്‍പെടുത്താന് ആരൊക്കെയോ ശ്രമിക്കുന്നു - ഇവിടെ മരണത്തിലും അന്തരമോ?\nവീട്ടുകാര് ഉറങ്ങുന്ന ആത്മാവിനെ പുണര്‍ന്നു തോളിലേറ്റി നടക്കുമ്പോള് പുറകില് ആര്‍ത്തനാദങ്ങള്‍വീണുടഞ്ഞു. ചന്ദനത്തടികള് വരവേറ്റു, ഇടറിയ ശബ്ദത്തില് ആരോ രാമായണ പാരായണംനടത്തുന്നു. പ്രാണന്റെ പുകച്ചിലില് ഞാന് അറിഞ്ഞു, എന്റെ മരണം.. അത് ഞാന് അംഗീകരിച്ചേമതിയാവു.\nഅതേ മരണം അത് ഒരു സത്യം തന്നെ, ഏതിനെയും അതിജീവിക്കുന്ന സത്യം. സ്ഥിതിയോ സ്വപ്നമോ ആഗ്രഹങ്ങളോ ഒന്നും നോക്കാതെ കടന്നു വരുന്ന ഒന്ന്.\nഎന്തിനു വേണ്ടിയായിരുന്നു ഈ പേക്കൂത്തുകള്? ആരെ സംരക്ഷിക്കാന്?\nഒരു നിസ്സാര ജീവിതം, അതിന് വേണ്ടി കടി പിടി കൂടുന്നു, ജാതിക്കും മതത്തിന്നും വേണ്ടിയോ?...\nനമ്മളെ സ്നേഹിക്കുന്നവരെയും നമ്മള് സ്നേഹിക്കുന്നവരെയും ഉപേക്ഷിച്ചുള്ള യാത്ര അത് ആര്‍ക്കാണ്സന്തോഷം നല്‍കുക?\nപക്ഷെ എനിക്ക് പോകണം കാരണം വേദനയോടെ കാത്തിരിക്കാന് ഞാന് മീരയല്ല, കണ്ണന്റെ രാധ...\nആരോ എന്നെ തൊട്ട് വിളിച്ചു... കണ്ണ് തുറന്നു നോക്കിയപ്പോള് അവന് മുന്നില്...\nഞാന് പൊടുന്നനെ എഴുന്നേറ്റ് ചോദിച്ചു...\n"അതേ ഞാന് ഇവിടെ"\n"ആരും കാണില്ല... ഇവിടെ നമ്മളെ പോലെ ഒരുപാടു പേര്... നമ്മളെ എതിര്‍ക്കാന് ആരും തന്നെവരില്ല, നമുക്ക് ജീവിക്കണം ഇവിടെ എങ്കിലും... ഇത് സ്വര്‍ഗം, ഈ താഴ്വരയില് എന്നും സ്നേഹംമാത്രമേ ഉള്ളു, സ്നേഹിക്കുന്നവരും. നമ്മള് വന്നയിടം അവിടെ നോക്കരുത്, അവിടെ നിറയെ അന്തതയാണ്. അവിടെ നമ്മളെ മനസ്സിലാക്കാന് ആരും ഇല്ല. വരൂ നമുക്ക് ജീവിക്കാം.." അവന് എന്നെ നെഞ്ചോട് ചേര്‍ത്തു പിടിച്ചു, മുഖത്ത് എന്നത്തെയും പോലെ പുഞ്ചിരി.\nഞാന് അവന്റെ കൈ പിടിച്ചു നടന്നു...\nപ്രണയത്തിനു മരണമില്ല എന്നറിയുന്ന നേരം. പ്രണയം പുഷ്പിക്കുന്നത് കൈ കോര്‍ത്തു പിടിച്ചു നടന്ന വഴിത്താരകളില് അല്ല എന്ന് ഞാന് മനസ്സിലാക്കി.\nPosted by Sai at 5:51 AM4comments: Links to this post\nPosted by Sai at 10:56 AM 8 comments: Links to this post


സച്ചിന്റെ വാക്കുകള് മുംബൈ ഇന്ത്യന്‍സ് അവഗണിക്കുമോ? എങ്കില് യുവി ഐപിഎല് ഫൈനലും കളിക്കില്ല, അര്‍ഹിച - Samakalika Malayalam\nസച്ചിന്റെ വാക്കുകള് മുംബൈ ഇന്ത്യന്‍സ് അവഗണിക്കുമോ? എങ്കില് യുവി ഐപിഎല് ഫൈനലും കളിക്കില്ല, അര്‍ഹിച്ച വിടവാങ്ങല് മത്സരമില്ലാതെ യുവിയുടെ മടക്കം?\nBy സമകാലിക മലയാളം ഡെസ്‌ക് | Published: 09th May 2019 01:43 PM |\nLast Updated: 09th May 2019 01:43 PM | A+A A- |\nഇന്ത്യയ്ക്ക് ലഭിച്ച എക്കാലത്തേയും മികച്ച ഓള് റൗണ്ടര്‍മാരില് ഒരാളാണ് യുവരാജ് സിങ്. ഇടംകയ്യന് ബാറ്റ്‌സ്മാനായും, നിര്‍ണായക ബ്രേക്കുകള് നല്‍കി വിക്കറ്റ് വീഴ്ത്തിയും, തകര്‍പ്പന് ഫീല്‍ഡിങ്ങുമായും യുവി നിരവധി തവണ ഇന്ത്യയുടെ രക്ഷകനായി. എന്നാല്, അര്‍ഹിക്കുന്ന രീതിയില് ഒരു വിടവാങ്ങാല് യുവിക്ക് ലഭിക്കുമോയെന്നാണ് ഇപ്പോള് ആരാധകര് ഉയര്‍ത്തുന്ന ചോദ്യം.\nകഴിഞ്ഞ രണ്ട് ഐപിഎല് സീസണിലും മികച്ച കളി പുറത്തെടുക്കുകയാണ് യുവി ലക്ഷ്യം വെച്ചത്. അതുവഴി ലോകകപ്പ് ടീമില് ഇടംനേടാന്. എന്നാല് പഞ്ചാബിലേക്ക് എത്തിയ കഴിഞ്ഞ സീസണിലും, മുംബൈയിലേക്ക് എത്തിയ ഈ സീസണിലും യുവിക്ക് പിഴച്ചു. ഫോമില്ലല്ല എന്ന പേരില് യുവിയെ ടീമില് നിന്നും ഇരു ടീമുകളും മാറ്റി നിര്‍ത്തി പോന്നു.\nമുംബൈ ഫൈനലിലേക്ക് കടക്കുമ്പോള് പ്ലേയിങ് ഇലവനില് യുവിയെ ഉള്‍പ്പെടുത്തി അര്‍ഹിക്കുന്ന വിടവാങ്ങല് നല്‍കുമോയെന്നാണ് ഇപ്പോഴുയരുന്ന ചോദ്യം. മുംബൈയ്ക്ക് വേണ്ടി ഈ സീസണില് നാല് മത്സരങ്ങള് മാത്രമാണ് യുവി കളിച്ചത്. ഈ നാല് മത്സരങ്ങളില് നിന്നും യുവി നേടിയത് 98 റണ്‍സ്. യുവിക്ക് പകരം യുവതാരങ്ങളെ പ്ലേയിങ് ഇലവനില് ഉള്‍പ്പെടുത്തുകയായിരുന്നു മുംബൈ.\n304 ഏകദിനത്തില് നിന്നും 8701 റണ്‍സും 111 വിക്കറ്റുമാണ് യുവിയുടെ അക്കൗണ്ടിലുള്ളത്. 58 ട്വന്റി20യില് നിന്നും 1177 റണ്‍സും 28 വിക്കറ്റും. 2002ലെ ഇംഗ്ലണ്ടില് നടന്ന നാറ്റ്വെസ്റ്റ് ട്രോഫി മുതല്, 2007ലെ ട്വന്റി20 ലോകകപ്പ് ജയം, 2011ലെ ലോകകപ്പ് ജയം എന്നിവയിലെല്ലാം യുവി ടീമിന് നല്‍കിയ സംഭാവന ഓരോ ക്രിക്കറ്റ് പ്രേമിക്കുമറിയാം.\n''ടീമിന്റെ ഏതെങ്കിലും നിര്‍ണായക മത്സരത്തില് നിങ്ങള് യുവിയെ ഇറക്കണം. ടീമിനെ ജയിക്കാന് സഹായിക്കുന്ന മികച്ച കളി അന്ന് യുവിയില് നിന്നും വരുമെന്ന് ഉറപ്പാണ്''...യുവരാജ് സിങ്ങിനെ കുറിച്ച് സച്ചിന് ഒരിക്കല് പറഞ്ഞത് ഇങ്ങനെയായിരുന്നു. സച്ചിന്റെ വാക്കുകള് പോലെ യുവിയെ ഐപിഎല് ഫൈനലില് ഉള്‍പ്പെടുത്തണം എന്നാണ് ആരാധകരുടെ ആവശ്യം.\nയുവരാജ് സിങ് മുംബൈ ഇന്ത്യന്‍സ് ഐപിഎല് സച്ചിന് തെണ്ടുല്‍ക്കര് ipl


Actress Rambha Looks Unchanged Her Makeovers Are Trending In Social, Here's Why,പഴയ രംഭ അല്ല ഇത്; 29 വർഷത്തിനിടെ നടിക്കുണ്ടായ ഉണ്ടായ മാറ്റം, ചിത്രം വൈറലാകുന്നു... - Malayalam Filmibeat\n| Updated: Tuesday, June 8, 2021, 23:06 [IST]\nതെന്നിന്ത്യയിലും ബോളിവുഡിലും ഒരുപോലെ ആരാധകരുള്ള താരമാണ് രംഭ. മലയാളം, തമിഴ്, ഹിന്ദി, ബംഗാളി കൂടാതെ ഭോജ്പുരി എന്നിങ്ങനെ നൂറേളം ചിത്രങ്ങളിൽ താരം അഭിനയിച്ചിട്ടുണ്ട്. തെലുങ്ക് ചിത്രമായ ആ ഒക്കാട്ടി അടക്കു എന്ന ചിത്രത്തിലൂടെയാണ് നടി വെള്ളിത്തിരയിൽ എത്തുന്നത്. അതേ വർഷം തന്നെ നടി മലയാളത്തിലും അരങ്ങേറ്റം കുറിക്കുകയായിരുന്നു. ഹരിഹരൻ സംവിധാനം ചെയ്ത സർഗ്ഗമായിരുന്നു ആദ്യ ചിത്രം. വിനീത് ആയിരുന്നു രംഭയുട ആദ്യത്തെ മോളിവുഡ് നായകൻ. ഈ സിനിമ വളരെ ശ്രദ്ധിക്കപ്പെടുകയും ചെയ്തിരുന്നു. പിന്നീടും വിനീതിനോടൊപ്പം ചമ്പക്കുളം തച്ചൻ എന്ന ചിത്രത്തിൽ അഭിനയിച്ചു. പിന്നീട്, തമിഴ്, തെലുങ്ക്, കന്നഡ, ഹിന്ദി തുടങ്ങിയ ചിത്രങ്ങളിൽ നടി സജീവമാകുകയായിരുന്നു. ഫിലിംസ്റ്റാർ ആയിരുന്നു രംഭ അഭിനയിച്ച അവസാനത്തെ മലയാള ചിത്രം.\nമമ്മൂട്ടിയുടെ വൻ വിജയമായ ക്രോണിക് ബാച്ച്ലർ | Old Movie Review | filmibeat Malayalam\nഇപ്പോൾ സോഷ്യൽ മീഡിയയിൽ വൈറലാകുന്നത് രംഭയുടെ ഏറ്റവു പുതിയ ചിത്രമാണ്. മക്കൾക്കൊപ്പമുള്ള നടിയുടെ ചിത്രമാണിത്. മൂന്ന് മക്കളാണ് നടിക്കുള്ളത്. ചിത്രം സമൂഹമാധ്യമങ്ങളിൽ വൈറലായിട്ടുണ്ട്. മികച്ച പ്രതികരണമാണ് ചിത്രത്തിന് ലഭിക്കുന്നത്. രംഭ ആകെ മാറിപ്പോയി എന്നാണ് പ്രേക്ഷകർ പറയുന്നത്. സോഷ്യൽ മീഡിയയിൽ സജീവമാണ് നടി. തന്റേയും കുടുംബത്തിന്റേയും ചെറിയ വിശേഷങ്ങളും സന്തോഷങ്ങളും താരം പങ്കുവെച്ച് രംഗത്ത് എത്താറുണ്ട്.\nജൂൺ5ന് ആയിരുന്നു രംഭയുടെ 45ാം പിറന്നാൾ. പിറന്നാൾ ആഘോഷത്തിന്റെ ചിത്രം സോഷ്യൽ മീഡിയയിൽ പങ്കുവെച്ചിരുന്നു. ഈ ചിത്രങ്ങൾ സോഷ്യൽ മീഡിയയിൽ വൈറലായിരുന്നു. 'എന്റെ മനോഹരമായ കുഞ്ഞു ലോകം' എന്ന അടിക്കുറിപ്പോടെയാണ് രംഭ മക്കൾക്കും ഭർത്താവിനുമൊപ്പമുള്ള ചിത്രങ്ങൾ പങ്കുവെച്ചത്. നടിയ്ക്ക് പിറന്നാൾ ആശംസയുമായി സിനിമാലോകവും ആരാധകരും രംഗത്ത് എത്തിയിരുന്നു.\nഅഭിനേത്രി എന്നതിൽ ഉപരി നിർമ്മാതാവ് കൂടിയാണ് രംഭ. 2003 ൽ പുറത്തിറങ്ങിയ ത്രീറോസ് എന്ന ചിത്രമായിരുന്നു നടി നിർമ്മിച്ചത്. ജ്യോതിക, ലൈല എന്നിവരായിരുന്നു ഈ ചിത്രത്തിൽ അഭിനയിച്ചത്. സിനിമയിൽ സജീവമായിരുന്നപ്പോഴാണ് രംഭ വിവാഹിതയാകുന്നത്. ബിസിനസുകാരനായ ഇന്ദ്രൻ പത്മാനന്തനാണ് നടിയുടെ ഭർത്താവ്. വിവാഹത്തിന് ശേഷം ടോറോന്റോയിലേയ്ക്ക് താമസം മാറുകയായിരുന്നു. സിനിമയിൽ സജീവമല്ലെങ്കിലും ചില ഡാൻസ് റിയാലിറ്റിഷോകളിൽ നടി പ്രത്യക്ഷപ്പെടാറുണ്ട്.\nActress Rambha Looks Unchanged Her Makeovers Are Trending In Social, Here's Why


സൗദാമിനിയുടെ ആട്ടിൻകുട്ടികൾ - Kaakka\nതകരം മേഞ്ഞ ഷെഡ്ഡിലേക്ക് ബൈക്ക് കയറ്റിവെച്ച് മാധവൻ ഹെൽമറ്റ് അഴിച്ചു മാറ്റി. മഴക്കോട്ട് ഊരി കുടഞ്ഞ് ഷെഡ്ഡിലെ അയയിൽ തൂക്കി, വീട്ടിലേക്ക് നടന്നു. മഴ തോർന്നിരിക്കുന്നു. എങ്കിലും ടെറസ്സിൽ നിന്നും സൺഷേഡുകളിൽ നിന്നും വെള്ളം കുതിച്ചു ചാടുന്നുണ്ട്.\nകണ്ണങ്കാൽവരെ വെള്ളംപൊങ്ങിയ മുറ്റത്തുകൂടി നടക്കുമ്പോൾ അയാൾ ചുറ്റും നോക്കി. ആഞ്ഞു വീശിയ കാറ്റിൽ മുരിങ്ങയുടെ കൊമ്പിടിഞ്ഞ് തൊഴുത്തിന്നരികത്ത് പതിച്ചിരിക്കുന്നു. അൽപ്പംകൂടി മാറിയാണ് അത് വീണതെങ്കിൽ കുറെയേറെ ഓടുകൾ പൊട്ടിപ്പോയേനെ. ദൈവം കാത്തു. കുലയ്ക്കാറായ അഞ്ചാറുവാഴകൾ തൊടിയിൽ കാറ്റത്ത് പൊട്ടി വീണു കിടപ്പുണ്ട്. ഇന്നലെവരെ ഈ വേനൽക്കാലം മുഴുവൻ സൗദാമിനി ആ വാഴകളെ കുടംകൊണ്ട് വെള്ളം കോരി നനച്ച് വളർത്തിയതാണ്. ഇനി അതാലോചിച്ചിട്ട് കാര്യമില്ല. അല്ലെങ്കിലും എല്ലാ കൊല്ലവും പുതുമഴ എന്തെങ്കിലും നാശനഷ്ടങ്ങൾ വരുത്താറുണ്ട്. പോയതു പോവട്ടെ എന്നു കരുതി സമാധിക്കാനേ പറ്റൂ.\nവിളിക്കാതെ വന്ന അതിഥികളെപ്പോലെ മുറ്റത്തേക്കു പടർന്നു കയറിയ മത്തൻറെ വള്ളികൾ മഴയേറ്റതോടെ ഒന്നുകൂടി ഉഷാറായി തോന്നുന്നു. അൽപ്പനേരം അവയെ നോക്കി നിന്നതിന്നുശേഷം കാളിങ്ങ് ബെല്ലിൻറെ സ്വിച്ചിൽ കൈ അമർത്തി. അകത്ത് ഒരു ശബ്ദവും കേൾക്കാനില്ല. മഴ കറണ്ടിനെ ഓടിച്ചു വിട്ടതാവും. അയാൾ അടഞ്ഞ വാതിലിൽ കൊട്ടി.\n‘’ബൈക്കിൻറെ ചെത്തം കേട്ടില്ലല്ലോ’’ വാതിൽ തുറന്ന് പുറത്തിറങ്ങിയ ഭാര്യ ചോദിച്ചു.\n‘’നമ്മുടെ ഇടവഴിയിലേക്ക് തിരിഞ്ഞതും എഞ്ചിൻ ഓഫായി. മഴയത്ത് നിന്നുതിരിയാതെ ഞാൻ വേഗം അത് ഉന്തിക്കൊണ്ട് പോന്നു’’ അയാൾ അകത്തു കയറി.\n‘’ഈ മഴയത്ത് നിങ്ങള് എങ്ങിനേയാ വരിക എന്ന് ആലോചിച്ച് ഞാൻ ഇരിക്കുകയായിരുന്നു’’.\n‘’ഗോവിന്ദൻകുട്ടിടെ കോട്ട് സ്റ്റേഷനിലുണ്ടായിരുന്നു. അവൻ അളിയൻറെ കൂടെ പഴനിയിലേക്ക് പോയതാ. നാളെ രാവിലെയാണ് മടങ്ങി വരിക മഴയുടെ ലക്ഷണം കണ്ടപ്പോൾ ഞാനതെടുത്തു. അല്ലെങ്കിൽ മഴ തീരാൻ കാത്തു നിൽക്കേണ്ടി വന്നേനെ’’.\n‘’അതു നന്നായി. നേരത്തെ വീടെത്തിയല്ലോ’’.\n‘’എവിടെ എൻറെ നന്ദിനിക്കുട്ടി’’ അച്ഛൻറെ ശബ്ദം കേൾക്കുമ്പോഴേക്ക് ഓടിയെത്തുന്ന മകളാണ്. ഇന്നെന്തു പറ്റി? അസുഖം വല്ലതും ഉണ്ടോ?\n‘’പരിഭ്രമിക്കുകയൊന്നും വേണ്ടാ’’ സൗദാമിനിയുടെ മുഖത്ത് പുഞ്ചിരി തെളിഞ്ഞു. ’’നമ്മുടെ മോള് വലുതായി. അതാ ഓടി വരാത്തത്’’.\nപെട്ടെന്നയാൾക്ക് കാര്യം പിടി കിട്ടിയില്ല.\n‘’അത്രയൊന്നും ആലോചിക്കേണ്ടാ. പെൺകുട്ടികൾ വലുതാവുമ്പോൾ ഉണ്ടാവുന്നതേ സംഭവിച്ചിട്ടുള്ളു. മോള് വയസ്സറിയിച്ചു’’.\n‘’ഇത്ര ചെറുപ്പത്തിലോ? അവള് എട്ടിൽ ആയിട്ടല്ലേയുള്ളൂ’’.\n‘’നിങ്ങളെന്തു വർത്തമാനാ പറയുന്നേ. പഠിക്കുന്ന ക്ലാസ്സ് നോക്കിയിട്ടാ ഇതൊക്കെ വരിക. ശരിക്കു പറഞ്ഞാൽ ഇത്തിരി വൈകിയതാ. കൂടെ പഠിക്കുന്ന മിക്ക കുട്ട്യേൾക്കും എത്രയോ മുമ്പേ ആയി കഴിഞ്ഞു’’.\nഅയാൾ മകളുടെ റൂമിലേക്ക് നടന്നു. ജനാലയിലൂടെ പുറത്തെ മഴയും നോക്കി കുട്ടി കട്ടിലിലിരിപ്പാണ്.\n‘’അച്ഛാ’’ കാൽപ്പെരുമാറ്റം കേട്ട് കുട്ടി എഴുന്നേറ്റു.\n‘’മോളിരുന്നോ. അച്ഛൻ ഈ ഡ്രസ്സൊക്കെ മാറ്റട്ടെ’’.\n‘’ഇതി ന് ചില ചടങ്ങുകളൊക്കെ ഇല്ലേ. എല്ലാവരേയും അറിയിക്കണ്ടേ’’ ഭാര്യ നീട്ടിയ ചായ വാങ്ങി ഒരിറക്ക് കഴിച്ച് അയാൾ ചോദിച്ചു.\n‘’നിങ്ങൾക്കെന്താ പ്രാന്തുണ്ടോ. ഇന്നത്തെ കാലത്ത് ആരാ ഇതൊക്കെ ആഘോഷിക്ക്യാറ്. ആരോടും ഒന്നും പറയണ്ടാ, വെറുതെ കുട്ടിക്ക് കുറച്ചില് തോന്നാൻ’’.\n‘’എപ്പോഴെങ്കിലും വേണ്ടപ്പെട്ട ആളുകള് അറിഞ്ഞാലോ’’.\n‘’അറിയുമ്പൊ അറിഞ്ഞോട്ടെ. സ്കൂള് വിട്ടു വന്നിട്ടാ ആയത്. നാളെ ശനി, മറ്റന്നാൾ ഞായർ. തിങ്കളാഴ്ച ഒരു ദിവസം ലീവെടുത്തോട്ടെ. ആരെങ്കിലും ചോദിച്ചാൽ പനിയാണെന്ന് പറഞ്ഞാൽ മതി’’\n‘’അതേ, ഇനിയാണ് നമ്മള് സൂക്ഷിക്കേണ്ടത്’’ രാത്രി കിടക്കുമ്പോൾ സൗദാമിനി ഭർത്താവിനോട് പറഞ്ഞു.\n‘’ഒരു പെൺകുട്ടിയുള്ളത് മുതിർന്നു. ആ ഓർമ്മ വേണം’’.\n‘’അതോ? എനിക്കെന്താ ഓർമ്മയില്ലാന്നാ താൻ കരുത്യേത്. ഒരിക്കലും ആരേയും വേദനിപ്പിച്ച് ഒന്നും ഉണ്ടാക്കണ്ടാ എന്ന് താൻ പറയുന്നത് കേട്ട് മറ്റുള്ളവരെപോലെ കൈക്കൂലി ഒന്നും വാങ്ങാറില്ല. എന്നാലും വാങ്ങുന്ന ശമ്പളം അതേപടി ഞാൻ വീടെത്തിക്കാറുണ്ടല്ലോ. ഒന്നോ രണ്ടോ കൊല്ലം കൂടുമ്പോൾ പി. എഫിൽ നിന്ന് ലോണെടുത്ത് ഞാൻ കുറേശ്ശയായി സ്വർണ്ണം വാങ്ങി കൂട്ടുന്നില്ലേ? പിന്നെന്തിനാടോ തനിക്ക് ഇത്ര ബേജാറ്’’.\n‘’ഇല്ല എന്നൊന്നും ഞാൻ പറയില്ല. പക്ഷെ അതു മാത്രം പോരല്ലോ. ഒരാളുടെ ശമ്പളംകൊണ്ട് ഈ കാലത്ത് എന്തിനൊക്കെ തികയും. ആ ധാരണ ഉള്ളതോണ്ട് ഞാൻ പത്തുപറ കണ്ടത്തിൽ നിന്ന് കിട്ടുന്ന നെല്ല് ഒരു കുരുമണി വീട്ടാവശ്യത്തിന്ന് എടുക്കാതെ ഉള്ളതു മുഴുവൻ വിറ്റു കാശാക്കി ആരുടേയെങ്കിലും റേഷൻകാർഡ് ഇരന്നു വാങ്ങി അതിലെ അരികൊണ്ട് കുടുംബത്തിലെ ചിലവ് നടത്തുന്നത്. അതും പോരാഞ്ഞ് ഒരു മിനുട്ട് ഒരിടത്തിരിക്കാതെ കോഴിയെ വളർത്തീട്ടും പശുവിനെ കെട്ടി കറന്ന് പാലു വിറ്റിട്ടും പത്തിരുപത് സെൻറ് തൊടിയുള്ളതിൽ കൊത്തിക്കിളച്ച് കൃഷിചെയ്ത് എന്തെങ്കിലുമൊക്കെ ഉണ്ടാക്കിവിറ്റിട്ടും പത്തു കാശുണ്ടാക്കുന്നത്.. അങ്ങിനെ കിട്ടുന്ന പണംകൊണ്ട് നറുക്കും കുറിയുംചേർന്ന് ഞാൻ ഓരോന്നൊക്കെ ഉണ്ടാക്കി കൂട്ടുന്നത് ആവശ്യം വരുമ്പൊ കെടന്ന് പരക്കംപായണ്ടല്ലോ എന്നു കരുതിയാണ്’’.\n‘’അതോണ്ടൊക്ക്യാവും താൻ അറുകെട്ട പിശുക്കിയാണെന്ന് നമ്മുടെ ബന്ധുക്കളൊക്കെ പറയുന്നത്”\n‘’ആര് എന്തു പറഞ്ഞാലും എന്നിക്കൊന്നൂല്യാ. അച്ഛനമ്മമാർക്കാണ് കുട്ടികളെ വളർത്തി വലുതാക്കി ഒരു നിലയ്ക്ക് എത്തിക്കേണ്ടതിൻറെ ഉതരവാദിത്വം. അപ്പൊ കുറച്ചൊക്കെ പിശുക്ക് കാട്ടേണ്ടി വരും’’.\n‘’അതുവിടൂ. കാര്യങ്ങളൊക്കെ താൻ മുൻകൂട്ടി കണ്ട് ചെയ്യുന്നുണ്ടല്ലോ. പിന്നെന്താ ഇപ്പൊ ഒരു പ്രശ്നം’’.\n‘’നമ്മുടെ കയ്യിലുള്ളത് ഒരു പെൺകുട്ട്യാണ്. അതന്നെ എൻറെ പ്രശ്നം. ഇതുവരെ കുട്ട്യാണ് എന്ന സമാധാനം ഉണ്ടായിരുന്നു. ഇനി ഒരു കണ്ണ് എപ്പഴും അവളുടെ മേത്ത് ഉണ്ടാവണം’’.\n‘’അവള് കണ്ണിൽ കണ്ട ആരുടേയെങ്കിലും കൂടെ ചാടിപ്പോവും എന്ന് തനിക്ക് തോന്നുന്നുണ്ടോ’’.\n‘’പോവില്ലായിരിക്കും. എന്നാലും പൊട്ടിത്തെറിക്കുന്ന പ്രായമാണ് എന്ന ചിന്ത ഉണ്ടാവണം. അതാ പറഞ്ഞത്’’.\n‘’കുട്ടിക്ക് വയസ്സുതികയുന്നതിന്നു മുമ്പേ താൻ പറയാൻ തുടങ്ങിയതല്ലേ അവളുടെ മേത്ത് ഒരു കണ്ണ് വേണംന്ന്. അതുകൊണ്ട് എനിക്ക് താൻ പറയുന്നതിൽ പുതുമ തോന്നുന്നില്ല. വെറുതെ ഓരോന്ന് പറയ്യ്വേന്നെ’’.\n‘’ഞാൻ പറയുന്നതാണോ തെറ്റ്. നാട്ടിൽ നടക്കുന്ന കാര്യങ്ങള് കേട്ടാല് ഏതൊരമ്മയ്ക്കാ സമാധാനം ഉണ്ടാവ്വാ. സ്കൂളിൽനിന്ന് വൈകുന്നേരം വീട്ടിലേക്ക് മടങ്ങി വരുന്ന പെൺകുട്ടിയെ ഒരു തെമ്മാടി ആളോഴിഞ്ഞ തോട്ടത്തില് വെച്ച് മാനം കെടുത്തീട്ട് കഴുത്തു ഞെരിച്ചുകൊന്നു എന്ന് പേപ്പറിൽ വായിച്ച അന്നു മുതൽ മോള് സ്കൂളു വിട്ട് എത്തുന്നതു വരെ എൻറെ ഉള്ളിൽ തിയാണ്’’.\n‘’പിന്നീട് എന്നോ ആ പെൺകുട്ടിയുടെ അച്ഛൻ പ്രതിയെ വെടിവെച്ചു കൊന്നു എന്ന് ഞാനും വായിച്ചിരുന്നു’’.\n‘’അതോണ്ടെന്താ. പോയ മുതല് കിട്ട്വോ’’.\n‘’അതൊക്കെ ശരിതന്നെ. ഈശ്വരാ, ദോഷം ഒന്നും വരുത്തരുതേ എന്ന് പ്രാര്‍ത്ഥിക്ക്യാ. അതല്ലേ ചെയ്യാൻ പറ്റൂ’’\n‘’ഞങ്ങളുടെ കുട്ടിയെ കാത്തോളണേ എൻറെ ഈശ്വരന്മാരേ’’ നെഞ്ചത്ത് കൈവെച്ച് സൗദാമിനി പ്രാർത്ഥിച്ചു.\n‘’ഇന്ന് കൊയമ്പത്തൂരിൽനിന്ന് അമ്മ വിളിച്ചിരുന്നു. ഓണപ്പൂട്ടലിന്ന് നന്ദിനിയെ അങ്ങോട്ട് അയക്കാൻ പറഞ്ഞു. സ്കൂൾ തുറക്കുന്നതിൻറെ തലേദിവസം ഇങ്ങോട്ട് എത്തിക്കാമെന്നും പറഞ്ഞു. രാമചന്ദ്രൻ വന്ന് കൂട്ടീട്ടു പോവും. അവൻ തന്നെ കൊണ്ടാക്കും ചെയ്യും’’ ഓണത്തിന്ന് ഒരാഴ്ച മുമ്പ് സൗദാമിനി ഭർത്താവിനോടു പറഞ്ഞു.\nഅളിയൻ രാമചന്ദ്രനോടൊപ്പം കൊയമ്പത്തൂരിൽ താമസിക്കുകയാണ് സൗദാമിനിയുടെ അച്ഛനമ്മമാർ. പേരക്കുട്ടികളിൽ പെൺകുട്ടിയായി നന്ദിനിക്കുട്ടി മാത്രമേയുള്ളു. അതുകൊണ്ട് അവർക്കവളോട് വലിയ വാത്സല്യമാണ്.\n‘’അതിനെന്താ. മോള് പൊയ്ക്കോട്ടെ’’.\n‘’എന്നെക്കൊണ്ടൊന്നും പറയിക്കേണ്ടാ’’ സൗദാമിനി ചൂടായി’’ മകള് മുതിർന്ന പെൺകുട്ടിയായി. ഇനി അങ്ങിനെ ഓരോ ഇടത്തേക്കൊന്നും അയക്കാൻ പറ്റില്ല’’.\n‘’എനിക്കോ അച്ഛനും അമ്മയും ഇല്ല. കൂടപ്പിറപ്പുകളാണച്ചാൽ ഇവിടെ അടുത്തന്നെയാണ്. താമസം. കുട്ടിക്ക് എവിടെയെങ്കിലും പോണം എന്ന് മോഹം തോന്ന്യാൽ വേറെസ്ഥലം ഒന്നൂല്യല്ലോ. അതാ ഞാൻ സമ്മതം പറഞ്ഞത്‘’ മാധവൻ സ്വന്തം നിലപാട് വിശദീകരിച്ചു’’ എന്നിട്ട് താൻ എന്തു പറഞ്ഞു’’.\n‘’ഓണപ്പൂട്ടലിൽ കുറെ സ്ഥലങ്ങളൊക്കെ കാണാൻ പോണംന്ന് നിങ്ങൾ പറഞ്ഞൂന്ന് പറഞ്ഞു’’.\n‘’അതിന് നമ്മള് എവിടേക്കാ പോണത്’’.\n‘’എവിടേക്കും പോണില്ല. അല്ലെങ്കിലും മാടിനേം കോഴിയേം ഇവിടെ വിട്ടിട്ട് എങ്ങോട്ടെങ്കിലും പോവാൻ പറ്റ്വോ’’.\n‘’തൻറെ ഓരോ സൂത്രങ്ങള്’’ മാധവൻ ചിരിച്ചു.\n‘’ഇനി മൂന്നുമാസം കൂടിയേ ഉള്ളൂ കൊല്ലപരീക്ഷയ്ക്ക്’’ സൗദാമിനി ഭർത്താവിനെ ഓർമ്മിപ്പിക്കുന്ന മട്ടിൽ പറഞ്ഞു.\n‘’അതിനെന്താ മോള് നല്ലോണം പഠിക്കുന്നുണ്ടല്ലോ’’.\n‘’പഠിക്കാത്തതല്ല പ്രശ്നം. സ്കൂളു അടയ്ക്കുമ്പോഴേക്ക് ഒമ്പതിലേക്ക് പുതിയ അഡ്മിഷനൊക്കെ കഴിയും’’.\n‘’അതിന് ആർക്കാ അഡ്മിഷൻ’’.\n‘’നമ്മുടെ മോൾക്ക് തന്നെ’’.\n‘’ഇപ്പൊ പഠിക്കുന്ന സ്കൂളിനെന്താ കുഴപ്പം. നല്ല സ്റ്റാൻഡേർഡ് ഉണ്ട്. പോരാത്തതിന്ന് വീടിൻറെ അടുത്തും. അതുവിട്ട് എന്തിനാ നമ്മൾ വേറെ സ്കൂളു നോക്കുന്നത്’’.\n‘’കാര്യോക്കെ ശരി. പക്ഷെ ഇവിടെ ആൺകുട്ട്യേളും പെൺകുട്ട്യേളും ഒന്നിച്ചുള്ള സ്കൂളല്ലേ. പെൺകുട്ടികൾക്ക് മാത്രമായിട്ടുള്ള സ്കൂളിൽ അവളെ അടുത്ത കൊല്ലം ചേർക്കണം’’.\n‘’ഇത്ര സൗകര്യം കളഞ്ഞിട്ട് അങ്ങിനെ വേണോ’’.\n‘’വേണം. ഇത്തിരി ബുദ്ധിമുട്ട്യാലും വേണ്ടില്ല, നമുക്ക് മനസ്സമാധാനം കിട്ട്വോലോ.\n‘’വെറുതെ ഓരോ മിനക്കെടുത്തലുകള് ഉണ്ടാക്ക്വേന്നെ’’ എന്ന് മാധവൻ പറഞ്ഞുവെങ്കിലും നന്ദിനിക്കുട്ടി ടൗണിലെ ഗേൾസ് ഹൈസ്ക്കൂളിലാണ് അടുത്ത വർഷം പഠിച്ചത്’’.\n‘’എന്തിനാ എൻട്രൻസിനൊക്കെ അയക്കുന്നത്. ഇവിടുത്തെ കോളേജിൽ ബി.എ.ക്കോ ബി.എസ്.സിക്കോ ചേർത്തിയാൽ പോരേ’’ മകൾ ഹയർ സെക്കണ്ടറിയിലേക്ക് എത്തിയപ്പോൾ സൗദാമിനി പറഞ്ഞു നോക്കി.\n‘’അതു മാത്രം ഞാൻ സമ്മതിക്കില്ല’’ ആദ്യമായി മാധവൻ എതിർപ്പ് പ്രകടിപ്പിച്ചു’’നല്ലോണം പഠിക്കുന്ന കുട്ടിയാണ് നമ്മുടെ മോള്. അവൾക്ക് എന്താ ഇഷ്ടംച്ചാൽ അതിന് പഠിച്ചോട്ടെ’’.\n‘’നാളെ എന്തെങ്കിലും പ്രശ്നം ഉണ്ടായാൽ ഞാൻ അറിയില്ല. എന്നോട് പറയും വേണ്ടാ’’ സൗദാമിനി മനസ്സില്ലാമനസ്സോടെ കീഴടങ്ങി.\nനന്ദിനിക്കുട്ടി എഞ്ചിനീയറിങ്ങിന്ന് ചേർന്നു.\n‘’പുതുതായി ചേരുന്ന കുട്ടികളെ വലിയ ക്ലാസ്സിൽ പഠിക്കുന്ന പിള്ളർ റാഗ് ചെയ്യും എന്ന് കേട്ടിട്ടുണ്ട്’’ സൗദാമിനി ആവലാതിയുടെ അടുത്ത കെട്ടഴിച്ചു.\n‘’അതൊക്കെ സാധാരണ ഉള്ളതാണ്. എന്നുകരുതി ആരെങ്കിലും മക്കളെ പഠിക്കാൻ വിടാതിരിക്ക്വോ’’.\n‘’എൻറെ മനസ്സിൽ ഒരു പ്ലാനുണ്ട്. ആദ്യത്തെ മൂന്നോ നാലോ ദിവസം നിങ്ങള് കുട്ടിയുടെ കൂടെ കോളേജുവരെ ഒന്ന് ചെല്ലണം. യൂണിഫോം ഇട്ടോളൂ. സബ്ബ് ഇൻസ്പെക്ടറുടെ മകളാണെന്നറിഞ്ഞാൽ അവളുടെ അടുത്ത് ഏളുതം കാട്ടാൻ ആരും ഒന്ന് മടിക്കും’’.\n‘’തനിക്ക് എന്നെക്കൊണ്ട് വിഡ്ഢിവേഷം കെട്ടിക്കണം അല്ലേ’’’ എന്ന് പറഞ്ഞുവെങ്കിലും ആദ്യത്തെ രണ്ടുദിവസം ഭാര്യ പറഞ്ഞത് അയാൾ അനുസരിച്ചു.\n‘’സത്യം പറഞ്ഞാൽ സമാധാനത്തോടെ ഉറങ്ങിയിട്ട് നാള് കുറെയായി. ഓരോന്ന് കാണും കേൾക്കും ചെയ്യുമ്പോൾ പേടിയാവുന്നുണ്ട്’’.\n‘’എന്താ ഇപ്പോ ഇത്ര പേടിക്കാൻ ഉണ്ടായത്’’.\n‘’ഇന്നത്തെ പേപ്പറിൽ വായിച്ചില്ലേ. എനിക്ക് നിന്നെ സ്നേഹമാണ് കല്യാണം കഴിച്ചോട്ടെ എന്നു പറഞ്ഞ് പിന്നാലെ കൂടിയ ചെക്കനോട് പറ്റില്ല എന്നു പറഞ്ഞതിന്ന് ആ പെൺകുട്ട്യേ അവൻ വഴീൽ വെച്ച് കുത്തി കൊന്നത്രെ’’.\n‘’ആ വാർത്ത ഞാനും വായിച്ചു. തനിക്ക് നോർത്ത് ഇന്ത്യയിലെ കഥ കേൾക്കണോ. ഇതേ പോലെയുള്ള സാഹചര്യത്തിൽ അവിടെ ഒട്ടേറെ പെൺകുട്ടികളുടെ മുഖം ആസിഡ് ഒഴിച്ച് പൊള്ളിച്ചിട്ടുണ്ട്. എന്നാലും അതെല്ലാം വല്ലപ്പോഴും ഉണ്ടാവുന്ന ഒറ്റപ്പെട്ട സംഭവങ്ങളാണ്. ഇപ്പോൾ അതാലോചിച്ച് താൻ വിഷമിക്കേണ്ടാ. നമ്മുടെ നന്ദിനിക്ക് ഒരുകേടും പറ്റില്ല’’.\n‘’ഒന്നുപെറ്റത് ഒരു ആൺകുട്ടിയായിരുന്നെങ്കിൽ എത്ര സമാധാനത്തോടെ കഴിയാമായിരുന്നു’’.\n‘’അത് തോന്നലാ. ഈ കാലത്ത് ആൺകുട്ടികളേയാണ് സൂക്ഷിക്കേണ്ടത്. എന്തൊക്കെ കുരുത്തക്കേടുകളാണ് അവർ ഒപ്പിക്കുക എന്ന് ആർക്കാ അറിയ്യാ. വീട്ടുകാർ പഠിക്കാൻ അയയ്ക്കും. പിള്ളർ കള്ളു കുടിച്ചും കഞ്ചാവ് വലിച്ചും നടക്കും. പണത്തിന്ന് ബുദ്ധിമുട്ടു വന്നാൽ എന്തു കുറ്റകൃത്യവും ചെയ്ത് അതുണ്ടാക്കാൻ നോക്കും’’.\n‘’കാലം തീരെ നന്നല്ല. അതാ കുട്ടികളൊക്കെ തലതിരിഞ്ഞു പോണത്’’\n‘’അന്ന് ഞാൻ പറഞ്ഞത് കേട്ടിരുന്നെങ്കിൽ ഇന്ന് ഇത്രകണ്ട് വേവലാതി ഉണ്ടാവില്ലായിരുന്നു’’ മകളുടെ പഠനം തീരാറായ ഘട്ടത്തിലാണ് ജോലി എന്ന പ്രശ്നം ഉടലെടുത്തത്.\n‘’പഠിപ്പു കഴിയുന്നതിന്നുമുമ്പ് ക്യാമ്പസ് സെലക്ഷൻ കിട്ടിയില്ലേ. അതും ഒന്നാം നമ്പർ സ്ഥാപനത്തിൽ. പിന്നെന്തിനാ വേവലാതി’’.\n‘’നിങ്ങൾക്കത് പറയാം. വല്ല ഡിഗ്രിയും എടുത്ത് ബി.എഡും കഴിപ്പിച്ച് പത്തോ ഇരുപത്തഞ്ചോ ലക്ഷംകൊടുത്ത് അടുത്തേതെങ്കിലും സ്കൂളിൽ ടീച്ചറാക്കിയാൽ നമ്മുടെ കാൽക്കീഴിൽ കിടന്നേനെ. ഇത് കൊച്ചിയിലോ ബാംഗ്ലൂരിലോ ഒക്കെയാവും ജോലി എന്ന് മകള് പറയുന്നൂ’’.\n‘’പഠിച്ചതിനനുസരിച്ച ജോലി വേണെങ്കിൽ ദൂരെ പോവേണ്ടിവരും’’.\n‘’മുന്നുംപിന്നും ആലോചിക്കാതെ പെണ്ണിൻറെ കൂട്ടംകേട്ട് അന്ന് നിങ്ങള് എടുത്തു ചാടിയതോണ്ടല്ലേ ഇന്ന് ഈ തൊന്തരവുണ്ടായത്. ഒരുകാര്യം ഞാൻ ഇപ്പഴേ പറയാം. കുട്ടിടെ പഠിപ്പു കഴിഞ്ഞതും അവളെ പിടിച്ച് ഒരുത്തനെ ഏൽപ്പിക്കണം. അതു കഴിഞ്ഞാലേ എനിക്ക് ഉറക്കം വരൂ’’.\n‘’പാകംപോലെ ആലോചന വന്നാൽ നടത്താന്നെ’’.\nവിചാരിച്ച മട്ടിൽ പറ്റിയ ആലോചനകളൊന്നും വന്നില്ല. നന്ദിനിക്കുട്ടി ജോലി കിട്ടി എറണാകുളത്ത് താമസമാക്കി. അതോടെ സൗദാമിനിയുടെ അങ്കലാപ്പ് വർദ്ധിക്കുകയും പരാതി കൂടുകയും ചെയ്തു.\n‘’ഇന്നലെ എറണാകുളത്ത് നടന്ന ഒരുകാര്യം പേപ്പറിൽ കണ്ടു. ഒന്നിച്ചു ജോലി ചെയ്യുന്ന ഒരാണും പെണ്ണും കാപ്പി കുടിക്കാൻ ചെന്ന കടേല് കേറി ഒരു കൂട്ടം തെമ്മാടികൾ അവരെ ഉപദ്രവിക്കാൻ നോക്കിയത്രേ’’.\n‘’ഞാനും വായിച്ചു. ആളുകൾ സദാചാര പോലീസ് ചമഞ്ഞാൽ എന്താ ചെയ്യാ’’.\n‘’അതു വായിച്ചതും ഞാൻ മോളെ വിളിച്ചു. അമ്മ പരിഭ്രമിക്കണ്ടാ. ഒന്നും പറ്റാതെ ഞാൻ നോക്കിക്കോളാം എന്നു പറഞ്ഞു. എന്തൊരു ചങ്കുറപ്പാ പെണ്ണിന്’’.\n‘’അത്യാവശ്യം ധൈര്യമൊക്കെ എല്ലാവർക്കും വേണം. അല്ലെങ്കിൽ ഈ കാലത്ത് ജീവിക്കാൻ പറ്റില്ല’’.\n‘’അല്ലെങ്കിലും മക്കളുടെ മനസ്സിൻറെ കട്ടി തള്ളാരുക്ക് ഉണ്ടാവ്വോ’’.\n‘’സത്യം പറയാലോ, എൻറെ മനസ്സ് നിറഞ്ഞു.. ആണുങ്ങളായാൽ ഇങ്ങിനെ വേണം എന്നാലെ പെണ്ണുങ്ങൾക്ക് നാട്ടിൽ പേടിക്കാതെ കഴിയാൻ പറ്റൂ’’. സൗദാമിനിയുടെ വാക്കുകൾ മാധവന് സന്തോഷം പകർന്നു. സന്ധ്യയോടെ വീട്ടിലേക്ക് തിരിച്ചുവരുമ്പോൾ ഉണ്ടായ അനുഭവം ഭാര്യയോട് പറഞ്ഞതിൻറെ പ്രതികരണമായിരുന്നു ആ വാക്കുകൾ.\nഹൈവേയിൽ നിന്ന് വലത്തോട്ടുള്ള റോഡിൽ കയറിയതോടെ തിരക്ക് കുറഞ്ഞിരുന്നു. മടിയനായ കുതിരയെപ്പോലെ ബുള്ളറ്റ് അലസമായി നീങ്ങുകയാണ്. ഇരുട്ട് പരന്നു തുടങ്ങുന്നതേയുള്ളൂ. പെയ്തു തീർന്ന മഴ പാതയിലെ കുഴികളിൽ വെള്ളം നിറച്ചിട്ടുണ്ട്. വീടെത്താൻ ഇനി അഞ്ചു കിലോമീറ്ററേയുള്ളു. ചെറിയ അങ്ങാടി കഴിഞ്ഞ് അൽപ്പദൂരം പിന്നിട്ടപ്പോൾ വഴിവിളക്കിൻറെചുവട്ടിൽ ഒരു പെൺകുട്ടി നിൽക്കുന്നത് കണ്ടു. ഒരുപക്ഷെ ജോലികഴിഞ്ഞു വീട്ടിലേക്ക് പോവാൻ ബസ്സ്കാത്തു നിൽക്കുകയാവും. ആ ദൃശ്യത്തെ മറികടന്ന് ബുള്ളറ്റ് മുന്നോട്ടു നീങ്ങി.\nഅവൾ ഒറ്റയ്ക്കല്ലേ എന്ന തോന്നൽ പെട്ടെന്ന് മനസ്സിൽ കടന്നു വന്നു. ഈ വഴി വരാനുള്ള ബസ്സ് ബ്രേക്ക്ഡൗണായി വഴിയിൽ കിടക്കുന്നത് കണ്ടതാണ്. അടുത്തത് എത്താൻ പത്തിരുപത് മിനുട്ടെങ്കിലും കഴിയും. അതുവരെ ഒരു പെൺ‌കുട്ടി ഈ നേരത്ത് ഒറ്റയ്ക്കവിടെ നിൽക്കുന്നത് സുരക്ഷിതമല്ല. അഞ്ചാറ് വായിനോക്കി പിള്ളേരെയല്ലാതെ മറ്റാരേയും സമീപത്തൊന്നും കണ്ടില്ലല്ലോ എന്ന് അപ്പോഴാണ് ഓർത്തത്. ഇത്തരം അവസ്ഥയിൽ നന്ദിനിക്കുട്ടിയാണ് അകപ്പെട്ടതെങ്കിലോ എന്ന തോന്നൽ ഉടലെടുത്തതും മേലാകെ വിറയ്ക്കുന്നതുപോലെ തോന്നി.\nപിന്നെ മറ്റൊന്നും ആലോചിച്ചില്ല. ബൈക്ക് തിരിച്ച് അവിടേക്ക് വിട്ടു. റോഡിൻറെ മറുവശത്ത് വണ്ട് നിർത്തി ഹെൽമറ്റ് ഊരി ചുറ്റുപാടും നോക്കി. വായനോക്കികൾ പെൺകുട്ടിയുടെ അടുത്തേക്ക് കുറച്ചുകൂടി നീങ്ങിയിട്ടുണ്ടോ എന്ന് സംശയം. എന്താ ഇവിടെ നിൽക്കുന്നത് എന്നു വേണമെങ്കിൽ ചോദിക്കാം. അതിലും നല്ലത് താൻ ആരാണെന്ന് അവരെ ബോധ്യപ്പെടുത്തുന്നതാണ്. റെയിൻകോട്ട് അഴിച്ചു മാറ്റി. യൂണിഫോം കണ്ടതോടെ പിള്ളേർ പിൻവാങ്ങി. അടുത്ത ബസ്സ് വന്ന് അവൾ കയറിയതിന്നുശേഷമേ അവിടെനിന്ന് നീങ്ങിയുള്ളു.\n‘’സ്നേഹം നടിച്ച് പെൺകുട്ടികളെ വശീകരിച്ച് കല്യാണം കഴിച്ച് മതം മാറ്റി ഏതോ നാട്ടിലേക്ക് കയറ്റി വിടുന്ന പരിപാടി ഉണ്ടത്രേ. പിന്നെ ഒരു കാലത്തും ആ കുട്ടിയെ കാണാൻ കഴിയില്ല എന്നൊക്കെ ടി.വി. ല് കണ്ടു. നമ്മുടെ മോള് വല്ല ഏടാകൂടത്തിലും ചാട്വോ’’.\n‘’തുടങ്ങി തൻറെ ആവലാതി. എന്തിനാ വേണ്ടാത്ത ആലോചന’’.\n‘’ഞാൻ പറയാറില്ലേ. കാലം നന്നല്ല. ഇന്നാള് തൊണ്ണൂറു വയസ്സായ ഒരു തള്ളയെ അടുത്ത വീട്ടുകാരൻ മാനം കെടുത്തി എന്ന് ടി.വി. ല് വാർത്ത വന്നു. എത്ര ആൾക്കാരാ അവനെ കൊല്ലണം എന്ന് എഴുതി കാട്ടിയത്’’.\n‘’ആ വാർത്ത തെറ്റായിരുന്നു. അയാളും അവരുമായി വഴിത്തർക്കം ഉണ്ടായിരുന്നു. ആ പക തീർക്കാൻ അയമ്മ കള്ളക്കേസ്സ് കൊടുത്തതാ’’.\n‘’അപ്പൊ അച്ഛൻറേയും അമ്മയുടേയും കൂടെ പീടികതിണ്ണയിൽ കിടന്ന പിഞ്ചുകുട്ടിയെ ഒരുത്തൻ എടുത്തു കൊണ്ടുപോയി ദ്രോഹിച്ചതോ’’.\n‘’സമ്മതിച്ചു. ഞാനൊന്നു ചോദിച്ചോട്ടെ. ദിവസവും എത്ര ആളുകളാണ് അപകടത്തിൽ മരിക്കുന്നത്. എന്നു കരുതി ആരെങ്കിലും വാഹനത്തിൽ യാത്ര ചെയ്യാതെ ഇരിക്കാറുണ്ടോ. വരുന്നത് വരും. അത്ര കരുതിയാൽ മതി.\nസൗദാമിനിയുടെ വേവലാതിക്ക് അറുതിയായി. ആഗ്രഹിച്ചതുപോലെ നന്ദിനിക്കുട്ടിയുടെ വിവാഹം നടന്നു. എല്ലാംകൊണ്ടും യോജിച്ച ഒരു ബന്ധംതന്നെ ലഭിച്ചു.. രണ്ടാഴ്ച കഴിഞ്ഞതും മരുമകൻ ലീവുതീർന്ന് മുംബെയിലേക്ക് യാത്രയായി, ഒപ്പം നന്ദിനിക്കുട്ടിയും. ഇനി അവൾ അവിടെ ജോലിക്ക് ചേരുകയാണത്രേ.\nനനഞ്ഞ കണ്ണുകളുമായി സൗദാമിനിയും മാധവനും മരുമകനേയും മകളേയും യാത്രയാക്കി.\n‘’ഒരുകാര്യം ചോദിച്ചാൽ ദേഷ്യം തോന്ന്വോ’’പിറ്റേന്ന് സൗദാമിനി മാധവനോട് ചോദിച്ചു.\n‘’ഇല്ല. എന്താണെച്ചാലും ചോദിച്ചോളൂ’’\n‘’നിങ്ങൾക്ക് അവിടെ പരിചയക്കാര് ആരെങ്കിലും ഉണ്ടോ’’\n‘’അന്വേഷിച്ചിട്ട് നടത്തിയ കല്യാണമൊക്കെത്തന്നെ. പക്ഷെ മനുഷ്യൻറെ സ്വഭാവം അല്ലേ. ചെക്കൻ അവളെ അവിടെ കൊണ്ടുപോയി വല്ലതും ഉപദ്രവിച്ചാലോ’’.\n‘’അവനവളെ ചുവന്നതെരുവിൽ കൊണ്ടുപോയി വിൽക്ക്വോന്നൂല്യാ’’ മാധവന്ന് ദേഷ്യംവന്നു‘’പരാതിയൊക്കെ ഒരുവിധം തീർന്നൂന്ന് കരുതി സമാധാനിച്ചതാണ്. അപ്പോഴിതാ വേറൊന്ന്. ചാവുന്നതുവരെ താൻ സമാധനം തരില്യാ എന്നുണ്ടോ’’.\n‘’നിങ്ങൾക്കറിയാഞ്ഞിട്ടാ, ഒരമ്മടെ മനസ്സിലെ തീയ്യ്. മക്കളെപ്പറ്റിയുള്ള ആധിയാണ് എന്നും’’സൗദാമിനി കണ്ണും തുടച്ച് അകത്തേക്ക് പോയി.\n‘’താൻ വിഷമിക്കണ്ട. ഡോംബ്‌വെല്ലിയിൽ ഒരു പരിചയക്കാരനുണ്ട്. അയാളോട് അന്വേഷിക്കാൻ പറയാം’’ അൽപ്പം കഴിഞ്ഞ് മാധവൻ ഭാര്യയെ സമീപിച്ചു ’’വേണച്ചാൽ നമുക്കവിടെ പോയി ഒക്കെ ഒന്നു കണ്ടിട്ട് പോരും ചെയ്യാം’’.\n‘’ഒരു കാര്യം കൂടി പറഞ്ഞോട്ടെ’’രാത്രി കിടക്കുമ്പോൾ സൗദാമിനി ചോദിച്ചു.\n‘’എനിക്ക് രണ്ട് ആട്ടിൻകുട്ട്യേളെ വാങ്ങിത്തരണം’’.\n‘’അതിൻറെ ഒരു കുറവേ ഉള്ളൂ. അടങ്ങി ഒതുങ്ങി ഇരിക്കാൻ വയ്യ. അതാ ഇങ്ങിനത്തെ ഓരോ തോന്നല്. നാലുകൊല്ലം കഴിഞ്ഞാൽ വയസ്സ് അമ്പതാവും. അത് ഓർമ്മ വേണം’’.\n‘’അത് അപ്പോഴല്ലേ. ആവുന്നകാലത്ത് ഒരാളും മടിപിടിച്ച് ഇരിക്കരുത്. എന്തെങ്കിലും എപ്പോഴും ചെയ്യണം. ആടാവുമ്പൊ കുറച്ചു നോട്ടം മതി. അത് പെട്ടെന്ന് പെറ്റു പെരുകും. കുറച്ചു കാലം‌കൊണ്ട് ഇരട്ടിക്കിരട്ടി പണം കയ്യിൽ വരും’’.\n‘’എന്തിനാ ഇനി കഷ്ടപ്പെട്ട് സമ്പാദിക്കുന്നത്. നമ്മുടെ പ്രാരബ്ധം ഒക്കെ കഴിഞ്ഞില്ലേടോ’’.\n‘’ഇതാ നന്നായത്. മകൾക്ക് കുട്ടികളുണ്ടാവില്ലേ. അവർക്കും വല്ലതും കരുതി വെക്കേണ്ടാ’’.\nമാധവൻ ഉറക്കെ ചിരിച്ചു. എന്നിട്ട് ഭാര്യയോട് പറഞ്ഞു‘’അങ്ങിനെ ഒരു മോഹം താൻ മനസ്സിൽ വെച്ചോണ്ട് നടക്കണ്ടാ. ഉറപ്പായിട്ട് ഞാൻ വാങ്ങിതരാം’’ അടുത്തു കിടക്കുന്ന മനസ്സിലാക്കാനാവാത്ത മനസ്സിൻറെ ഉടമയെ അയാൾ മെല്ലെ തഴുകി.\nമൊബൈല്: 94954 51280


കാസർകോട് വിഷം അകത്തുചെന്ന് ചികിത്സയിലിരിക്കെ കൊവിഡ് ബാധിച്ച വീട്ടമ്മ മരിച്ചു. - truenewsmalayalam.com\nHome / Unlabelled / കാസർകോട് വിഷം അകത്തുചെന്ന് ചികിത്സയിലിരിക്കെ കൊവിഡ് ബാധിച്ച വീട്ടമ്മ മരിച്ചു.\nകാസർകോട് വിഷം അകത്തുചെന്ന് ചികിത്സയിലിരിക്കെ കൊവിഡ് ബാധിച്ച വീട്ടമ്മ മരിച്ചു.\ntruenewsmalayalam.com October 27, 2020\nകാസര്‍കോട് (True News 27-10-2020): വിഷം അകത്തുചെന്ന് ചികിത്സയിലിരിക്കെ കൊവിഡ് ബാധിച്ച വീട്ടമ്മ മരിച്ചു. കുറ്റിക്കോല് പഞ്ചായത്തംഗവും കോണ്‍ഗ്രസ് നേതാവുമായ ജോസ് പാറത്തട്ടേലിൻ്റെ ഭാര്യ ജിനോ ജോസ് (35) ആണ് മരിച്ചത്. നാല് ദിവസം മുൻപാണ് വീട്ടില് വെച്ച് വിഷം അകത്ത് ചെന്ന് ജിനോയെ അവശനിലയില് കണ്ടെത്തിയത്. നില ഗുരുതരമായതിനെ തുടര്‍ന്ന് പരിയാരം മെഡിക്കല് കോളേജ് ആശുപത്രയില് പ്രവേശിപ്പിച്ചിരുന്നു.\nചികിത്സയിലിരിക്കെ കൊവിഡ് പരിശോധന നടത്തിയപ്പോള് പോസറ്റീവായിരുന്നു. തുടര്‍ന്ന് നടത്തിയ പരിശോധനയില് കുടുംബാംഗങ്ങള്‍ക്കും കൊവിഡ് ബാധ കണ്ടെത്തി. ഞായറാഴ്ച പുലര്‍ച്ചെയാണ് മരണം സംഭവിച്ചത്. അതേസമയം വിഷം കഴിച്ച സംഭവത്തില് ദുരൂഹതയുണ്ടെന്ന് നാട്ടുകാര് ആരോപിച്ചു. ദുരൂഹത പുറത്തുകൊണ്ടുവരണമെന്ന് ഡിവൈഎഫ്ഐയും ജനാധിപത്യ മഹിളാ അസോസിയേഷനും ആവശ്യപ്പെട്ടു.\nവിഷം അകത്ത് ചെന്ന് മരിച്ചതാണെന്ന് ആശുപത്രി അധികൃതര് സ്ഥിരീകരിച്ചുവെങ്കിലും ആത്മഹത്യയാണോയെന്നത് പോസ്റ്റുമോര്‍ട്ടത്തിന് ശേഷം നടക്കുന്ന അന്വേഷണത്തിലൂടെ മാത്രമേ വ്യക്തമാകൂവെന്ന് പോലീസ് അറിയിച്ചു. കുടുംബത്തിലെ പ്രശ്‌നമാണ് ആത്മഹത്യ ചെയ്യാന് പ്രേരണയായതെന്നാണ് പ്രാഥമിക നിഗമനം. കോണ്‍ഗ്രസ് കുറ്റിക്കോല് മണ്ഡലം പ്രസിഡന്റും കരിവേടകം വാര്‍ഡ് മെമ്പറുമാണ് ജോസ് പാറത്തട്ടേല്. ഇവര്‍ക്ക് നാല് മക്കളുണ്ട്. സംസ്‌ക്കാരം കൊവിഡ് പ്രോട്ടോകോള് പ്രകാരം നടക്കും.


ടാറ്റ ടിയാഗോ പരിഷ്‌കരിക്കുന്നു - FUTURE KERALA - Daily on Business Economy and Society\nകൂടുതല് സുരക്ഷാ ഫീച്ചറുകളോടെ ഫേസ്‌ലിഫ്റ്റ് ചെയ്ത ടാറ്റ ടിയാഗോ വിപണിയിലെത്തും\nന്യൂഡെല്‍ഹി : ടാറ്റ മോട്ടോഴ്‌സിന്റെ ഹാച്ച്ബാക്കായ ടിയാഗോ പരിഷ്‌കരിക്കുന്നു. കൂടുതല് സുരക്ഷാ ഫീച്ചറുകളോടെയായിരിക്കും ഫേസ്‌ലിഫ്റ്റ് ചെയ്ത ടാറ്റ ടിയാഗോ വിപണിയിലെത്തുന്നത്. എയര്‍ബാഗ്, ആന്റി ലോക്ക് ബ്രേക്കിംഗ് സിസ്റ്റം എന്നിവ അടിസ്ഥാന സുരക്ഷാ ഫീച്ചറുകളായിരിക്കും. പുറമേ സ്റ്റൈലിംഗ് മാറ്റങ്ങള് കാണാന് കഴിയും. ഈ വര്‍ഷം ജൂലൈയില് പ്രാബല്യത്തിലാകാന് പോകുന്ന സുരക്ഷാ മാനദണ്ഡങ്ങള് പാലിക്കുന്നതായിരിക്കും പുതിയ ടിയാഗോ.\nഇന്ത്യയില് വില്‍ക്കുന്ന എല്ലാ കാറുകളിലും ഡ്രൈവര്‍സൈഡ് എയര്‍ബാഗ്, എബിഎസ്, റിയര് പാര്‍ക്കിംഗ് സെന്‍സറുകള്, സീറ്റ് ബെല്‍റ്റ് റിമൈന്‍ഡര്, സ്പീഡ് വാണിംഗ് സിസ്റ്റം എന്നീ സുരക്ഷാ ഫീച്ചറുകള് ജൂലൈ മുതല് നിര്‍ബന്ധമാണ്. ഫേസ്‌ലിഫ്റ്റ് ചെയ്ത ടിയാഗോയുടെ എല്ലാ വേരിയന്റുകളിലും ഈ സുരക്ഷാ ഫീച്ചറുകള് ഉണ്ടായിരിക്കും. കൂടാതെ ഈ വര്‍ഷം ഒക്‌റ്റോബറില് പ്രാബല്യത്തിലാകുന്ന ക്രാഷ് ടെസ്റ്റ് മാനദണ്ഡങ്ങള് പാലിക്കുന്നതിന് ടിയാഗോയുടെ ഘടനയില് മാറ്റം വരുത്തും.\nകൂടുതല് ആകര്‍ഷകമായ ഡിസൈനിലാണ് ടിയാഗോ ഫേസ്‌ലിഫ്റ്റ് വിപണിയിലെത്തുന്നത്. ടാറ്റയുടെ തനത് ഹ്യുമാനിറ്റി ലൈന് പുതിയ ടിയാഗോയില് വീതിയേറിയതാണ്. വിംഗ് മിററുകളില് ഓറഞ്ച് പെയിന്റ് നല്‍കിയിരിക്കുന്നു. 85 എച്ച്പി ഉല്‍പ്പാദിപ്പിക്കുന്ന 1.2 ലിറ്റര് പെട്രോള്, 70 എച്ച്പി പുറപ്പെടുവിക്കുന്ന 1.0 ലിറ്റര് ഡീസല് എന്നീ എന്‍ജിന് ഓപ്ഷനുകള് മാറ്റമില്ലാതെ തുടരുമെന്ന് പ്രതീക്ഷിക്കുന്നു. രണ്ട് എന്‍ജിനുകളുടെയും തോഴനായ5സ്പീഡ് മാന്വല്, പെട്രോള് എന്‍ജിനുമായി ചേര്‍ത്തുവെച്ച5സ്പീഡ് എഎംടി എന്നിവയും അതേ പോലെ തുടരും.\n2016 ലാണ് ടാറ്റ ടിയാഗോ ആദ്യമായി വിപണിയില് അവതരിപ്പിച്ചത്. ഹ്യുണ്ടായ് സാന്‍ട്രോ, മാരുതി സുസുകി വാഗണ്‍ആര്, ഡാറ്റ്‌സണ് ഗോ ഫേസ്‌ലിഫ്റ്റ് എന്നീ പുതിയ എതിരാളികള് ഉയര്‍ത്തുന്ന വെല്ലുവിളി മറികടക്കാനാണ് ടാറ്റ ടിയാഗോ പുതിയ ഉണര്‍വ്വോടെ വിപണിയിലെത്തുന്നത്.


ഏകദിനത്തിൽ പന്തെറിയാതെ ഹാർദിക് പാണ്ട്യ : കാരണം വ്യക്തമാക്കി നായകൻ കോഹ്ലി\nഇംഗ്ലണ്ടിനെതിരായ രണ്ടാം ഏകദിനത്തില് സ്പിന്നര്‍മാരായ കുല്‍ദീപ് യാദവിനെയും ക്രുനാല് പാണ്ഡ്യയെയും ജോണി ബെയര്‍സ്റ്റോയും ബെന് സ്റ്റോക്സും ചേര്‍ന്ന് അടിച്ചു പറത്തിയിട്ടും ആൾറൗണ്ടർ പാണ്ഡ‍്യയെ ഓരോവർ പോലും എറിയുവാൻ വിളിക്കാതിരുന്ന ഇന്ത്യൻ നായകൻ കോഹ്ലിയുടെ തീരുമാനം ഏറെ ചർച്ചയായിരുന്നു .എന്നാൽ ഇതിനുള്ള കാരണം വ്യക്തമാക്കി ഇന്ത്യന് നായകന് വിരാട് കോലി രംഗത്തെത്തി .നേരത്തെ\nമത്സരത്തിൽ കുല്‍ദീപും ക്രുനാലും ചേര്‍ന്ന് 16 ഓവറില് 150 റണ്‍സിലേറെ വഴങ്ങിയിരുന്നു.\nഹാർദിക്കിന്റെ ജോലിഭാരം കുറക്കാന് വേണ്ടിയാണ് അദ്ദേഹത്തെക്കൊണ്ട് ഏകദിന പരമ്പരയിലെ മത്സരങ്ങളിൽ പന്തെറിയിക്കാതിരുന്നതെന്ന് എന്നാണ് മത്സരശേഷം കോഹ്ലി പറഞ്ഞത് .\nഇപ്പോൾ പരിക്കില് നിന്ന് മുക്തനായി തിരിച്ചെത്തിയ പാണ്ഡ്യയുടെ ജോലിഭാരം കുറക്കേണ്ടതുണ്ട്. ടി20 പരമ്പരയില് ഹര്‍ദ്ദിക് ബൗള് ചെയ്തിരുന്നു. എന്നാല് ഏകദിനങ്ങളില് അദ്ദേഹത്തെ ബൗള് ചെയ്യിക്കുന്നില്ല. ടി20 ലോകകപ്പും ലോക ടെസ്റ്റ് ചാമ്പ്യന്‍ഷിപ്പും ഇംഗ്ലണ്ടിനെതിരെ നിർണായകമായ ടെസ്റ്റ് പരമ്പരയും വരാനിരിക്കെ ടീം മാനേജ്‌മന്റ് എടുത്ത തീരുമാനമാണിത് എന്നാണ് കോഹ്ലി വ്യക്തമാക്കുന്നത് .\nനേരത്തെ നടന്ന ടി20 പരമ്പരയില് 17 ഓവറോളം ബൗള് ചെയ്ത ഹാർദിക് പാണ്ട്യ 6.50 ശരാശരിയില് മാത്രമാണ് റണ്‍സ് വഴങ്ങിയത്. താരത്തിന്റെ റൺസ് വഴങ്ങാതെയുള്ള ബൗളിംഗ് ടി20 പരമ്പര സ്വന്തമാക്കുന്നതില് ഇന്ത്യൻ ടീമിന് ഏറെ സഹായകകരമായിരുന്നു .ഇന്നലത്തെ രണ്ടാം ഏകദിനത്തിൽ സ്പിൻ ബൗളെർമാരെ അനായാസം ബൗണ്ടറി പറത്തിയ ബെൻ സ്റ്റോക്സ് : ജോണി ബെയർസ്‌റ്റോ സഖ്യം ഇംഗ്ലണ്ട് ടീമിനെ ഇന്ത്യയുടെ വമ്പൻ വിജയലക്ഷ്യം മറികടക്കുവാൻ സഹായിച്ചു .ഇന്നലെ മത്സരത്തിൽ 10 ഓവർ എറിഞ്ഞ കുൽദീപ് യാദവ് 84 റൺസ് വഴങ്ങിയപ്പോൾ കൃണാൽ പാണ്ട്യ6ഓവറിൽ 72 റൺസ് വഴങ്ങി .ഇരുവർക്കും വിക്കറ്റ് നേടുവാൻ കഴിഞ്ഞില്ല .\nPrevious articleവീണ്ടും വിവാദമായി അമ്പയറുടെ തീരുമാനം : അത് റൺഔട്ട് തന്നെയെന്ന് മൈക്കൽ വോണും യുവിയും\nNext articleകോവിഡ് ബാധിതനായി സച്ചിൻ ടെണ്ടുൽക്കർ :പ്രാർത്ഥനയോടെ ക്രിക്കറ്റ് പ്രേമികൾ


Verse From ---Choose--- 1234567 8910 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80\nTo ---Choose--- 1234567 8910 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80\n1 ലേവിയുടെ പുത്രന്മാർ: ഗേർശോൻ , കെഹാത്ത്, മെരാരി.\n2 കെഹാത്തിന്റെ പുത്രന്മാർ: അമ്രാം, യിസ്ഹാർ, ഹെബ്രോൻ , ഉസ്സീയേൽ.\n3 അമ്രാമിന്റെ മക്കൾ: അഹരോൻ , മോശെ, മിർയ്യാം, അഹരോന്റെ പുത്രന്മാർ: നാദാബ്, അബീഹൂ, ഏലെയാസാർ, ഈഥാമാർ.\n10 യോഹാനാൻ അസർയ്യാവെ ജനിപ്പിച്ചു; ഇവനാകുന്നു ശലോമോൻ യെരൂശലേമിൽ പണിത ആലയത്തിൽ പൗരോഹിത്യം നടത്തിയതു.\n18 കെഹാത്തിന്റെ പുത്രന്മാർ: അമ്രാം, യിസ്ഹാർ, ഹെബ്രോൻ , ഉസ്സീയേൽ.\n24 അവന്റെ മകൻ തഹത്ത്; അവന്റെ മകൻ ഊരീയേൽ; അവന്റെ മകൻ ഉസ്സീയാവു; അവന്റെ മകൻ ശൗൽ.\n33 തങ്ങളുടെ പുത്രന്മാരോടും കൂടെ ശുശ്രൂഷിച്ചവർ ആരെന്നാൽ: കെഹാത്യരുടെ പുത്രന്മാരിൽ സംഗീതക്കാരനായ ഹേമാൻ ; അവൻ യോവേലിന്റെ മകൻ ; അവൻ ശമൂവേലിന്റെ മകൻ ;\n34 അവൻ എൽക്കാനയുടെ മകൻ ; അവൻ യെരോഹാമിന്റെ മകൻ ; അവൻ എലീയേലിന്റെ മകൻ ; അവൻ തോഹയുടെ മകൻ ; അവൻ സൂഫിന്റെ മകൻ ;\n35 അവൻ എൽക്കാനയുടെ മകൻ ; അവൻ മഹത്തിന്റെ മകൻ ; അവൻ അമാസായിയുടെ മകൻ ; അവൻ എൽക്കാനയുടെ മകൻ ;\n36 അവൻ യോവേലിന്റെ മകൻ ; അവൻ അസർയ്യാവിന്റെ മകൻ ; അവൻ സെഫന്യാവിന്റെ മകൻ ;\n37 അവൻ തഹത്തിന്റെ മകൻ ; അവൻ അസ്സീരിന്റെ മകൻ ; അവൻ എബ്യാസാഫിന്റെ മകൻ ; അവൻ കോരഹിന്റെ മകൻ ;\n38 അവൻ യിസ്ഹാരിന്റെ മകൻ ; അവൻ കെഹാത്തിന്റെ മകൻ ; അവൻ ലേവിയുടെ മകൻ ; അവൻ യിസ്രായേലിന്റെ മകൻ ;\n39 അവന്റെ വലത്തുഭാഗത്തു നിന്ന അവന്റെ സഹോദരൻ ആസാഫ്: ആസാഫ് ബെരെഖ്യാവിന്റെ മകൻ ; അവൻ ശിമെയയുടെ മകൻ ;\n40 അവൻ മീഖായേലിന്റെ മകൻ ; അവൻ ബയശേയാവിന്റെ മകൻ ; അവൻ മൽക്കിയുടെ മകൻ ; അവൻ എത്നിയുടെ മകൻ ;\n41 അവൻ സേരഹിന്റെ മകൻ ; അവൻ അദായാവിന്റെ മകൻ ;\n42 അവൻ ഏഥാന്റെ മകൻ ; അവൻ സിമ്മയുടെ മകൻ ; അവൻ ശിമെയിയുടെ മകൻ ;\n43 അവൻ യഹത്തിന്റെ മകൻ ; അവൻ ഗേർശോമിന്റെ മകൻ ; അവൻ ലേവിയുടെ മകൻ .\n44 അവരുടെ സഹോദരന്മാരായ മെരാരിയുടെ പുത്രന്മാർ ഇടത്തുഭാഗത്തുനിന്നു; കീശിയുടെ മകൻ ഏഥാൻ ; അവൻ അബ്ദിയുടെ മകൻ ; അവൻ മല്ലൂക്കിന്റെ മകൻ ;\n45 അവൻ ഹശബ്യാവിന്റെ മകൻ ; അവൻ അമസ്യാവിന്റെ മകൻ ; അവൻ ഹിൽക്കീയാവിന്റെ മകൻ ;\n46 അവൻ അംസിയുടെ മകൻ ; അവൻ ബാനിയുടെ മകൻ ; അവൻ ശാമെരിന്റെ മകൻ ; അവൻ മഹ്ളിയുടെ മകൻ .\n47 അവൻ മൂശിയുടെ മകൻ ; അവൻ മെരാരിയുടെ മകൻ ; അവൻ ലേവിയുടെ മകൻ .\n54 അവരുടെ ദേശത്തിൽ ഗ്രാമംഗ്രാമമായി അവരുടെ വാസസ്ഥലങ്ങൾ ഏവയെന്നാൽ: കെഹാത്യരുടെ കുലമായ അഹരോന്യർക്കും--\n55 അവർക്കല്ലോ ഒന്നാമതു ചീട്ടു വീണതു--അവർക്കും യെഹൂദാദേശത്തു ഹെബ്രോനും ചുറ്റുമുള്ള പുല്പുറങ്ങളും കൊടുത്തു.\n60 ബെന്യാമീൻ ഗോത്രത്തിൽ ഗേബയും പുല്പുറങ്ങളും അല്ലേമെത്തും പുല്പുറങ്ങളും അനാഥോത്തും പുല്പുറങ്ങളും കൊടുത്തു. കുലംകുലമായി അവർക്കും കിട്ടിയ പട്ടണങ്ങൾ ആകെ പതിമ്മൂന്നു.\n63 മെരാരിയുടെ മക്കൾക്കു കുലംകുലമായി രൂബേൻ ഗോത്രത്തിലും ഗാദ് ഗോത്രത്തിലും സെബൂലൂൻ ഗോത്രത്തിലും ചീട്ടിട്ടു പന്ത്രണ്ടു പട്ടണം കൊടുത്തു.\n64 യിസ്രായേൽമക്കൾ ഈ പട്ടണങ്ങളും പുല്പുറങ്ങളും ലേവ്യർക്കും കൊടുത്തു.\n65 യെഹൂദാമക്കളുടെ ഗോത്രത്തിലും ശിമെയോൻ മക്കളുടെ ഗോത്രത്തിലും ബെന്യാമീൻ മക്കളുടെ ഗോത്രത്തിലും പേർ പറഞ്ഞിരിക്കുന്ന ഈ പട്ടണങ്ങളെ ചീട്ടിട്ടു കൊടുത്തു.\n67 അവർക്കും, സങ്കേതനഗരങ്ങളായ എഫ്രയീം മലനാട്ടിലെ ശെഖേമും പുല്പുറങ്ങളും ഗേസെരും പുല്പുറങ്ങളും യൊക്മെയാമും പുല്പുറങ്ങളും\n71 ഗേർശോമിന്റെ പുത്രന്മാർക്കും മനശ്ശെയുടെ പാതിഗോത്രത്തിന്റെ കുലത്തിൽ ബാശാനിൽ ഗോലാനും പുല്പുറങ്ങളും അസ്തരോത്തും പുല്പുറങ്ങളും;\n77 മെരാരിപുത്രന്മാരിൽ ശേഷമുള്ളവർക്കും സെബൂലൂൻ ഗോത്രത്തിൽ രിമ്മോനോവും പുല്പുറങ്ങളും താബോരും പുല്പുറങ്ങളും;\n80 ഗാദ് ഗോത്രത്തിൽ ഗിലെയാദിലെ രാമോത്തും പുല്പുറങ്ങളും മഹനയീമും പുല്പുറങ്ങളും, ഹെശ്ബോനും പുല്പുറങ്ങളും യാസേരും പുല്പുറങ്ങളും കൊടുത്തു.